മാടായിപ്പാറയുടെ പാരിസ്ഥിതിക പ്രാധാന്യം - Koodu Magazine | Official Website of Malayalam Nature Magazine Koodu\nHome » Cover Story » മാടായിപ്പാറയുടെ പാരിസ്ഥിതിക പ്രാധാന്യം\nമാടായിപ്പാറയുടെ പാരിസ്ഥിതിക പ്രാധാന്യം\nഭൂപ്രകൃതിയനുസരിച്ച് കേരളത്തെ മലനാടെന്നും ഇടനാടെന്നും തീരപ്രദേശമെന്നും വളരെ വ്യക്തമായി വിഭജിച്ചിട്ടുണ്ട്. കിഴക്ക് നീണ്ടുകിടക്കുന്ന പശ്ചിമഘട്ടമലനിരകൾക്കും പടിഞ്ഞാറ് അറബിക്കടലുമെന്ന മഹാപ്രകൃതിശക്തികൾക്കിടയിലാണ് കേരളത്തിൽ ഇടനാടൻ കുന്നുകൾ സ്ഥിതിചെയ്യുന്നത്. വാസ്തവത്തിൽ ഇത്തരത്തിലുള്ള കുന്നുകളും സമതലപ്രദേശങ്ങളും പുഴയോരങ്ങളുമാണ് മനുഷ്യവാസയോഗ്യമായിട്ടുള്ളത്. ഒരു തരത്തിൽ കേരളത്തിലുള്ളവരുടെ ജീവിതവും സംസ്കാരവും ഉരുത്തിരിഞ്ഞിടമാണ് ഇടനാടൻ കുന്നുകൾ.\nഇടനാടൻ ചെങ്കൽ കുന്നുകളിൽ ഏറെ പഠിക്കപ്പെട്ടതും, കുന്നെന്ന് കേട്ടാൽ നമ്മുടെ മനസ്സിൽ ഒാടിയെത്തുന്ന ഇടവുമാണ് മാടായിപ്പാറ. കുപ്പംപുഴ, രാമപുരംപുഴ, പെരുമ്പപ്പുഴ എന്നീ നദികളൊരുക്കുന്ന നീർത്തടങ്ങളും അറബിക്കടലിൽ ഇറങ്ങി നിൽക്കുന്ന ഏഴിമലയുടെ സാമീപ്യവും, ഇൗ പ്രദേശങ്ങൾക്ക് നടുവിൽ പ്രകൃതി വലിയൊരു മേശയിട്ടിരിക്കുന്നതുപോലുള്ള ഒരു പീഠഭൂമിയായാണ് മാടായിപ്പാറ സ്ഥിതിചെയ്യുന്നത്. 600-ലധികം ഏക്കറിൽ പരന്നു കിടക്കുന്ന ഇൗ കുന്നിന്റെ ഉയരം 40 മുതൽ 47 മീറ്റർ വരെയാണ്. ലക്ഷക്കണക്കിനു വർഷങ്ങൾക്കു മുൻപ് കടൽ തലോടി നിരപ്പാക്കി ഒഴിവാക്കിപ്പോയ കുന്നിൻ തലപ്പുകളിലൊന്നാണ് മാടായിപ്പാറയെന്ന് പഠനങ്ങൾ വെളിവാക്കുന്നു. 550 വർഷങ്ങൾക്ക് മുൻപ് കുപ്പംപുഴ ഇപ്പോൾ വളഞ്ഞൊഴുകുന്ന റെയിൽവെ ബ്രിഡ്ജിനടുത്തുനിന്ന് നേരെ പടിഞ്ഞാറോട്ടൊഴുകി ഏഴിമലക്കടുത്തുവെച്ച് കടലിലേക്ക് പതിച്ചിരുന്നുവത്രേ. മാരാഹി എന്ന പേരിൽ ഒരു വലിയ തുറമുഖമായിരുന്നു ഇൗ അഴിമുഖം. ഗ്രീക്ക്, അറേബ്യൻ, ചൈനീസ് സഞ്ചാരികൾ നമ്മുടെ നാട്ടിലെത്തിയത് ഇൗ തുറമുഖം വഴിയായിരുന്നു. ജൈന, ജൂത, അറേബ്യൻ സംസ്കാരങ്ങൾ മാടായിലെത്തിയതും ഇൗ ജലപാതവഴിയായിരുന്നുവെന്ന് ചരിത്രകാര•ാർ സാക്ഷ്യപ്പെടുത്തുന്നു.\nചെങ്കൽ കുന്നായ മാടായിപ്പാറയുടെ ഉപരിതലം വർഷങ്ങളായുള്ള കുത്തനെയുള്ള സൂര്യപ്രകാശവും കനത്ത മഴയും കാരണം ചെങ്കൽവൽക്കരണം നടന്നുകൊണ്ടിരിക്കുകയാണ്. ചിലയിടങ്ങളിൽ 30-40 അടിവരെ ചെങ്കൽപാളികളാണുള്ളത് (Laterite). ചെങ്കല്ലിനടിയിലായി പൊടിമണ്ണും അതിനു താഴെ പഴയകാലത്ത് മണ്ണിനടിയിലായിപ്പോയ മരാവശിഷ്ടങ്ങളുടെ ബാക്കിപത്രമായ കരി പോലുള്ള കാർബണിന്റെ പല രൂപങ്ങളുമുണ്ട്. ചിലയിടങ്ങളിൽ ഇവ ലിഗ്നൈറ്റിന്റെ രൂപത്തിലായിട്ടുമുണ്ടത്രേ. ഇവയ്ക്കിടയിലായി ചെറിയ പാളി മണലും ഏറ്റവും അടിയിലായി വെള്ളനിറത്തിലുള്ള ചേടി (China clay) യുമാണുള്ളത്. മാടായിപ്പാറയിലെ ചെങ്കല്ലിനുള്ളിൽ ഇരുമ്പിന്റെയും, അലുമിനിയത്തിന്റെയും അയിരുകളുടെ നിക്ഷേപങ്ങൾ ഉള്ളതായി പഠനങ്ങൾ വെളിവാക്കുന്നു. മാംഗനീസ്, ടൈറ്റാനിയം, വനേഡിയം, സിർക്കോൺ, സൾഫർ, ഫോസ്ഫറസ് തുടങ്ങിയവയുടെ ചെറുനിക്ഷേപങ്ങൾ മണ്ണിനടിയിൽ പ്രകൃതി ഒളിപ്പിച്ചു വച്ചിട്ടുമുണ്ട്. ഇരുമ്പിന്റെ ഒാക്സൈഡുകളും കുറഞ്ഞ അളവിൽ ഉള്ള മാംഗനീസ് ഒാക്സൈഡുമായി ചേർന്നുണ്ടായിട്ടുള്ള ആവരണമാണ് മേൽപ്പാറയുടെ കാഠിന്യത്തിന് കാരണമായിട്ടുള്ളത്.\nകഴിഞ്ഞ അമ്പത് വർഷമായി വടുകുന്ദ ശിവക്ഷേത്രത്തിന് പിന്നിലായി നടന്നിരുന്ന ചൈനാക്ലേ ഖനനം മാടായിപ്പാറയുടെ വിരിമാറിനെ കാൻസർപോലെ കാർന്നു തിന്നുകയായിരുന്നു. 1995-ൽ ചൈനാക്ലേയ്ക്ക് പുറമെ ലിഗ്നൈറ്റ് കൂടി മാടായിപ്പാറക്കടിയിലുണ്ടെന്ന കണ്ടെത്തൽ മുഴുവൻ പാറയെയും ഖനനം ചെയ്യാൻ ഗവൺമെന്റിനെ പ്രേരിപ്പിക്കുകയും 25 വർഷത്തേക്ക് അഞ്ചു മെട്രിക് ടൺ ലിഗ്നൈറ്റും 25 മെട്രിക് ടൺ ചൈനാക്ലേയും ഖനനം ചെയ്യാൻ ഗുജറാത്ത് മിനറൽ ഡവലപ്പ്മെന്റ് കോർപ്പറേഷനുമായി ചേർന്ന് കേരളാ ക്ലേയ്സ് ആന്റ് സെറാമിക് ലിമിറ്റഡ് കമ്പനി പദ്ധതിയിട്ടിരുന്നു. ജനങ്ങളുടെ എതിർപ്പ് കാരണം പദ്ധതി വേണ്ടെന്ന് വെയ്ക്കുകയും ഇൗയടുത്ത കാലത്തായി മുഴുവൻ ഖനന പദ്ധതികളും സർക്കാർ മാടായിപ്പാറയിൽ നിർത്തിവെയ്ക്കുകയും ചെയ്തു.\nചെങ്കല്ലുകളെക്കുറിച്ചുള്ള ധാരാളം പഠനങ്ങൾ നടന്നിട്ടുണ്ടെങ്കിലും അവയുടെ വെള്ളം ശേഖരിച്ചുവെക്കാനുള്ള കഴിവ് ഇൗ അടുത്ത കാലത്താണ് ശാസ്ത്രലോകം മനസ്സിലാക്കിത്തുടങ്ങിയത്. മൂവായിരം മില്ലിമീറ്ററിലധികം പെയ്യുന്ന മഴവെള്ളം ചെങ്കൽപ്പാറകളിലെ പോറലുകളിലൂടെ ഭൂഗർഭത്തിലൂടെ അരിച്ചിറങ്ങി, കുന്നുകൾക്കുള്ളിൽ അറകളിൽ സംഭരിച്ചുവെക്കുന്നു. കുന്നിന്റെ മുകളിലെ ജൈവവസ്തുക്കളുമായി പ്രതിപ്രവർത്തിച്ചുണ്ടാകുന്ന ജലത്തിന്റെ അമ്ലസ്വഭാവം ചെങ്കൽകുന്നിലെ കാത്സ്യത്തെ അരിച്ചുമാറ്റി ഭൂഗർഭത്തിൽ വലിയ വിള്ളലുകളും അറകളും രൂപം കൊള്ളാൻ കാരണമായിത്തീരുന്നു. ഇൗ അറകളെല്ലാം നല്ല ജലസംഭരണികളായിത്തീരുന്നു. ഒരു തരത്തിൽ പറഞ്ഞാൽ മാടായിപ്പാറ പോലുള്ള കുന്നുകളെ ഏറ്റവും നല്ല ജലഭൂതങ്ങൾ (Aquifier) ആയി വിശേഷിപ്പിക്കാം. ജൂൺ മാസത്തോടെ കുന്നിൻ തലപ്പുകളിൽ പെയ്യുന്ന മഴയുടെ പ്രധാനപങ്കും ചെങ്കൽപ്പാറ സ്പോഞ്ച് പോലെ പിടിച്ചെടുത്ത് ഭൂഗർഭ അറകളിൽ സംഭരിച്ചുവെക്കുന്നു. മഴ കനക്കുമ്പോൾ കുടിച്ചുവീർത്ത കുന്നിൻപുറങ്ങളിൽ നിന്നും അധികമുള്ള ജലം നീർച്ചാലുകളായും, അരുവികളായും, വെള്ളച്ചാട്ടങ്ങളായും പുറത്തേക്ക് നിർഗ്ഗമിക്കുന്നു. എട്ട് മാസക്കാലത്തോളം പുറത്തേക്കൊഴുകുന്ന അഞ്ചോളം വെള്ളച്ചാട്ടങ്ങൾ മാടായിപ്പാറക്ക് ചുറ്റുമുണ്ട്. ഇടവപ്പാതിയിലെ ഇടിയോടു കൂടിയുള്ള ആദ്യമഴയിൽതന്നെ ഇൗ ജലഭൂതങ്ങൾ ഞെട്ടിയുണരുകയും വെള്ളം നീരുറവകളായി പുറത്തേക്കൊഴുകുകയും ചെയ്യുന്നു. വടുകുന്ദ ശിവക്ഷേത്രത്തിന് പിന്നിലുള്ള ചെരിവിൽ നിന്നൊഴുകുന്ന ജലധാര ചില കാലങ്ങളിൽ നല്ല വേനൽക്കാലത്തു പോലും ജലം ചുരത്തുന്നത് കണ്ടിട്ടുണ്ട്.\nമാടായിപ്പാറയുടെ കിഴക്കേ ചെരിവിൽ കുളങ്കരപ്പള്ളിക്കുളത്തിലേക്കൊഴുകുന്ന “തലയാട്ടും വെള്ളം” എന്ന വെള്ളച്ചാട്ടം ആദ്യമഴയിൽതന്നെ സജീവമാകുന്ന ഒന്നാണ്. ഒരു മിനിട്ടിൽ 500 ലിറ്റർ വെള്ളമാണ് ഭൂമിക്കടിയിൽ നിന്നും ഉറപൊട്ടി പുറത്തേക്കൊഴുകുന്നത്. കണക്കു നോക്കിയാൽ ഒരു ദിവസം 10 ലക്ഷം ലിറ്റർ വെള്ളം! ഇന്നത്തെ മാർക്കറ്റ് വിലയായ 20 രൂപ വെച്ച് കൂട്ടിയാൽ രണ്ട് കോടി രൂപയുടെ വെള്ളമാണ് ഒരു ദിവസം കൊണ്ട് ഇൗ വെള്ളച്ചാട്ടത്തിൽ നിന്ന് മാത്രമായി ഒഴുകി വരുന്നത് എന്നു കാണാം. ഇൗ വെള്ളച്ചാട്ടം അഞ്ചു മാസക്കാലത്തോളം ഒഴുകുകയാണെങ്കിൽ ഏകദേശം 300 കോടി രൂപയുടെ ശുദ്ധജലമാണ് ലഭിക്കുന്നത്. ഇത്തരത്തിലുള്ള അഞ്ച് വെള്ളച്ചാട്ടത്തിൽ നിന്നും ഏകദേശം 1500 കോടി രൂപയുടെ ശുദ്ധജലം കിട്ടുമെന്നുള്ളത് കുന്നിന്റെ പ്രാധാന്യം ഒന്നുകൂടി വ്യക്തമാക്കുന്നു.\nഇവ കൂടാതെ ജല അതോറിറ്റിയുടെ രണ്ട് കൂറ്റൻ വാട്ടർ ടാങ്കുകൾ സ്ഥിതിചെയ്യുന്നത് മാടായിപ്പാറയിലാണ്. ഒരെണ്ണം വടുകുന്ദ ശിവക്ഷേത്രത്തിന്റെയടുത്തുള്ള കിണറ്റിൽ നിന്നാണ് മാടായിപോലുള്ള താഴ്ന്ന പ്രദേശങ്ങളിലേക്കുള്ള കുടിവെള്ളം പമ്പ് ചെയ്യുന്നത്. മറ്റൊരെണ്ണം എറിപുരത്തുമാണ്. ഇൗ രണ്ട് ടാങ്കുകളിൽ നിന്നായി ഒരു ദിവസം നാൽപതിനായിരത്തിലേറെ ലിറ്റർ ജലമാണ് പമ്പ് ചെയ്യുന്നത്.\nഏഷ്യയിലെ കുടിവെള്ളത്തിൽ ഏറ്റവും ശുദ്ധമായതും രുചിയേറിയതും നമ്മുടെ ഇടനാടൻ ചെങ്കൽകുന്നുകളിലെ വെള്ളമാണെന്ന് പഠനങ്ങൾ വെളിവാക്കിയിട്ടുണ്ട്. 1997-ൽ കുന്നിൻപുറത്തുള്ള ജലസംഭരണികളിൽ നിന്നും ശേഖരിച്ച വെള്ളം ലാബോറട്ടറിയിൽ പരിശോധന നടത്തുകയുണ്ടായി. മിനറൽ വാട്ടറിനെ വെല്ലുന്ന രീതിയിലുള്ള രാസശുദ്ധിയാണ് ഇൗ ജലത്തിലുള്ളതെന്നായിരുന്നു പരിശോധനാഫലം. അധികമുള്ള ഫോസ്ഫറസിനേയും ഘനലോഹങ്ങളെയും ഫലവത്തായി മാറ്റിയെടുക്കാനുള്ള കഴിവ് ചെങ്കല്ലിനുണ്ടെന്നാണ് പുതിയ പഠനങ്ങൾ തെളിയിക്കുന്നത്.\nഇവയ്ക്ക് പുറമെ പാറപ്പുറത്തുള്ള ഒട്ടനവധി പാറക്കുളങ്ങൾ, അമ്പലക്കുളങ്ങൾ, ചരിത്രാവശിഷ്ടമായി നിലകൊള്ളുന്ന ജൂതക്കുളം എന്നിവ മാടായിപ്പാറയുടെ ജലസമൃദ്ധിയുടെ പ്രകടമായ ഉദാഹരണങ്ങളാണ്. ഏത് വേനലിലും വറ്റാത്ത വടുകുന്ദ ശിവക്ഷേത്രത്തിലെ ഒന്നര ഏക്കറോളം വിസ്തൃതിയുള്ള തടാകം ശാസ്ത്രലോകത്തിന് ഏറെ വിസ്മയകരമായി ഇപ്പോഴും നിലകൊള്ളുന്നുമുണ്ട്.\nഒറ്റനോട്ടത്തിൽ തരിശുനിലമെന്ന് തോന്നിക്കുന്ന മാടായിപ്പാറ ഒട്ടേറെ സസ്യ-ജന്തുജാലങ്ങളുടെ അഭയകേന്ദ്രമാണ്. കാലാവസ്ഥയുടെ വ്യത്യാസമനുസരിച്ച് മാടായിപ്പാറയിലെ സസ്യങ്ങളുടെ വളർച്ച രണ്ട് ഘട്ടങ്ങളിലായിട്ടാണ് നടക്കുന്നത്. ജൂൺ മാസം മുതൽ ഒക്ടോബർ വരെ നീണ്ടു നിൽക്കുന്ന നനവാർന്ന ഘട്ടവും നവംബർ മുതൽ മെയ്മാസം വരെ നീണ്ടുനിൽക്കുന്ന വരണ്ട അവസ്ഥയും. ഇൗ രണ്ട് പ്രധാന ഘട്ടങ്ങളിൽ ഉള്ള ജൈവവൈവിധ്യം ഏതൊരു സുപ്രധാന ആവാസവ്യവസ്ഥയെയും വെല്ലുന്ന രീതിയിലുള്ളതാണ്.\nവേനലിന്റെ കടുത്ത ചൂടിൽ പാറകളിലെ അവസാനത്തെ പുല്ലും കരിഞ്ഞിരിക്കുമ്പോൾ ആശ്വാസമായെത്തുന്ന മഴ ഉറങ്ങിക്കിടക്കുന്ന വിത്തുകളെ തൊട്ടുതലോടുമ്പോൾ കണ്ണു മിഴിച്ച് കരിമ്പാറകളെ പച്ചപ്പുകൊണ്ട് പുതുനാമ്പുകൾ അലങ്കരിക്കുന്നു. 117 സസ്യകുടുംബങ്ങളിലായി 666 ഇനം സപുഷ്പികളായ ചെടികളെയാണ് മാടായിപ്പാറയിൽ നിന്നും നാളിതുവരെ കണ്ടെത്തിയിട്ടുള്ളത്. ഇവിടുത്തെ സസ്യസമ്പത്തിനെക്കുറിച്ച് 1990-കളുടെ തുടക്കത്തിൽ കാലിക്കറ്റ് സർവ്വകലാശാലയിലെ സസ്യശാസ്ത്രജ്ഞരായ ഡോ. പി.വി. ശിവരാജൻ, ഡോ. കെ.ടി. ജോസഫ്, ഡോ. പി.വി. മധുസൂദനൻ, ഡോ. എ.കെ. പ്രദീപ് എന്നിവർ ചേർന്ന് നാലിനം പുതിയ സസ്യങ്ങളെ ലോകത്താദ്യമായി മാടായിപ്പാറയിൽ നിന്നും കണ്ടെത്തി. ഇൗയടുത്ത കാലത്തായി ഡോ. കെ.പി. രാജേഷ്, ഡോ. കെ.പി. സ്വപ്ന, ഡോ. രതീഷ് നാരായണൻ, ഡോ. സി. പ്രമോദ് എന്നിവരുടെ ശ്രമഫലമായി അഞ്ചിനം പുതിയ സസ്യങ്ങളെക്കൂടി ശാസ്ത്രലോകത്തിന് സമ്മാനിക്കുകയുണ്ടായി. മാടായിപ്പാറയിൽ നിന്നും കണ്ടെത്തിയ പുതിയ ഇനം സസ്യങ്ങളുടെ ലിസ്റ്റ് താഴെ കൊടുക്കുന്നു.\nമാടായിപ്പാറയിൽ കണ്ടെത്തിയ 666 ഇനം സസ്യങ്ങളിൽ 161 എണ്ണം നമ്മുടെ നാട്ടിൽ മാത്രം കാണുന്ന തദ്ദേശീയ (എൻഡമിക്) ഇനങ്ങളാണ്. 56 ഇനത്തിൽപ്പെട്ട പുൽവർഗ്ഗങ്ങളും നമ്മുടെ പാറയിലുണ്ട്. ഇവയിൽ ഒൻപത് ഇനങ്ങൾ പശ്ചിമഘട്ടത്തിൽ മാത്രം കണ്ടുവരുന്ന എൻഡമിക് സ്പീഷീസുകളാണത്രേ! മഴകഴിഞ്ഞ ഉടൻ മാടായിപ്പാറയെ ജൈവ കവചമാക്കി വളരുന്ന നെയ് പുല്ലുകളുടെ വൈവിധ്യം വേനൽമഴ വരുന്നതുവരെ പാറയെ സംരക്ഷിക്കുകയും അനുബന്ധ വിത്തുകളെയും ജീവജാലങ്ങളെയും വെയിലിന്റെ കാഠിന്യത്തിൽ നിന്നും രക്ഷിക്കുകയും ചെയ്യുന്നു.\nപ്രാണിഭോജികളായ കാക്കപ്പൂവിന്റെ (Utricularia) ഏഴു സ്പീഷീസും, അഴുകണ്ണിയുടെ (Drosera indica) ഒരിനവും മാടായിപ്പാറയിൽ ധാരാളമായി വളരുന്നുണ്ട്. അപൂർവ്വമായി തറയിൽ വളരുന്ന ചില ഒാർക്കിഡുകളും മാടായിപ്പാറയുടെ മാത്രം പ്രത്യേകതകളാണ്.\nപാറപ്പുറത്ത് എവിടെയും വലിയ മരങ്ങളില്ലെങ്കിലും മാടായിക്കാവിലെ കാട്ടിൽ ആയിരക്കണക്കിന് വർഷങ്ങളായി നിലകൊള്ളുന്ന വലിയ മരങ്ങളും കൂറ്റൻ പുല്ലാഞ്ഞി വള്ളിപ്പടർപ്പുകളും വിശ്വാസത്തിന്റെ പേരിൽ ഇപ്പോഴും സംരക്ഷിച്ചിട്ടുണ്ട്.\nസസ്യസമൃദ്ധിയും സൂക്ഷ്മ ആവാസവ്യവസ്ഥകളുടെ വൈവിധ്യവും കാരണം മാടായിപ്പാറ വളരെയധികം പ്രത്യേകതയുള്ള ഒട്ടനവധി ജന്തുക്കളുടെ അഭയകേന്ദ്രം കൂടിയാണ്. ഒട്ടേറെ ഇനം സസ്യങ്ങൾ ഒട്ടനവധി ചിത്രശലഭങ്ങളുടെ ലാർവാ ഭക്ഷണസസ്യമായതിനാൽ മാടായിപ്പാറ ചിത്രശലഭങ്ങളുടെ കേന്ദ്രമാണ്. കേരളത്തിൽ നാളിതുവരെ കണ്ടെത്തിയ 327 ഇനം ചിത്രശലഭങ്ങളിൽ 140 ഇനത്തെ മാടായിപ്പാറയിൽ നിന്നും കണ്ടെത്തിയിട്ടുണ്ട്. കേരളത്തിലെ ചില പ്രധാനപ്പെട്ട വന്യജീവി സങ്കേതത്തിലുള്ളതിനേക്കാൾ ശലഭവൈവിധ്യം ഇവിടെയുണ്ട്. വടുകുന്ദ ശിവക്ഷേത്രത്തിനടുത്തുള്ള ഒരു ചെറിയ പ്രദേശത്ത് മാത്രം ഒാണക്കാലത്ത് ഒരു ദിവസം കൊണ്ട് 40-50 ചിത്രശലഭ സ്പീഷീസുകളെയാണ് നിരീക്ഷിച്ചിട്ടുള്ളത്. ഇൗയിടം മാടായിപ്പാറയിലെ ‘Butterfly Park” ആയാണ് അറിയപ്പെടുന്നത്.\nമഴപെയ്താൽ കുന്നിൻ മുകളിലെ കുഴികളും പാറപ്പരപ്പുകലും കുളങ്ങളും വെള്ളം നിറഞ്ഞു നിൽക്കുന്ന കാലത്ത് ധാരാളം തുമ്പികൾ മാടായിപ്പാറയിലെത്താറുണ്ട്. 55 ഇനം തുമ്പികളെയാണ് മാടായിപ്പാറയിൽ നിന്നും കണ്ടെത്തിയിട്ടുള്ളത്. ഇന്ത്യയിൽ വടക്ക് കിഴക്കൻ സംസ്ഥാനങ്ങളിൽ മാത്രം കണ്ടിരുന്ന Lyriothemis acigastra എന്ന തുമ്പിയിനത്തെ കേരളത്തിൽ ആദ്യമായി കണ്ടെത്തിയത് മാടായിപ്പാറയിൽ നിന്നുമാണ്. മഴക്കാലത്തുണ്ടാവുന്ന താൽക്കാലിക തണ്ണീർത്തടങ്ങൾ ഒട്ടനവധി തുമ്പികളുടെ പ്രജനന കേന്ദ്രങ്ങളാണെന്നതിനാൽ തുമ്പികളെ അടുത്തറിയാനും പഠിക്കാനുമുള്ള ഏറ്റവും നല്ലൊരിടം കൂടിയാണ് നമ്മുടെ മാടായിപ്പാറ.\nമേൽവിവരിച്ച വർണ്ണഭംഗിയുള്ള പ്രാണികൾക്ക് പുറമേ പല നിറത്തിലുള്ള പുൽച്ചാടികളും നിശാശലഭങ്ങളും മാടായിപ്പാറയിൽ നിരീക്ഷിച്ചിട്ടുണ്ട്. പത്തോളം ഇനം തൊഴുകയ്യൻ പ്രാണിയേയും (Praying Mantis) നാൽപ്പതോളം ചിലന്തിയിനങ്ങളേയും ഇൗ ആവാസവ്യവസ്ഥയിൽ നിന്നും കണ്ടെത്തിയിട്ടുണ്ട്.\nപ്രാണികളുടെ വൈവിധ്യം പ്രാണിഭോജികളായ തവളകളുടെ കാര്യത്തിലും മാടായിപ്പാറയിൽ കാണാം. ഇരുപതോളം ഇനം തവളകളെ ഇവിടെ നിരീക്ഷിച്ചിട്ടുണ്ട്. പല തവളകളും മഴക്കാലത്ത് മാത്രം സജീവമാകുന്നവയാണ്. വരണ്ട മാസങ്ങളിൽ മണ്ണിനടിയിലേക്ക് പോവുകയും മഴവരുന്നതോടെ, തണ്ണീർത്തടങ്ങൾക്ക് ജീവൻ വെക്കുന്നതോടെ തവളകൾ സജീവമാവകയും ചെയ്യുന്നു. ചെങ്കൽത്തവളകൾ, പാറത്തവളകൾ, ചിത്രത്തവളകൾ തുടങ്ങിയ അത്യപൂർവ്വ തവളകളുടെ പ്രജനനകേന്ദ്രം കൂടിയാണ് മാടായിപ്പാറ.\nകേരളത്തിൽ കണ്ടെത്തിയ 500 ഒാളം പക്ഷിയിനങ്ങളിൽ 182 ഇനത്തെ മാടായിപ്പാറയിൽ നിന്നും കണ്ടെത്തിയിട്ടുണ്ട്. കേരളത്തിൽ ആദ്യമായി റിപ്പോർട്ട് ചെയ്യപ്പെട്ട 12 ഇനം പക്ഷികളെങ്കിലും ആദ്യമായി കണ്ടെത്തിയിട്ടുള്ളത് മാടായിപ്പാറയിൽ നിന്നുമാണെന്നറിയുമ്പോഴാണ് മാടായിപ്പാറയുടെ പ്രധാന്യം നമുക്ക് മനസ്സിലാവുക. 182 ഇനത്തിൽ 45 ഇനമെങ്കിലും ദേശാടനപക്ഷികളാണ്. ഒട്ടുമിക്ക ദേശാടനക്കാരുടെയും തുടക്കം മാടായിപ്പാറയിൽ നിന്നുമാണത്രേ! ദേശാടനക്കാലം ആരംഭിക്കുന്ന ആഗസ്റ്റ് മാസാവസാനമോ സെപ്റ്റംബർ ആദ്യമോ ആണ് മിക്ക ദേശാടകരും മാടായിപ്പാറ സന്ദർശിക്കുന്നത്. അതുപോലെ ദീർഘദൂര ദേശാടകരായ പല പക്ഷികളുടെയും ദേശാടനപ്പറക്കലിനിടയിലെ ഇടത്താവളം (Passage Migrant) കൂടിയാണ് മാടായിപ്പാറ. നമ്മുടെ ചുറ്റുവട്ടത്തെ ദേശാടനപ്പക്ഷികൾ തിരിച്ച് പോവാതെ മഴക്കാലത്ത് അഭയം കണ്ടെത്തുന്നിടം കൂടിയാണ് നമ്മുടെ കുന്ന്. ഇത്തരത്തിലുള്ള 24 ഇനം ദേശാടനപക്ഷികളുടെ വലിയ കൂട്ടങ്ങൾ മഴക്കാലത്ത് കണ്ടിട്ടുണ്ട്. തറയിൽ കൂട് കെട്ടി വസിക്കുന്ന വാനമ്പാടികൾ, വരമ്പൻമാർ, വയൽക്കണ്ണൻ, തിത്തിരിപ്പക്ഷികൾ എന്നിവരുടെ അവസാന അഭയകേന്ദ്രം കൂടിയാണ് മാടായിപ്പാറ. ഇൗയടുത്ത കാലത്തായി മാടായിപ്പാറയിൽ നടക്കുന്ന “വികസന” വിധ്വംസന പ്രവർത്തനങ്ങൾ ഇത്തരത്തിലുള്ള പക്ഷികളുടെ എണ്ണത്തിൽ വലിയ കുറവ് വരുത്തിയതായി പഠനങ്ങൾ വെളിവാക്കുന്നു.\nപക്ഷികൾക്ക് പുറമെ ഇരുപതോളം ഇനം ഉരഗ ജീവികളും, 13 ഇനം സസ്തനികളും, ഒട്ടേറെ ഇനം മത്സ്യങ്ങളും മാടായിപ്പാറയിൽ അഭയം കണ്ടെത്തിയിട്ടുണ്ട്.\nപ്രകൃതിയുടെ വരദാനമായ മാടായിപ്പാറ കഴിഞ്ഞ അൻപത് വർഷമായി വികസനത്തിന്റെ പേരിൽ പല രീതിയിലുള്ള ഭീഷണികൾ നേരിട്ടുകൊണ്ടിരിക്കുകയാണ്. Kerala Clays and Ceramic Products Ltd. കഴിഞ്ഞ 45 വർഷത്തിലേറെയായി ചെയ്തുകൊണ്ടിരുന്ന ചൈനാക്ലേ ഖനന പ്രവർത്തനങ്ങൾ കുന്നിന്റെ തെക്കു-പടിഞ്ഞാറേ ചെരിവിനെ നശിപ്പിച്ചു കഴിഞ്ഞിരിക്കുന്നു. മണ്ണിന്റെ അവശിഷ്ടങ്ങളിൽ നിന്ന് കിനിഞ്ഞിറങ്ങിയ ഇരുമ്പിന്റെ അംശം വീടുകളിലെ കിണറുകളെ മുഴുവൻ നശിപ്പിച്ചു. ചില കിണറുകളിൽ 25 mg/litre ആണ് ഇരുമ്പിന്റെ അംശം. ലോകാരോഗ്യ സംഘടനയുടെ നിബന്ധന പ്രകാരം നമുക്ക് കുടിക്കാവുന്ന ജലത്തിലെ പരമാവധി അനുവദനീയമായ ഇരുമ്പിന്റെ അളവ് 0.3mg/litre ആണ്. സൾഫേറ്റും ഫോസ്ഫേറ്റും ഇതുപോലെ വെള്ളത്തിൽ കൂടിയിട്ടുണ്ട്. ചില കിണറുകളിലെ ജലത്തിന്റെ ജഒ മൂല്യം 2-3 ആണ്. വെള്ളം ശരിക്കും ആസിഡാണെന്ന് പഠനങ്ങൾ മുന്നറിയിപ്പ് നൽകുന്നു.\nദേവസ്വം ഭൂമിയുടെ പകുതിയിലധികവും അനധികൃതമായി കയ്യേറി കൈവശം വയ്ക്കുന്നതും, തലങ്ങും വിലങ്ങുമുള്ള അനധികൃത വാഹനഗതാഗതവും, പുൽമേടുകളിൽ തീയിടുന്നതും മാടായിപ്പാറയുടെ തനിമയാർന്ന ആവാസവ്യവസ്ഥ ഏറെക്കുറെ ഇല്ലാതാക്കിയിരിക്കുകയാണ്. ചെങ്കൽപ്പരപ്പുകളെ വിഭവങ്ങളായും ഉൽപ്പന്നങ്ങളായും ഉപയോഗപ്പെടുത്താനുള്ള വികസനോന്മുഖമായ വ്യവസായിക യുക്തിക്ക് വഴങ്ങി മാടായിപ്പാറയെ എന്നന്നേക്കുമായി നഷ്ടപ്പെടുത്തിക്കൊണ്ടിരിക്കുകയാണ്.\nനമുക്ക് മാത്രമല്ല നമ്മുടെ അടുത്ത തലമുറയ്ക്കും ഇൗ പൈതൃക ഭൂമിയെ പോറലേൽപ്പിക്കാതെ, പരിശുദ്ധിക്ക് ഇനി ഏറെ കളങ്കം പറ്റാതെ തിരിച്ച് നൽകാൻ നമ്മൾ ബാധ്യസ്ഥരാണ്.


വരുണ് പ്രഭാകറിന്' വിവാഹം; കുടുംബം തീരുമാനം എടുത്ത ശേഷം പ്രണയത്തിലായി; മണവാട്ടി ആയെത്തുന്നത് മമ്മൂട്ടിയുടെ അടുത്ത ബന്ധു! - 24 TIME MEDIA വരുണ് പ്രഭാകറിന്' വിവാഹം; കുടുംബം തീരുമാനം എടുത്ത ശേഷം പ്രണയത്തിലായി; മണവാട്ടി ആയെത്തുന്നത് മമ്മൂട്ടിയുടെ അടുത്ത ബന്ധു! - 24 TIME MEDIA\nസുശാന്തിന്റെ ആത്മാവുമായി സംസാരിച്ചെന്ന് അവകാശവാദം...\nവരുണ് പ്രഭാകറിന്’ വിവാഹം; കുടുംബം തീരുമാനം എടുത്ത ശേഷം പ്രണയത്തിലായി; മണവാട്ടി ആയെത്തുന്നത്...\nവരുണ് പ്രഭാകറിന്' വിവാഹം; കുടുംബം തീരുമാനം എടുത്ത ശേഷം പ്രണയത്തിലായി; മണവാട്ടി ആയെത്തുന്നത് മമ്മൂട്ടിയുടെ അടുത്ത ബന്ധു!\nവരുണ് പ്രഭാകറിന്’ വിവാഹം; കുടുംബം തീരുമാനം എടുത്ത ശേഷം പ്രണയത്തിലായി; മണവാട്ടി ആയെത്തുന്നത് മമ്മൂട്ടിയുടെ അടുത്ത ബന്ധു!\nവരുണ് പ്രഭാകര് എന്ന ഒറ്റ കഥാപാത്രത്തിലൂടെ മലയാളികളുടെ മനസ്സിൽ ഇടം നേടിയെടുത്ത താരമാണ് റോഷൻ ബഷീർ. പ്ലസ് ടു എന്ന ചിത്രത്തിലൂടെ അഭിനയജീവിതം ആരംഭിച്ച താരത്തിന്റെ വിവാഹ വാർത്തയാണ് ഇപ്പോൾ പുറത്തുവരുന്നത്. സോഷ്യൽ മീഡിയയിൽ സജീവമായ റോഷൻ ഇൻസ്റ്റഗ്രാമിലൂടെയാണ് തന്റെ വിവാഹവാർത്ത വെളിപ്പെടുത്തിയത്. ‘ലോക്ക്ഡ്’ എന്ന ക്യാപ്‌ഷൻ നൽകികൊണ്ട് ആണ് താരം വിവാഹ വാർത്ത പങ്കിട്ടത്. ടൈംസ് ഓഫ് ഇന്ത്യക്ക് നൽകിയ അഭിമുഖത്തിൽ താരം, വിവാഹം പക്കാ ആറേഞ്ചഡ് ആണെന്നും വ്യക്തമാക്കി.\nദൃശ്യമെന്ന ചിത്രത്തിലെ വില്ലൻ കഥാപാത്രമാണ് റോഷന് കൈയ്യടി വാങ്ങികൊടുത്തത്. ആ വില്ലൻ കഥാപാത്രത്തെ അത്രയും പെർഫെക്ഷനോടെ അവതരിപ്പിച്ചതോടെയാണ് താരത്തിന്റെ കരിയര് മാറി മറിയുന്നത്.\nദൃശ്യത്തിന്റെ തമിഴ്, തെലുങ്ക് പതിപ്പുകളിലും എല്ലാം റോഷന് അഭിനയിച്ചിരുന്നു. അന്യഭാഷ ചിത്രങ്ങളിലും താരം സജീവമാണ്. ബാങ്കിങ് അവേഴ്സ്, റെഡ് വെെൻ, ഇന്നാണ് ആ കല്യാണം തുടങ്ങിയ ചിത്രങ്ങളിൽ റോഷൻ വേഷം ഇട്ടിട്ടുണ്ട്. ലോക്ക്ഡ് എന്ന ക്യാപ്ഷൻ നൽകിക്കൊണ്ടാണ് റോഷൻ വിവാഹ വാർത്ത പങ്ക് വയ്ക്കുന്നത്. ഫർസാനയാണ് താരത്തിന്റെ മണവാട്ടിയാകാൻ എത്തുന്നത്. നിരവധി താരങ്ങളും ആരാധകരും ആണ് താരത്തിന് ആശംസ നൽകികൊണ്ട് രംഗത്ത് വരുന്നത്.\nനടൻ മമ്മൂട്ടിയുടെ അടുത്ത ബന്ധുവാണ് റോഷന്റെ വധു ഫർസാന. നിയമ ബിരുദധാരിയാണ് കൂടിയാണ് ഫർസാന. ആഗസ്റ്റ് അ‍ഞ്ചിനാണ് വിവാഹം നിശ്ചയിച്ചിരിക്കുന്നത് എന്നും ഇപ്പോൾ സൂചനയുണ്ട്.\ncelebrity wedding, drishyam, malayalam cenema, mammootty, roshan basheer, varun


കരിക്ക് കുടിക്കാത്തവരായി ആരുണ്ട് ഇവിടെ? - Page2| mangalam.com\nLast Updated3hours 26 min ago Advanced Search Mobile version ePaper Edition Register Sign In\nHOMEMANGALAM VARIKA കരിക്ക് കുടിക്കാത്തവരായി ആരുണ്ട് ഇവിടെ?\nവിചിത്രാ ശ്രീനിവാസന് Story Dated: Friday, January 10, 2014 07:41\nThiruvanchur Radhakrishnan ഞാന് പറയുന്നില്ല. എന്റെ സല്‍ബുദ്ധിക്കും കോണ്‍ഷ്യസ് ആയിട്ടുള്ള ചിന്തകള്‍ക്കും വിരുദ്ധമായി ഞാനൊരു നടപടിയിലേക്കും പോവില്ല. ? ഭൂരിപക്ഷസമുദായംഗമായിട്ടും എന്.എസ്.എസുമായി അഭിപ്രായ വ്യത്യാസമുണ്ടല്ലോ.\nവ്യക്‌തിപരമായി പറഞ്ഞാല് ഞാന് എന്.എസ്.എസുമായും അതിന്റെ ലീഡര്‍ഷിപ്പുമായും നല്ല ബന്ധത്തിലാണ്. എന്റെ മകന്റെ വിവാഹത്തിന് എന്.എസ്.എസ്. ജനറല് സെക്രട്ടറി വന്നിരുന്നു.\n? പുറംലോകത്തിന് ഇതൊന്നുമറിയില്ല...\nഅതെനിക്കറിയില്ല, ഞാന് അതിനൊന്നും പബ്ലിസിറ്റി കൊടുക്കാറില്ല. സാമുദായികരംഗത്ത് തലപ്പത്തിരിക്കുന്ന ഒട്ടനവധി ആളുകള് വന്നിരുന്നു. ഇത്രയും അധികം ബിഷപ്‌സ് വന്ന വേറൊരു കല്യാണം ഉണ്ടാവില്ല. ഞങ്ങള് ക്ഷണിച്ച തൊണ്ണൂറ്റിയൊന്‍പതുശതമാനം ആളുകളും വന്നു. അതവര്‍ക്ക് എന്നോടുള്ള വ്യക്‌തിപരമായ അടുപ്പം കൂടിയായിട്ടാണ് കണക്കാക്കുന്നത്.\n? ഭൂരിപക്ഷസമുദായത്തിന്റെ പൂര്‍ണ്ണമായ പിന്തുണ ഉള്ള രമേശ്‌ചെന്നിത്തലയ്‌ക്ക് ആഭ്യന്തരം കൊടുക്കാതെ അങ്ങേയ്‌ക്ക് ആഭ്യന്തരം നല്‍കിയ ഉമ്മന്‍ചാണ്ടിയുടെ ഉദ്ദേശ്യശുദ്ധിയില് ദുരൂഹതയുള്ളതായി ആരോപണമുണ്ടല്ലോ...\nഞാനതൊന്നും കാര്യമാക്കുന്നില്ല. ഞാന് സ്‌ഥാനമാനങ്ങള് പിടിച്ചുപറിക്കാന് പോയിട്ടില്ല. അന്നത്തെ സാഹചര്യത്തില് മുഖ്യമന്ത്രിയുടെയും ഹൈക്കമാന്‍ഡിന്റെയും തീരുമാനത്തിന്റെ അടിസ്‌ഥാനത്തിലാണ് എനിക്ക് ആ പദവി കിട്ടിയത്.ആ ചുമതല ഞാന് സത്യസന്ധമായി നടപ്പിലാക്കുന്നു.\n? ഇത്രയുംകാലം രാഷ്‌ട്രീയത്തില് ഉണ്ടായിരുന്ന ആളെന്ന നിലയില് മുഖ്യമന്ത്രി പദവിയിലേക്ക് വരണമെന്ന് ആഗ്രഹം തോന്നിയിട്ടില്ലേ.\nഎനിക്കൊരിക്കലും തോന്നിയിട്ടില്ല. ആഭ്യന്തരമന്ത്രി പദവിയില്‍പോലും എത്തണമെന്ന് ആഗ്രഹിച്ചതല്ല. സാഹചര്യങ്ങള്‍കൊണ്ട് വന്നുചേര്‍ന്നതാണ്. അല്ലാതെ പദവി കിട്ടാന്‍വേണ്ടി കരുക്കള് ഇറക്കി, അതിനുവേണ്ടി പ്ലാന് ചെയ്‌ത്, വെട്ടിപ്പിടിക്കാന്‍വേണ്ട പരിശ്രമങ്ങള് നടത്തി മന്ത്രിസ്‌ഥാനത്ത് ചവിട്ടിക്കയറുന്ന സ്വഭാവക്കാരനല്ല ഞാന്. എന്നാല് എനിക്ക് സ്‌ഥാനമാനങ്ങള് കിട്ടിയിട്ടുണ്ട്. അതൊക്കെ സഹപ്രവര്‍ത്തകരുടെ സ്‌നേഹത്തോടെയുള്ള സമീപനംകൊണ്ടും ലീഡര്‍ഷിപ്പിന് എന്നോടുള്ള വിശ്വാസംകൊണ്ടും ലഭിച്ചതാണ്.\n? ടി.പി. വധക്കേസിന്റെ ആദ്യഘട്ട അന്വേഷണം നിഷ്‌പക്ഷമായിരുന്നു. എന്നാല് രണ്ടാംഘട്ട അന്വേഷണത്തില് ആരോപണങ്ങള് ഏറെയുണ്ടായി...\nടി.പി. വധക്കേസ് അന്വേഷണത്തിന് ഒന്നാംഘട്ടവും, രണ്ടാംഘട്ടവും ഇല്ല. അത് ഓരോരുത്തര് പറഞ്ഞുണ്ടാക്കുന്നതാണ്.\nഒരു കേസുണ്ടായാല് കേസിന്റെ ഇന്‍വെസ്‌റ്റിഗേഷന്, ചാര്‍ജുകൊടുക്കല്, വിസ്‌താരം, വിധിപറയല്, അതല്ലാതെ വേറെന്തു ഘട്ടമാണുള്ളത്. ഏതാണ്ട് 1600 ഓളം പേജ് വരുന്ന, 136 പ്രതികള് ഉള്‍ക്കൊള്ളുന്ന ടി.പി. കേസിന്റെ ചാര്‍ജ് ഷീറ്റ് എല്ലാം കൂടി 56 ദിവസം കൊണ്ട് കൊടുക്കാന് കഴിഞ്ഞുവെന്നത് വലിയ കാര്യമാണ്.\n? യഥാര്‍ത്ഥ പ്രതികളല്ല ജയിലിനുള്ളില് എന്ന് ആരോപണമുണ്ടല്ലോ.\nആരോപണം ഉന്നയിക്കുന്നവര്‍ക്ക് യഥാര്‍ത്ഥ പ്രതികളെ അറിയാമെങ്കില് അന്വേഷണസംഘത്തിനു മുന്‍പില് അവര്‍ക്ക് പറയാം. വെറുതെ വൈല്‍ഡ് ആയിട്ടുള്ള ആക്ഷേപം പറയരുത്. മീഡിയയ്‌ക്കു മുന്‍പില് ആരോപണമുന്നയിച്ചിട്ടു കാര്യമില്ല. അന്വേഷണസംഘത്തിനു മുന്‍പില് പോകാന് ഇവര്‍ക്കെല്ലാം അര്‍ഹതയുണ്ട്. അങ്ങനെ ചെയ്‌താല് അന്വേഷണസംഘത്തിനു കിട്ടിയിട്ടുള്ള എല്ലാ തെളിവുകളുടെയും അടിസ്‌ഥാനത്തില് അവര് അന്വേഷിക്കും. ? ഇപ്പോള് ഈ കൊലക്കേസിലെ പ്രതികള് ജയിലിനുള്ളില് മൊബൈല് ഫോണും ഫെയ്‌സ്ബുക്കും, ഉപയോഗിച്ചതിന് അന്വേഷണമുണ്ടല്ലോ.\nപ്രതികള് ഉപയോഗിച്ച ഫോണ് കണ്ടെത്തി. സിം എവിടെയാണെന്ന് മനസ്സിലായി. അതുപയോഗിച്ചതാരൊക്കെയാണെന്നും ഏകദേശം മനസ്സിലായി. ഇപ്പോള് അത് പുറത്തുപറയാന് കഴിയില്ല എന്നു മാത്രമേയുള്ളൂ. അന്വേഷണം ഓരോ ഘട്ടത്തിലും എത്തുമ്പോള് പുതുതായി തെളിവുകള് എന്തെങ്കിലും ഉണ്ടെങ്കില് ആ തെളിവുകള് ഈ അന്വേഷണസംഘത്തിനു മുന്‍പില് കൊടുക്കണം. അത് കൊടുക്കാതെ വെറുതെ സംസാരിച്ചിട്ടു കാര്യമുണ്ടോ? അന്വേഷണസംഘം തെളിവുകള് സ്വീകരിച്ചില്ലെങ്കില് അവര്‍ക്ക് കോടതിയില് പോകാം. അഭിപ്രായം പറയുന്നവര്‍ക്ക് സാക്ഷിയായിട്ടും കോടതിയില് പോകാം. ഇനി ഞങ്ങളെ എതിര്‍ക്കുന്ന തെളിവുകളാണ് കൈയിലുള്ളതെങ്കില് അത് ഡിഫന്‍സ് വിറ്റ്‌നസ് ആയി പ്രതിഭാഗം വക്കീലിനു കൊടുക്കാം. പ്രോസിക്യൂഷന്‍സ് വിറ്റ്‌നസ് ആയിട്ട് വരാന് തയ്യാറുണ്ടെങ്കില് അങ്ങനെയും ആവാം. ഇതൊന്നും ചെയ്യാതെ വെറുതെ വര്‍ത്തമാനം പറഞ്ഞ് സമയം കളയുന്നതില് അര്‍ത്ഥമുണ്ടോ?\n? ജയില് പ്രശ്‌നം ആഭ്യന്തരവകുപ്പിന്റെ കഴിവുകേടാണെന്ന് പറയുന്നു...\nഈ പറയുന്നവര് കേരളത്തിലെ ജയിലുകള്‍ക്കുള്ളില് പോകുകയോ, പരിശോധിക്കുകയോ ചെയ്‌തിട്ടുണ്ടോ? ഇതിനുമുന്‍പ് എന്തെല്ലാം കേരളത്തിലെ ജയിലുകള്‍ക്കുള്ളില് നടന്നിട്ടുണ്ട്. കിട്ടിയ തെളിവുകളുടെ അടിസ്‌ഥാനത്തില് വളരെ സ്‌ട്രോംഗായ നിലപാടുകള് എടുത്തിട്ടുണ്ട്. ജയില് സംഭവങ്ങളുടെ പശ്‌ചാത്തലത്തില് സി.സി.ടി.വി. ദൃശ്യം എടുത്ത് ആരൊക്കെ വന്നുപോകുന്നുവെന്ന് നോക്കി. പ്രതികള് മൊബൈല് ഫോണ് ഉപയോഗിച്ചതിന്റെ തെളിവുകളെല്ലാം കൈയിലുണ്ട്. വേണ്ടവിധത്തില് ജയിലിന്റെ സുരക്ഷിതത്വം നോക്കിയിട്ടുണ്ടോ എന്ന് സംശയം ഉണ്ടായപ്പോള് ജയില് ഡി.ജി.പി. അലക്‌സാണ്ടര് ജേക്കബിനെ ആ സ്‌ഥാനത്തുനിന്ന് മാറ്റി. നടപടികളെല്ലാം വളരെ കര്‍ശനമായിരുന്നു. കേരളത്തില് ഏത് കാലത്താണ് ഇങ്ങനെ ഉണ്ടായിട്ടുള്ളത്? ആരെയും ആവശ്യമില്ലാതെ സംരക്ഷിക്കേണ്ട കാര്യമില്ല. ആരെങ്കിലും ആഗ്രഹിക്കുന്നതുകൊണ്ട് ആവശ്യമില്ലാതെ ആരെയും വേട്ടയാടാന് ഇറങ്ങുകയുമില്ല.\n? ഇതൊക്കെ പ്രതിപക്ഷവും ഭരണപക്ഷവും തമ്മിലുള്ള ഒത്തുകളിയാണെന്ന് വിശ്വസിക്കുന്നവരുണ്ട്.\nഅതൊക്കെ മാധ്യമങ്ങളുടെ വ്യാഖ്യാനങ്ങളാണ്. ഒത്തുകളിക്കാന് ഇതെന്താ കുമ്മിയടിയാണോ? അങ്ങനെ ഒത്തുകളിക്കാന് ആര്‍ക്കും സാധ്യമല്ല. അങ്ങനെയുണ്ടെങ്കില് അതിന്റെ മെറ്റീരിയല് എവിഡന്റ്‌സ് കൊണ്ടുവരട്ടെ. അത് പരിശോധിച്ചു മേല്‍നടപടി നോക്കാം. അല്ലാതെ വെറുതെ പത്രത്തില് അച്ചടിച്ചുവരാന് വേണ്ടി മാത്രം വിമര്‍ശനം നടത്തിട്ടു കാര്യമില്ല.\n? സോളാര് വിഷയത്തില് ഉമ്മന്‍ചാണ്ടി രാജിവയ്‌ക്കണമെന്ന് ആവശ്യപ്പെട്ട് പ്രതിപക്ഷം നടത്തിയ സെക്രട്ടറിയേറ്റ് ഉപരോധം 48 മണിക്കൂറിനുള്ളില് അവസാനിപ്പിച്ചതില് ദുരൂഹതയില്ലേ.\nഒരുലക്ഷം ആളുകളെ കൂട്ടിക്കൊണ്ടുവരുമെന്നും പറഞ്ഞുള്ള അനിശ്‌ചിതകാല സെക്രട്ടറിയേറ്റ് ഉപരോധം ഇന്ത്യയിലൊരുസംസ്‌ഥാനത്തും ഉണ്ടാകാത്തതുപോലെ ഇവിടെ ഉണ്ടായി. ഒരു തുള്ളി രക്‌തംപോലും പൊടിയാതെ അവസാനിപ്പിച്ചപ്പോള് അതില് ദുരൂഹതയുണ്ടെന്ന് പറയുന്നു. വെടിവയ്‌പുണ്ടായെങ്കില് ക്രൂരമായ ഭരണംഎന്നു പറയുമായിരുന്നു. ഒത്തുകളിയാണെന്നു പറയുന്നവരുടെ ഏറ്റവും വലിയ മോഹം ഇവിടെ അതിക്രമം നടക്കണമെന്നും മനുഷ്യരെ കൊല്ലണമെന്നും ആണ്. എല്ലാവരും കൂത്തുപറമ്പിലുണ്ടായതുപോലെ കുറെ രക്‌തസാക്ഷികള് ഉണ്ടാവണമെന്ന് ആഗ്രഹിച്ചു. എത്ര ആളുകള് മരിച്ചുവീഴുമെന്നു നോക്കിയിരുന്നിടത്ത് അങ്ങനെയൊന്നും സംഭവിക്കാതെ ശാന്തമായി പോയപ്പോള് പറയുന്നു ഒത്തുകളിയാണെന്ന്. അങ്ങനെ പറയുന്നവരുടെ മനസ്സിലിരുപ്പ് മനുഷ്യനെ കൊന്ന് ആഹ്‌ളാദിക്കുക എന്നതാണ്.\n? കൂടെ നിന്ന് വേദനിപ്പിച്ചവര്....\nവേദനിപ്പിച്ചവര് ധാരാളം. അത്തരം ഒരുപാടനുഭവങ്ങളിലൂടെ കടന്നുപോയതുകൊണ്ട് ഒരു ഗുണം കിട്ടി. മാനസികമായി ഇരുത്തവും പക്വതയും വന്നു. എന്തു കേട്ടാലും എനിക്കൊരു പ്രശ്‌നവുമില്ല. 'മിന്നുന്നതെല്ലാം പൊന്നല്ല' എന്ന ചിന്താഗതി ഉണ്ടായി.\n? പാതിരാത്രിയോളം നീണ്ടുനില്‍ക്കുന്ന തിരക്കുകള് ഭാര്യ എങ്ങനെ പ്രതികരിക്കും...\nഭാര്യ ഈ അടുത്തകാലത്താണ് പഞ്ചാബ് നാഷണല് ബാങ്കില് നിന്നു റിട്ടയര് ആയത്. അതുവരെ ബാങ്കില് പോകുമായിരുന്നതുകൊണ്ട് അത്ര പ്രശ്‌നമായിരുന്നില്ല.\n?അഭിഭാഷകനായിട്ടും എന്തുകൊണ്ടാണ് ആ ജോലിയില് തുടരാതിരുന്നത്.\n87-ലെ തിരഞ്ഞെടുപ്പ് വന്നപ്പോള് കോടതിയുമായി ചെറിയൊരു ഗ്യാപ്പ് വന്നു. പിന്നീട് എം.എല്.എ. ആയി. അതുകൊണ്ട് ജോലിയുമായി മുന്‍പോട്ടു പോകാന് കഴിഞ്ഞില്ല. പക്ഷേ എനിക്കു കോടതിയില്‍നിന്നു കിട്ടിയ അനുഭവം വലുതായിരുന്നു. ഏതു കാര്യത്തെ സംബന്ധിച്ചും നിയമപരിജ്‌ഞാനം ഉണ്ടാകും. നമ്മുടെ അപ്രോച്ച് തന്നെ മാറും.\n? എന്തുകൊണ്ടാണ് മക്കള് രാഷ്‌ട്രീയത്തിലേക്കു വരാതിരുന്നത്.\nആരെയും നിര്‍ബന്ധിച്ചു രാഷ്‌ട്രീയത്തിലേക്കു കൊണ്ടുവരുന്നില്ല. അവര്‍ക്കു താല്‌പര്യമുണ്ടെങ്കില് ഞാനൊരിക്കലും തടയില്ല.\n? തിരുവഞ്ചൂര് ആഭ്യന്തരമന്ത്രിസ്‌ഥാനം ഒഴിഞ്ഞില്ലെങ്കില് ലോക്‌സഭ ഇലക്ഷനു താന് മത്സരിക്കില്ലെന്ന് പറഞ്ഞ് കെ. സുധാകരന് എം.പി. രൂക്ഷമായി വിമര്‍ശിക്കുന്നുണ്ടല്ലോ.\nവിമര്‍ശനങ്ങള് എന്റെ തീരുമാനങ്ങളെ സ്വാധീനിക്കാറില്ല. വിമര്‍ശനങ്ങളുടെ പേരില് എനിക്കാരോടും ദേഷ്യമില്ല. എന്നാല് ഭയപ്പെട്ട് നടപടികളില്‍നിന്ന് പിന്‍മാറുകയില്ല. ഞാന് വന്ന പാതയിലൂടെ തന്നെ മുന്നോട്ടു പോകും. ? വി.എസ്. അച്യുതാനന്ദന് കേരള പോലീസിനെ പ്രശംസിച്ചു സംസാരിച്ചുവല്ലോ.\nഎനിക്ക് അദ്ദേഹത്തെക്കുറിച്ച് മതിപ്പുകുറവൊന്നുമില്ല. അദ്ദേഹം വളരെയേറെ കഷ്‌ടപ്പെട്ട് ത്യാഗങ്ങളിലൂടെ കടന്നുവന്നയാളാണ്. ഒരു പോളിറ്റേറിയന് പാര്‍ട്ടിയിലെ സമുന്നത നേതാവായി മുഖ്യമന്ത്രിപദം വരെ എത്തി. ഇപ്പോള് അദ്ദേഹത്തിന് തൊണ്ണൂറു വയസ്സായി. വിമര്‍ശനങ്ങളുടെ പൊസിഷന് കഴിഞ്ഞു. പൊതുപ്രവര്‍ത്തകനെന്ന നിലയില് എനിക്ക് അദ്ദേഹത്തെക്കുറിച്ച് നല്ല അഭിപ്രായം മാത്രമേയുള്ളൂ.\n? രാഷ്‌ട്രീയം അല്ലാതെ മറ്റെന്താണ് ഇഷ്‌ടം...\nമനുഷ്യനല്ലേ... പാട്ടൊക്കെ കേള്‍ക്കുമ്പോള് സന്തോഷം തോന്നും. നാലഞ്ചുകൊല്ലം മുന്‍പാണ് സിനിമ കണ്ടത്. സിനിമാരംഗത്തുള്ള ഒരുപാടാളുകള് എന്റെ സുഹൃത്തുക്കളാണ്. സിനിമയില്‍നിന്ന് ഒരുപാടുപേര് മകന്റെ വിവാഹത്തിന് വന്നിരുന്നു. എന്നാല് സമയക്കുറവുമൂലം എനിക്ക് അവരുടെ സിനിമകള് തീയേറ്ററില് പോയി കാണാന് കഴിയാറില്ല. എന്റെ ജോലി കഴിയുമ്പോഴേക്കും സെക്കന്റ് ഷോയുടെ സമയം കഴിയും.\nഅവഹേളനപരവും വ്യക്തിപരമായ അധിക്ഷേപങ്ങളും അശ്‌ളീല പദപ്രയോഗങ്ങളും ദയവായി ഒഴിവാക്കുക. അഭിപ്രായങ്ങള് മലയാളത്തിലോ ഇംഗ്ലീഷിലോ എഴുതുക. മംഗ്ലീഷില് എഴുതുന്ന അഭിപ്രായങ്ങള് പോസ്റ്റ് ചെയ്യുന്നതല്ല. ഇംഗ്ലീഷില് ടൈപ് ചെയ്ത് മലയാളമാക്കാനുള്ള സംവിധാനം ഏര്‍പ്പെടുത്തിയിട്ടുണ്ട് ടൈപ്പ് ചെയ്യാന് ഇവിടെ ക്ലിക്ക് ചെയ്യുക View the discussion thread. Related News കരിക്ക് കുടിക്കാത്തവരായി ആരുണ്ട് ഇവിടെ? മുഖ്യമന്ത്രിയെ വെട്ടിലാക്കി തിരുവഞ്ചൂര്; മുഖ്യമന്ത്രി പറയാതെ രാജിയില്ല Ads by Google\nഓണക്കോടി ഇതുവരെ അണിഞ്ഞിട്ടില്ല...\nഒരു വസന്തമായി നിറഞ്ഞു നില്‍ക്കുന്ന ഓണസ്‌മൃതികളിലേക്ക് നമ്മെ... ഗൗതമിയാന്റി എനിക്ക് സ്വര്‍ണ്ണമാല സമ്മാനിച്ചു\nമലയാള സിനിമയില് നിരവധി വേഷങ്ങള് ചെയ്‌ത് ശ്രദ്ധിക്കപ്പെട്ട എസ്... പട്ടാളക്യാമ്പിലെ ജീവിതം\nമദ്രാസിലെ ട്രെയിനിംഗ് കഴിഞ്ഞപ്പോള് റെജിമെന്റില് ഓഫീസറായി... എന്റെ സിനിമകള് ഭര്‍ത്താവ് കാണാറില്ല\nഒരിടവേളയ്‌ക്കുശേഷം നടി ഗീത മലയാളത്തിലേക്ക് തിരിച്ചെത്തുകയാണ്. '... ഹൃദയം ഹൃദയത്തോട് മന്ത്രിച്ചത്...\nനീലകണ്‌ഠശര്‍മ്മയുടെ ഹൃദയം മാത്യുവിന് നല്‍കിയപ്പോള് ഹൃദയം നല്... പിറവത്തിന്റെ സ്വന്തം ലാലു\nപിറവത്തുകാര്‍ക്ക് ലാലുഅലക്‌സ് ഒരു സിനിമാനടനല്ല. മറിച്ച് തങ്ങളുടെ... ആയാള് അന്നവിടെ വന്നില്ലായിരുന്നെങ്കില്\nസിദ്ദീഖ് ഷമീര് സംവിധാനം ചെയ്യുന്ന 'കടലി'ന്റെ... ഞങ്ങള്‍ക്കും കുടുംബം ഉണ്ട് 'ഭായ്'\nനമ്മുടെ നാട്ടില് ഇന്ന് എവിടെ നോക്കിയാലും കാണുന്നത് അന്യ സംസ്... തോല്‍ക്കാനുള്ളതല്ല സ്ത്രീജന്മം\nകന്നഡ സീരിയലിന്റെ ഷൂട്ട് കഴിഞ്ഞ് ബാംഗ്ലൂരിലെ മകളുടെ ഫ്‌ളാറ്റില്... എനിക്കിഷ്‌ടം ഈ'വില്ലത്തരം'\nഇരുനൂറോളം സിനിമകളില് വില്ലനായിട്ടും അനില് മുരളിക്ക്... ആന്റണി എങ്ങനെ ആദര്‍ശധീരനായി?\nശരിയെന്നു തോന്നുന്ന കാര്യങ്ങള് വളച്ചുകെട്ടില്ലാതെ തുറന്നുപറയും... ക്രിസ് എന്ന മാജിക്ക്\nഐ.ടി.രംഗത്ത് ഇന്ത്യയുടെ പേര് ലോകഭൂപടത്തില് എഴുതി ചേര്‍ത്ത... About Mangalam


പഴയകെട്ടിടം പൊളിക്കുന്നതിനിടെ മനുഷ്യ അസ്ഥികൂടങ്ങള് കണ്ടെത്തി... » NEWS 22\nHome/Breaking News/പഴയകെട്ടിടം പൊളിക്കുന്നതിനിടെ മനുഷ്യ അസ്ഥികൂടങ്ങള് കണ്ടെത്തി…\nNEWS22 EDITOR2weeks ago\tBreaking News, Latest News, News22.in, Slider Leaveacomment7Views\nകല്ലുപാലത്തിന് സമീപം പഴയകെട്ടിടം പൊളിക്കുന്നതിനിടെ പ്ലാസ്റ്റിക് കവറില് പൊതിഞ്ഞ മനുഷ്യെന്‍റ അസ്ഥികൂടങ്ങള് കണ്ടെത്തി. ഞായറാഴ്ച രാവിലെ ജോലിക്കെത്തിയ തൊഴിലാളികള് രണ്ട് തലയോടുകളുടെയും കൈകളുടെയും വാരിയെല്ലിെന്‍റയും ഭാഗങ്ങളാണ് കണ്ടത്. വര്‍ഷങ്ങള് പഴക്കമുള്ള അസ്ഥികള് ദ്രവിച്ചുതുടങ്ങിയ അവസ്ഥയിലാണ്. അസ്ഥികളില് അടയാളപ്പെടുത്തലുകള് ഉള്ളതിനാല് വൈദ്യപഠനാവശ്യത്തിനായി ഡോക്ടര്‍മാര് ഉപയോഗിച്ചതാണെന്ന് സംശയമുണ്ട്.\nജില്ല പൊലീസ് മേധാവി ജി. ജയ്ദേവിെന്‍റ നേതൃത്വത്തില് സൗത്ത് പൊലീസും ഫോറന്‍സിക് വിദഗ്ധരും സ്ഥലത്തെത്തി പരിശോധന നടത്തി. അസ്ഥികൂടം പോസ്റ്റുമോര്‍ട്ടത്തിന് ആലപ്പുഴ മെഡിക്കല് കോളജിലെ ഫോറന്‍സിക് പൊലീസ് സര്‍ജന് കൈമാറി. തിങ്കളാഴ്ച പോസ്റ്റുമോര്‍ട്ടത്തിനുശേഷം കൂടുതല് കാര്യങ്ങള്‍ക്ക് വ്യക്തതവരും. പ്രാഥമിക നിഗമനത്തില് ദുരൂഹതയില്ലെങ്കിലും സംഭവത്തില് കേസെടുത്ത് പൊലീസ് അന്വേഷണം ആരംഭിച്ചു.\nവര്‍ഷങ്ങളായി ആള്‍ത്താമസമില്ലാത്ത വീടാണിത്. എട്ടുവര്‍ഷം മുമ്ബ് ഡോക്ടര് അടക്കമുള്ളവര് വാടകക്ക് താമസിച്ചിരുന്നു. തലയോട്ടികള് രണ്ടായി മുറിച്ച നിലയിലുള്ളവയാണ്. വിശാലമായ സ്ഥലവും കെട്ടിടവും അഞ്ചിലധികം പേരുടെ ഉടമസ്ഥതയില് കൈമറിഞ്ഞെത്തി വ്യാപാരിയായ കണ്ണന് വിലക്കുവാങ്ങുകയായിരുന്നു. കാടുപിടിച്ച സ്ഥലത്ത് ഇഴജന്തുക്കളുടെ ശല്യമുള്ളതായി സമീപവാസികളുടെ പരാതിയില് ഞായറാഴ്ച രാവിലെ സ്ഥലഉടമ എക്സ്കവേറ്റര് ഉപയോഗിച്ച് കാട് നീക്കാനെത്തി. ഇതിെനാപ്പം വീടിന് സമീപത്ത് ജീര്‍ണാവസ്ഥയിലായ വിറക് പുര പൊളിക്കുന്നതിനിടെയാണ് പ്ലാസ്റ്റിക് കവറില് കെട്ടിയ നിലയില് അസ്ഥികൂടങ്ങള് കണ്ടെത്തിയത്. തിരുവിതാംകൂര് സഹോദരിമാര് എന്നറിയപ്പെട്ടിരുന്ന ലളിത, പദ്മിനി, രാഗിണി ചലച്ചിത്ര നടിമാരില് ലളിതയുടെ ബംഗ്ലാവായിരുന്നു. ലളിതയും ഭര്‍ത്താവ് അഡ്വ. ശിവശങ്കരന് നായരും ഏറെക്കാലം താമസിച്ചിരുന്നു. അക്കാലത്ത് ഉദയാസ്റ്റുഡിയോയില് ചിത്രീകരണത്തിനെത്തിയിരുന്ന നടന്മാരായ സത്യന്, പ്രേംനസീര് തുടങ്ങിയവര് ഈ വീട്ടിലെ അതിഥികളായിട്ടുണ്ട്. ഇവര് വീടിെന്‍റ മുകളിലത്തെ നിലയിലെ ബാല്‍ക്കണിയില്‍നിന്ന് ആരാധകരെ അഭിവാദ്യം ചെയ്തിരുന്നതായി പഴയതലമുറയിലുള്ളവര് പറയുന്നു. ഈ വീട്ടില് സത്യസായി ബാബയും സന്ദര്‍ശിച്ചിട്ടുണ്ട്.\nപിന്നീട് ഒരു ഡോക്ടര് ഏറക്കാലം താമസിച്ചിരുന്നു. ഈ വീട്ടില് അന്നത്തെ കെട്ടിട ഉടമയുടെ ബന്ധുക്കളായ ദമ്ബതികളും താമസിച്ചിരുന്നു. വാടകക്ക് താമസിച്ച ഡോക്ടര്‍മാര് അടക്കമുള്ളവരുടെയും മുന്‍കാല കെട്ടിട ഉടമകളുടെയും വിവരങ്ങള് പൊലീസ് ശേഖരിക്കുന്നുണ്ട്.\nTags asthikudangal kandethi kettidangale News22 pazhaya polikunathinidayile\nPrevious എറണാകുളത്ത് ക്ലിനിക്ക് ഓണ് വീല്‍സ് പ്രയാണം ആരംഭിച്ചു….\nNext വർക്ക്‌ഷോപ്പിലെ മോഷണം നടത്തിയയാളെ തൊഴിലാളികള് പിടികൂടി….\nരാഷ്ട്രീയ പ്രവേശം; നിര്‍ണ്ണായക വെളിപ്പെടുത്തലുമായി രജ്‌നികാന്ത്…\nപൊലീസുകാരെ ഹണിട്രാപില് കുടുക്കിയതായി പരാതി; യുവതിക്കെതിരെ കേസ്…\nലോക്ക് ഡൗണില് 7.7 കോടി കാഴ്ചക്കാരുമായി ടെലിവിഷന് മേഖലയില് റെക്കോര്‍ഡുകള് തീര്‍ത്ത പരമ്പര ഇതാണ്..??\nഅങ്കമാലിയില് രണ്ടു മക്കളെ തീകൊളുത്തി കൊലപ്പെടുത്തി മാതാവ് ജീവനൊടുക്കാന് ശ്രമിച്ചു.


ബിജെപി നേതാവിന്റെ കൊലപാതകം; 11 എസ് ഡി പി ഐ പ്രവര്‍ത്തകര് കസ്റ്റഡിയില് - Welcome to Kerala Express News Portal\nബിജെപി നേതാവിന്റെ കൊലപാതകം; 11 എസ് ഡി പി ഐ പ്രവര്‍ത്തകര് കസ്റ്റഡിയില്\nHome ബിജെപി നേതാവിന്റെ കൊലപാതകം; 11 എസ് ഡി പി ഐ പ്രവര്‍ത്തകര് കസ്റ്റഡിയില്\nആലപ്പുഴ: വെള്ളക്കിണറില് ബിജെപി പ്രവര്‍ത്തകന്റെ കൊലപാതകത്തില് 11 എസ് ഡി പി ഐ പ്രവര്‍ത്തകര് കസ്റ്റഡിയില്. ആംബുലന്‍സിലാണ് പ്രതികള് പ്രതികളെത്തിയതെന്നാണ് പൊലീസ് നല്‍കുന്ന സൂചന. സംഭവത്തിന് ഉപയോഗിച്ചെന്ന് കരുതുന്ന ആംബുലന്‍സ് പൊലീസ് കസ്റ്റഡിയിലെടുത്തിട്ടുണ്ട്. ആലപ്പുഴ നഗരത്തില് നിന്നുതന്നെയാണ് ഇവരെ കസ്റ്റഡിയിലെടുത്തത്. ആംബുലന്‍സിലെത്തിയ പ്രതികള് രഞ്ജിത്തിന്റെ വീട്ടിലെത്തി വെട്ടിക്കൊലപ്പെടുത്തുകയായിരുന്നു.\nഅതേസമയം, എസ്.ഡി.പി.ഐ സംസ്ഥാന സെക്രട്ടറി കെ.എസ് ഷാനിന്റെ കൊലപാതകത്തില് ഏഴ് പ്രതികളെ തിരിച്ചറിഞ്ഞതായി പൊലീസ്. പ്രതികളെല്ലാം ആലപ്പുഴ, മണ്ണഞ്ചേരി സ്വദേശികളാണെന്ന് പൊലീസ് വ്യക്തമാക്കി. അഞ്ച് പേര് കൃത്യത്തില് നേരിട്ട് പങ്കെടുത്തുവെന്നും പൊലീസ് അറിയിച്ചു.\nമണ്ണാഞ്ചേരിയില് ഇന്നലെ രാത്രിയാണ് അക്രമി സംഘം ഷാനിനെ വെട്ടിക്കൊലപ്പെടുത്തിയത്. ഷാന് സഞ്ചരിച്ച ബൈക്ക് ഇടിച്ചു വീഴ്ത്തിയ ശേഷം വെട്ടുകയായിരുന്നു. ഷാനിന്റെ ശരീരത്തില് 40-ല് അധികം വെട്ടുകളുണ്ടായിരുന്നു. കഴുത്തിനേറ്റ വെട്ടാണ് മരണകാരണമെന്നാണ് പ്രാഥമിക നിഗമനം.


പോലീസ് നിയമഭേദഗതി നാലാം ദിവസം ചരമമടഞ്ഞു | Global Indian News\nHome Latest news പോലീസ് നിയമഭേദഗതി നാലാം ദിവസം ചരമമടഞ്ഞു\nപോലീസ് നിയമഭേദഗതി നാലാം ദിവസം ചരമമടഞ്ഞു\nതിരുവനന്തപുരം: വിവാദ പോലീസ് നിയമഭേദഗതി പിന്‍വലിച്ചുകൊണ്ടുള്ള ഓര്‍ഡിനന്‍സില് ഗവര്‍ണര് ആരിഫ് മുഹമ്മദ് ഖാന് ഒപ്പിട്ടു. ഇതോടെ സര്‍ക്കാര് കൊണ്ടുവന്ന നിയമഭേദഗതി അസാധുവായി. ഇന്നലെ ചേര്‍ന്ന മന്ത്രിസഭാ യോഗം 118 എ വകുപ്പ് പിന്‍വലിക്കണമെന്നാവശ്യപ്പെട്ട് ഓര്‍ഡിനന്‍സ് ഗവര്‍ണര്‍ക്ക് അയച്ചിരുന്നു. വിശദമായ ചര്‍ച്ചയ്ക്ക് ശേഷം സൈബര് സുരക്ഷയ്ക്ക് പുതിയ ഭേദഗതി കൊണ്ടുവരാനും മന്ത്രിസഭാ യോഗത്തില് തീരുമാനമായിരുന്നു.\nസാമൂഹികമാധ്യമങ്ങളിലൂടെയുള്ള അധിക്ഷേപം തടയാനാണ് നിയമനിര്‍മാണത്തിനായി സര്‍ക്കാര് ഒരുങ്ങിയത്. ഇതിനായി പോലീസ് ആക്ട് ഭേദഗതി വരുത്തി ഓര്‍ഡിനന്‍സ് ഇറക്കി. എല്ലാ മാധ്യമങ്ങളെയും നിയന്ത്രണത്തിലാക്കിയായിരുന്നു ഭേദഗതി. ഇതോടെയാണ് ദേശീയതലത്തില് വരെ എതിര്‍പ്പുയര്‍ന്നത്. ഇതോടെയാണ് ഓര്‍ഡിനന്‍സ് പിന്‍വലിക്കാന് തീരുമാനമായത്.\nഒരു പക്ഷെ ഗവര്‍ണര് ഒപ്പിട്ട ഓര്‍ഡിനന്‍സ് പിന്‍വലിക്കാന് ഓര്‍ഡിനന്‍സ് ഇറക്കുന്ന കേരളത്തിലെ ആദ്യത്തെ സംഭവമായിരിക്കും ഇത്. ഗവര്‍ണര് ഒപ്പിട്ട് നാലാംദിവസമാണ് പോലീസ് നിയമഭേദഗതി പിന്‍വലിക്കേണ്ടിവന്നത്. അതും ഓര്‍ഡിനന്‍സുകളില് ചരിത്രം. ഇത്രയും വേഗം മറ്റൊരു ഓര്‍ഡിനന്‍സിനും ചരമമടയേണ്ടിവന്നിട്ടില്ല. നിയമസഭ ചേരാത്തകാലത്താണ് ഓര്‍ഡിനന്‍സുകള്‍വഴി നിയമമുണ്ടാക്കുന്നത്. പിന്നീട് ഇത് നിയമസഭയില്‍ക്കൊണ്ടുവന്ന് നിയമമാക്കണം. എന്നാല്, സഭ നിയമമാക്കാത്തതിനാല് പല ഓര്‍ഡിനന്‍സുകള്‍ക്കും സാധുത നഷ്ടപ്പെട്ടിട്ടുമുണ്ട്.\nനിയമസഭയില് പ്രമേയം കൊണ്ടുവന്ന് മുമ്പ് ഓര്‍ഡിനന്‍സുകള് പിന്‍വലിച്ചിട്ടുണ്ട്. രാഷ്ട്രപതി ഭരണകാലത്ത് 1966ല് സര്‍ക്കാര് ജീവനക്കാരുടെയും വൈദ്യുതിമേഖലാ ജീവനക്കാരുടെയും സമരം അടിച്ചമര്‍ത്താന് കേരള അവശ്യസേവന പരിപാലന ഓര്‍ഡിനന്‍സ് (എസ്മ) നിലവില് വന്നിരുന്നു. ഈ ഓര്‍ഡിനന്‍സ് 1967 ഡിസംബറില് കെ.ആര്. ഗൗരിയമ്മ നിയമസഭയില് പ്രമേയം കൊണ്ടുവന്ന് റദ്ദാക്കി. ആ ഓര്‍ഡിനന്‍സിന് 45 ദിവസംകൂടിയേ കാലാവധിയുണ്ടായിരുന്നുള്ളൂ. എന്നാല്, അതിനുമുമ്പുതന്നെ ഓര്‍ഡിന്‍സ് റദ്ദാക്കണമെന്ന രാഷ്ട്രീയതീരുമാനത്തിന്റെ അടിസ്ഥാനത്തിലാണ് പ്രമേയം കൊണ്ടുവന്നത്.\nPrevious articleത്രിവര്‍ണ്ണ പതാക അരിപ്പയിലൂടെ കടക്കുമ്പോള് കാവി\nNext articleശിവശങ്കറിനെയും സ്വപ്നയെയും സരിത്തിനെയും ഒന്നിച്ച് ചോദ്യം ചെയ്യും


ബ്രാത്ത്‌വെയിറ്റിന് ശിക്ഷ 'സ്‌പോട്ടിൽ': എതിർ ടീമിന് അഞ്ച് റൺസ്\nബർമിങ്ഹാം ബിയേർസും ഡർബിഷയറും തമ്മിലായിരുന്നു മത്സരം. ബർമിങ്ങാം ബിയേർസിന്റെ നായകനാണ് വെസ്റ്റ്ഇൻഡീസുകാരനായ കാർലോസ് ബ്രാത്തുവെയിറ്റ്.\n22 Jun 2022 4:15 AM GMT\nലണ്ടന്: കളിക്കളത്തിൽ 'അപരമ്യാദയായി പെരുമാറിയതിന്' കാർലോസ് ബ്രാത്ത്‌വെയിറ്റിന് ശിക്ഷ എതിർ ടീമിന് അഞ്ച് റൺസ് നൽകി. ഇംഗ്ലണ്ടിലെ അഭ്യന്തര ടി20 ടൂർണമെന്റായി ടി20 ബ്ലാസ്റ്റിലാണ് സംഭവം. ബർമിങ്ഹാം ബിയേർസും ഡർബിഷയറും തമ്മിലായിരുന്നു മത്സരം. ബർമിങ്ങാം ബിയേർസിന്റെ നായകനാണ് വെസ്റ്റ്ഇൻഡീസുകാരനായ കാർലോസ് ബ്രാത്തുവെയിറ്റ്.\nഡർബിഷയറിന്റെ ഇന്നിങ്‌സിനിടെയായിരുന്നു പെനൽറ്റി പിറന്നത്. 13ാം ഓവർ എറിഞ്ഞത് കാർലോസ് ബ്രാത്ത്‌വെയിറ്റ്. ക്രീസിൽ വെയിൻ മാഡേസനായിരുന്നു ബാറ്റർ. കാർലോസിന്റെ പന്തിൽ പന്തിനെ മാഡേസനാ അടിച്ചകറ്റിയെങ്കിലും ബൗളറുടെ അടുത്തേക്ക് തന്നെ പന്ത് എത്തി. പന്ത് കളക്റ്റ് ചെയ്ത കാർലോസ് ബാറ്റിങ് എൻഡിലേക്ക് തന്നെ എറിഞ്ഞു. പന്ത് ബാറ്ററുടെ പുറകിൽ കൊള്ളുകയും ചെയ്തു. ഇതിനാണ് അമ്പയർ അഞ്ച് റൺസ് പെനാൽറ്റിയായി വിധിച്ചത്. ബ്രാത്തുവെയിറ്റ് മനപ്പൂര്‍വം എറിഞ്ഞെന്ന് കരുതിയാകും അമ്പയര് ശിക്ഷ വിധിച്ചത്. ഏതായാലും ട്വിറ്ററില് വിഷയം ചര്‍ച്ചയായി.\nപരിക്കിന്റെ പിടിയിലായിരുന്ന ബ്രാത്ത്‌വെയിറ്റ് നീണ്ട ഇടവേളക്ക് ശേഷമാണ് കളിക്കളത്തിലേക്ക് മടങ്ങിയെത്തിയത്. ഒരുഘട്ടത്തില് കാര്‍ലോസ് ബ്രാത്ത്‌വെയിറ്റ് കരീബിയന് ടീമിനെ നയിച്ചിരുന്നു. 2016 ട്വന്റി–20 ലോകകപ്പിലെ ഫൈനല് മത്സരത്തിലെ അവിശ്വസനീയ പ്രകടനമാണ് ഈ കരീബിയന് ബാറ്റ്‌സ്മാന് തുണയായിരുന്നത്. ഇംഗ്ലണ്ട് മത്സരം ജയിച്ചുവെന്ന് കരുതിയിരുന്നപ്പോഴാണ് ബ്രാത്ത്‌വെയിറ്റിന്റെ തകര്‍പ്പന് ഇന്നിംഗ്‌സ് ക്രിക്കറ്റ് ലോകം കണ്ടത്. മത്സരത്തിന്റെ അവസാന ഓവറില് ഇംഗ്ലീഷ് താരം ബെന്‍സ്റ്റോക്കിനെ തുടര്‍ച്ചയായി നാല് പന്തുകള് സിക്‌സ് പറത്തി ബ്രാത്ത്‌വെയ്‌റ്റ് വിന്‍ഡീസിന് ലോകകപ്പ് നേടിക്കൊടുക്കുകയായിരുന്നു.\nSummary-Carlos Brathwaite gives away five penalty runs in Vitality T20 Blast after hitting batsman with ball\nTAGS :Carlos Brathwaite


തൃശ്ശൂരില് നിന്ന് മോശം വാര്‍ത്ത വരുമെന്ന് പറഞ്ഞിട്ടില്ല; നിഷേധിച്ച് ടിഎന് പ്രതാപന്\nതൃശ്ശൂര്: ബിജെപി സ്ഥാനാര്‍ത്ഥി സുരേഷ് ഗോപിയുടെ സ്ഥാനാര്‍ത്ഥിത്വം തിരിച്ചടി ആയെന്ന ആശങ്ക കെപിസിസി നേതൃയോഗത്തില് അറിയിച്ചെന്ന വാര്‍ത്ത നിഷേധിച്ച് ടിഎന് പ്രതാപന്. ആരും പ്രതീക്ഷിക്കാത്ത ഭൂരിപക്ഷം യുഡിഎഫിന് കിട്ടുമെന്നും, ബിജെപി മൂന്നാം സ്ഥാനത്തേക്ക് പോകുമെന്നും ടിഎന് പ്രതാപന് പറഞ്ഞു. തൃശ്ശൂരില് നരേന്ദ്രമോഡിക്ക് എതിരായാണ് ജനങ്ങള് വോട്ട് ചെയ്തതെന്നും ടിഎന് പ്രതാപന് കൂട്ടിച്ചേര്‍ത്തു.\nതൃശ്ശൂരില് നിന്ന് നെഗറ്റീവ് വാര്‍ത്ത വരുമെന്ന് താന് പറഞ്ഞിട്ടില്ല. ഇങ്ങനെയൊരു വാര്‍ത്ത വന്നത് എങ്ങനെയെന്നറിയില്ല. യോഗത്തില് നടന്ന ചര്‍ച്ചകള് സംബന്ധിച്ച് കെപിസിസി പ്രസിഡന്റ് തന്നെ വ്യക്തമാക്കിയിട്ടുണ്ട്. മാധ്യമപ്രവര്‍ത്തകരെ ആരെങ്കിലും തെറ്റിദ്ധരിപ്പിച്ചതാകാമെന്നും ടിഎന് പ്രതാപന് പറഞ്ഞു. തൃശ്ശൂരില് മാത്രമല്ല, ആലത്തൂരും ചാലക്കുടിയും യുഡിഎഫ് ജയിക്കുമെന്ന് ടിഎന് പ്രതാപന് പറഞ്ഞു.\nവിചാരിക്കാത്ത അടിയൊഴുക്കുകള് ഉണ്ടായേക്കാമെന്നും സുരേഷ് ഗോപിയുടെ സ്ഥാനാര്‍ത്ഥിത്വം തിരിച്ചടി ആയെന്നും ടിഎന് പ്രതാപന് കെപിസിസി നേതൃയോഗത്തില് റിപ്പോര്‍ട്ട് ചെയ്തിരുന്നു എന്നായിരുന്നു മുമ്പ് വന്ന വാര്‍ത്ത.\nTags: thrissurtn prathapan\nഔദ്യോഗിക ഗൗണ് അണിഞ്ഞ് മുഖ്യമന്ത്രിക്കു മുന്നില് സല്യൂട്ട് ചെയ്ത് ബഡ്ഡി\nചാവക്കാട് കോണ്‍ഗ്രസ് പ്രവര്‍ത്തകര്‍ക്ക് വെട്ടേറ്റ സംഭവം; ഒരാള് മരിച്ചു\nസുഹൃത്തിനൊപ്പം ക്ഷേത്രത്തില് ഭജനക്കെത്തിയ യുവതി ഇരട്ടകുട്ടികളെ പ്രസവിച്ചു; കുട്ടികള് മരിച്ചു\nകാലവര്‍ഷം ചതിച്ചു; ആശങ്കയോടെ തൃശ്ശൂരിലെ മത്സ്യ കര്‍ഷകര്\nപത്താംക്ലാസ് വിദ്യാര്‍ത്ഥിനിയെ പെട്രോള് ഒഴിച്ച് കത്തിക്കുമെന്ന് യുവാക്കളുടെ ഭീഷണി! സംഭവം തൃശ്ശൂരില്\nനാല്പതു വര്‍ഷമായി തൃശ്ശൂര് പൂരത്തിന് ഊണ് വിളമ്പുന്നവര്


ശിവശങ്കറിനെ പരിചയപ്പെട്ടത് മുഖ്യമന്ത്രിയുടെ വസതിയില് വെച്ച്; സ്വപ്‌നയുടെ നിര്‍ണായക മൊഴി പുറത്ത് | Newsthen l The news interactive\nHome/NEWS/ശിവശങ്കറിനെ പരിചയപ്പെട്ടത് മുഖ്യമന്ത്രിയുടെ വസതിയില് വെച്ച്; സ്വപ്‌നയുടെ നിര്‍ണായക മൊഴി പുറത്ത്\nകൊച്ചി: തിരുവനന്തപുരം സ്വര്‍ണക്കടത്ത് കേസില് അന്വേഷണം പുരോഗമിക്കുന്ന സാഹചര്യത്തില് ഓരോ ദിവസവും ഞെട്ടിക്കുന്ന വെളിപ്പെടുത്തലുകളാണ് പുറത്ത് വരുന്നത്. ഇപ്പോഴിതാ കേസിലെ പ്രതി സ്വപ്‌ന സുരേഷിന്റെ മൊഴിയാണ് നിര്‍ണായകമായിരിക്കുന്നത്.\nഎം.ശിവശങ്കറിനെ പരിചയപ്പെട്ടത് മുഖ്യമന്ത്രി പിണറായി വിജയന്റെ വസതിയില് വച്ചായിരുന്നെന്ന് സ്വപ്‌ന എന്‍ഫോഴ്‌സ്‌മെന്റ് ഡയറക്ടറേറ്റിന് മൊഴി നല്‍കി.\n2017ല് നടന്നത് അനൗദ്യോഗിക കൂടിക്കാഴ്ചയായിരുന്നെന്നും സ്വപ്‌ന പറഞ്ഞു.\nയുഎഇ കോണ്‍സല് ജനറലും മുഖ്യമന്ത്രിയും തമ്മിലായിരുന്നു കൂടിക്കാഴ്ച. ആശയവിനിമയത്തിന് ശിവശങ്കറിനെ ബന്ധപ്പെടാന് മുഖ്യമന്ത്രി നിര്‍ദേശിച്ചതായും സ്വപ്നയുടെ മൊഴിയിലുണ്ട്. കോണ്‍സുലേറ്റിലെ സെക്രട്ടറിയായതു മുതല് മുഖ്യമന്ത്രിക്കു തന്നെ അറിയാം. 48.5 ലക്ഷം രൂപയുടെ നിക്ഷേപം ഉണ്ടെന്നും സ്വപ്ന സുരേഷ് ഇഡിയോടു വെളിപ്പെടുത്തിയിട്ടുണ്ട്. സ്‌പേസ് പാര്‍ക്കില് നിയമനം മുഖ്യമന്ത്രിയുടെ അറിവോടെയാണെന്നും സ്വപ്‌ന മൊഴി നല്‍കി.\nകോണ്‍സുലേറ്റുമായി ബന്ധപ്പെട്ട കാര്യങ്ങള്‍ക്ക് താനും ശിവശങ്കറെ സ്ഥിരമായി വിളിക്കാറുണ്ടായിരുന്നു. അങ്ങനെയുള്ള സംഭാഷണങ്ങളിലൂടെയാണ് തങ്ങള് തമ്മിലുള്ള ബന്ധം വളര്‍ന്നതെന്നും സ്വപ്നയുടെ മൊഴിയില് പറയുന്നു.


ഒടുവില് അക്കാര്യത്തിനും തീരുമാനമായി; ‘മാഡം‘ കാവ്യയെന്ന് പള്‍സര് സുനി | Webdunia Malayalam\nബുധന്, 30 ഓഗസ്റ്റ് 2017 (11:09 IST)\nകൊച്ചിയില് നടി ആക്രമിക്കപ്പെട്ട സംഭവത്തില് തുടക്കം മുതല് ഉയര്‍ന്ന് കേട്ട ‘മാഡം’ നടിയും ദിലീപിന്റെ ഭാര്യയുമായ കാവ്യാ മാധവനാണെന്ന് പള്‍സര് സുനി. കോടതിയില് ഹാജരാക്കിയപ്പോഴാണ് തന്റെ മാഡം കാവ്യയാണെന്ന് സുനിയുടെ പ്രതികരിച്ചത്.\n‘ഞാന് കള്ളനല്ലേ... കള്ളന്റെ കുമ്പസാരം എന്തിന് കേള്‍ക്കുന്നു? എന്റെ മാഡം കാവ്യ തന്നെയാണ്‘ എന്നായിരുന്നു പള്‍സര് സുനി മാധ്യമങ്ങളോട് വ്യക്തമാക്കിയത്. തനിക്ക് പലതവണ കാവ്യ പണം തന്നിട്ടുണ്ടെന്ന് നേരത്തേ സുനി വ്യക്തമാക്കിയിരുന്നു. കാവ്യയാണ് മാഡമെന്ന് താന് നേരത്തേ സൂചിപ്പിച്ചിരുന്നുവെന്നും സുനി പറയുന്നുണ്ട്.\nനടിയും ദിലീപിന്റെ ഭാര്യയുമായ കാവ്യ മാധവന് തന്നെ അറിയാമെന്ന് സുനി നേരത്തേ വെളിപ്പെടുത്തിയിരുന്നു. കേസിലെ ‘മാഡം’ നിരപരാധിയാണെന്നും സുനി പറഞ്ഞിരുന്നു. നടിയെ ആക്രമിച്ച കേസില് മാഡത്തിന് പങ്കില്ലെന്നും സുനി വ്യക്തമാക്കി.\nസുനിയെ തനിക്കറിയില്ലെന്നും സുനിയുമായി ഒരു ബന്ധവും ഇല്ലെന്നും കാവ്യ പൊലീസില് മൊഴി നല്‍കിയിരുന്നു. കേസുമായി ബന്ധപ്പെട്ട് കാവ്യയെ പൊലീസ് ചോദ്യം ചെയ്ത സമയത്തായിരുന്നു ഈ വെളിപ്പെടുത്തല് നടത്തിയത്.\nദിലീപ് Kavya Madhavan\nഗോരഖ്പൂരില് വീണ്ടും ശിശുമരണം. രണ്ടുദിവസത്തിനുളളില് 42 പിഞ്ചുകുഞ്ഞുങ്ങളാണ് ...


ICC women's ODI Ranking| മിതാലിയും ഗോസ്വാമിയും സ്ഥാനം നിലനിര്‍ത്തി; വനിതാ താരങ്ങളുടെ റാങ്കിംഗ് അറിയാം | ICC women ODI Mithali and Jhulan retains their spot in ICC ODI rankings\nICC women's ODI Ranking| മിതാലിയും ഗോസ്വാമിയും സ്ഥാനം നിലനിര്‍ത്തി; വനിതാ താരങ്ങളുടെ റാങ്കിംഗ് അറിയാം\n738 റേറ്റിംഗ് പോയിന്റാണ് മിതാലിക്കുള്ളത്. ദക്ഷിണാഫ്രിക്കയുടെ ലിസെല്ലേ ലീ (761), ഓസ്‌ട്രേലിയയുടെ അലീസ് ഹീലി (750) എന്നിവരാണ് യഥാക്രമം ഒന്നും രണ്ടും സ്ഥാനങ്ങളില്.\nDubai - United Arab Emirates, First Published Nov 23, 2021, 8:40 PM IST\nദുബായ്: ഇന്ത്യന് ക്യാപ്റ്റന് മിതാലി രാജ് വനിതാ ഏകദിന റാങ്കിംഗില് മൂന്നാംസ്ഥാനം നിലനിര്‍ത്തി. ബൗളര്‍മാരില് ഇന്ത്യയുടെ വെറ്ററന് പേസര് ജുലന് ഗോസ്വാമി തന്റെ രണ്ടാംസ്ഥാനവും നിലനിര്‍ത്തി. 738 റേറ്റിംഗ് പോയിന്റാണ് മിതാലിക്കുള്ളത്. ദക്ഷിണാഫ്രിക്കയുടെ ലിസെല്ലേ ലീ (761), ഓസ്‌ട്രേലിയയുടെ അലീസ് ഹീലി (750) എന്നിവരാണ് യഥാക്രമം ഒന്നും രണ്ടും സ്ഥാനങ്ങളില്.\nഇന്ത്യന് ഓപ്പണര് സ്മൃതി മന്ഥാന 710 പോയിന്റുമായി ആറാം സ്ഥാനത്തുണ്ട്. ബൗളര്‍മാരുടെ റാങ്കിംഗില് ഓസ്്‌ട്രേലിയയുടെ ജെസ് ജോനസെിന് പിറകില് രണ്ടാമതാണ് ഗോസ്വാമി. പാകിസ്ഥാന് സ്പിന്നര് നഷ്‌റ സന്ധു നാല് സ്ഥാനങ്ങള് മെച്ചപ്പെടുത്തി 17-ാം സ്ഥാനത്തെത്തി. ബംഗ്ലാദേശിനെതിരെ പുറത്തെടുത്ത തകര്‍പ്പന് പ്രകടനമാണ് താരത്തിന് തുണയായത്.\nബംഗ്ലാദേശ് ബാറ്റര്‍മാരും റാങ്കിംഗില് മുന്നേറ്റം നടത്തി. ഫര്‍ഗാന ഹഖ്, റുമാന അഹമ്മദ് എന്നിവരാണ് നേട്ടമുണ്ടാക്കിയ താരങ്ങള്. ലോകകപ്പ് യോഗ്യത മത്സരത്തില് ഹഖ് 90 പന്തില് 45 റണ്‍സ് നേടിയിരുന്നു. ബംഗ്ലാദേശിന്റെ വിജയത്തില് നിര്‍ണായകമായതും ഈ ഇന്നിംഗ്‌സായിരുന്നു. ഇതോടെ താരം 25-ാം സ്ഥാനത്തേക്ക് കയറി. റുമാന അഞ്ച് സ്ഥാനങ്ങള് മെച്ചപ്പെടുത്തി 29-ാം റാങ്കിലെത്തി.


കണ്ണൂരിലെ കൊലകൾ സംബന്ധിച്ച സമഗ്രമായ അന്വേഷണം വേണമെന്ന ആവശ്യം മുറുകുന്നു – Janashakthi Online\nകണ്ണൂരിലെ കൊലകൾ സംബന്ധിച്ച സമഗ്രമായ അന്വേഷണം വേണമെന്ന ആവശ്യം മുറുകുന്നു\nകോഴിക്കോട്: കണ്ണൂരിൽ എഴുപതുകളിലും എമ്പതുകളിലും നടന്ന രാഷ്ട്രീയ കൊലകളുടെ അന്വേഷണത്തിൽ വ്യാപകമായ രാഷ്ട്രീയ ഇടപെടലും അട്ടിമറിയും നടന്നതായി പുതിയ വെളിപ്പെടുത്തലുകൾ വന്ന സാഹചര്യത്തിൽ അക്കാലത്തെ കൊലപാതകപരമ്പര സംബന്ധിച്ചു സുതാര്യവും സ്വതന്ത്രവുമായ അന്വേഷണം വേണമെന്ന ആവശ്യത്തിന് പിന്തുണയേറുന്നു.\nകണ്ണൂരിൽ സേവറി ഹോട്ടലിൽ നടന്ന ബോംബ് ആക്രമണത്തിൽ ഒരു ഹോട്ടൽ തൊഴിലാളി മരിക്കാനിടയായത് കോൺഗ്രസിന് പറ്റിയ അബദ്ധമാണെന്ന് കഴിഞ്ഞ ദിവസം കൊച്ചിയിൽ നടത്തിയ വാർത്താ സമ്മേളനത്തിൽ കെപിസിസി അധ്യക്ഷൻ കെ സുധാകരൻ പറഞ്ഞിരുന്നു. തുടർന്ന് കേസിൽ പുനർ അന്വേഷണം വേണമെന്നും സുധാകരന്റെ കുറ്റസമ്മതത്തിന്റെ പശ്ചാത്തലത്തിൽ കേസ് എടുക്കണമെന്നും സിപിഎം കണ്ണൂർ ജില്ലാസെക്രട്ടറി എം വി ജയരാജൻ ആവശ്യപ്പെട്ടു.\nതുടർന്നാണ് കണ്ണൂരിൽ നടന്ന നിരവധി സംഭവങ്ങളിൽ രാഷ്‌ടീയ ഇടപെടൽ കാരണം അന്വേഷണം അട്ടിമറിക്കപ്പെട്ട വിഷയം കൂടുതൽ ഗൗരവത്തോടെ ചർച്ചയായത്. ഡസൻ കണക്കിന് കൊലകൾ കൃത്യമായ അന്വേഷണമില്ലാതെ കോടതിയിൽ തള്ളിപ്പോയി. യഥാർത്ഥ കുറ്റവാളികളെ സംരക്ഷിച്ചു വ്യാജ പ്രതികളെ എഫ്‌ഐആറിൽ ചേർത്ത് പോലീസ് കേസ് എടുത്തതു കൊണ്ടാണ് പിന്നീട് വിചാരണ വേളയിൽ തെളിവില്ലാതെ കേസുകൾ തേഞ്ഞുമാഞ്ഞു പോയത്. ഇത് മിക്കവാറും എല്ലാ കക്ഷികളും ഉൾപ്പെട്ട ഒരു സംവിധാനമായിരുന്നു. അക്രമിസംഘത്തെ നിയന്ത്രിച്ച വിവിധ പാർട്ടി നേതാക്കൾ തമ്മിൽ നിരന്തരം സമ്പർക്കവും ഉണ്ടായിരുന്നു. സാധാരണ പ്രവർത്തകരും അവരുടെ കുടുംബങ്ങളുമാണ് ഇതിലെല്ലാം ഇരയായത്. അവരിൽ മിക്ക കുടുംബങ്ങൾക്കും നീതി കിട്ടുകയുണ്ടായില്ല.\nഇതിന് ഉദാഹരണമാണ് കഴിഞ്ഞ ദിവസം സുധാകരന്റെ കൂടെ പത്രക്കാരെ കണ്ട കണ്ണൂരിലെ കോൺഗ്രസ് നേതാവ് കണ്ടോത്തു ഗോപിയുടെ അനുഭവം. പിണറായി വിജയൻ നയിച്ച ഒരു ജാഥയുടെ സമയത്തു വഴിയിൽ നിന്ന തന്നെ അദ്ദേഹം കൊടുവാൾ കൊണ്ടു വെട്ടി എന്നാണ് ഗോപി പറഞ്ഞത്. എന്നാൽ പോലീസ് കേസ് എടുത്തില്ല. ഒരു എഫ്‌ഐആർ പോലും സംഭവത്തിൽ ഉണ്ടായില്ല എന്നാണ് അദ്ദേഹം പറഞ്ഞത്. അന്ന് കോൺഗ്രസ് പിന്തുണയോടെ സിപിഐ-ലീഗ് ഭരണമാണ് കേരളത്തിൽ നിലനിന്നത്.\nമറ്റൊരു സംഭവം കഴിഞ്ഞ ദിവസം മാധ്യമപ്രവർത്തകനായ ഷാജി പാണ്ട്യലയുടെ വെളിപ്പെടുത്തലാണ്. പിണറായിയിലെ പഴയകാല കമ്മ്യൂണിസ്റ്റ് നേതാവ് പാണ്ട്യല ഗോപാലന്റെ മകനാണ് ഇപ്പോൾ തലശ്ശേരിയിൽ മാധ്യമപ്രവർത്തകനായ ഷാജി. അദ്ദേഹം എംവിആർ നയിച്ച സിഎംപിയിൽ പോയതാണ് അക്രമത്തിനു കാരണം. തനിക്കെതിരെ അക്രമം നടത്താൻ ഗുണ്ടകളെ അയച്ചത് പിണറായി വിജയൻ തന്നെയാണെന്ന് ഷാജി ആരോപിച്ചു. കാലിനു വെട്ടുകൊണ്ടു റോഡിൽ കിടന്ന ഷാജിയെ ആശുപത്രിയിൽ കൊണ്ടുപോകുന്നത് തടയാൻ ജീപ്പ് റോഡിൽ കുറുകെയിട്ടു തടസ്സപ്പെടുത്തി. സ്ഥലത്തെ കോൺഗ്രസ്സ് നേതാവ് മമ്പറം ദിവാകരൻ എത്തിയാണ് തന്നെ ആശുപത്രിയിൽ എത്തിച്ചതെന്നും ഷാജി പറഞ്ഞു.\nഅതേപോലെ പിണറായിയുടെ അംഗരക്ഷകനായി പ്രവർത്തിച്ച ബാബുവിന്റെ കൊലപാതകം സംബന്ധിച്ചും കൂടുതൽ വിവരങ്ങൾ പുറത്തു വരികയാണ്. സിപിഎം നേതൃത്വവുമായി ബന്ധമുള്ള ഗുണ്ടാസംഘമാണ് അദ്ദേഹത്തെ വെട്ടിക്കൊന്നത്.\nപിണറായി വിജയൻറെ മക്കളെ തട്ടിക്കൊണ്ടു പോകാൻ ശ്രമം ഉണ്ടായി എന്ന അദ്ദേഹത്തിന്റെ വെളിപ്പെടുത്തലും കൂടുതൽ വിശദമായ അന്വേഷണം ആവശ്യപ്പെടുന്നുണ്ട്. വിവരം അദ്ദേഹത്തെ അറിയിച്ചത് സുധാകരന്റെ ഒരു ഫൈനാൻസിയർ ആണെന്നാണ് പിണറായി പറഞ്ഞത്. ഇത് ബ്രണ്ണൻ കോളേജിൽ പഠിച്ചിരുന്ന കെ ടി ജോസഫ് എന്ന കെഎസ്‌യു നേതാവാണ് എന്ന വിവരം ഇപ്പോൾ വെളിയിൽ വന്നിട്ടുണ്ട്. ബ്രണ്ണൻ കോളേജിൽ നടന്ന അഷ്‌റഫ് കൊലപാതകത്തിൽ പ്രതിയായിരുന്നു പിന്നീട് എറണാകുളത്തു അബ്‌കാരി ബിസിനസ്സ് നടത്തിയ കെ ടി ജോസഫ്. എഴുപതുകളിൽ എസ്എഫ്ഐയുടെ മുഖ്യശത്രുവായി പ്രഖ്യാപിച്ചു പ്രവർത്തകർ അദ്ദേഹത്തെ നിരന്തരം പിന്തുടരുന്ന അതേ അവസരത്തിൽ തന്നെ സിപിഎം നേതാവ് അദ്ദേഹവുമായി അടുത്ത സൗഹൃദം പുലർത്തിയിരുന്നു എന്ന കാര്യമാണ് ഇപ്പോൾ വ്യക്തമായി വരുന്നത്. അണികൾ തമ്മിൽ വാളെടുക്കുമ്പോൾ അണിയറയിൽ നടന്ന അബ്‌കാരി സംഗമങ്ങൾ നാട്ടുകാരെ അത്ഭുതപ്പെടുത്തുന്നതാണ്.\nപൂവച്ചല് ഖാദറിന് വിട


വായിച്ചുതീരാത്ത പുസ്‌തകം: മനുഷ്യത്വത്തിലേക്കുള്ള ദൂരം\nപേജ്: 100 വില: 60 രൂപ\nഡി സി ബുക്‌സ്, കോട്ടയം\nആരോഗ്യം എന്നാല് എന്താണ്? നല്ല ഭക്ഷണം, വസ്‌ത്രം, പാര്‍പ്പിടം, സുചിത്വമുള്ള അന്തരീക്ഷം... എന്നിങ്ങനെയാണ് ചെറിയ ക്ലാസില് പഠിച്ചത്. മുതിര്‍ന്നപ്പോള് ഈ നിര്‍വചനം നല്ല ആശുപത്രി, മികച്ച ഡോക്‌ടര്‍മാര്, വിലക്കൂടിയ മരുന്നുകള്, പേരറിയാത്ത ടെസ്റ്റുകള് എന്നതിലേക്ക് വഴിമാറി. ഓരോതരം രോഗങ്ങളുടെ ഭയാനകമായ വാര്‍ത്തകളിലൂടെയും അവ നമ്മുടെ ശരീരത്തിന്റെ പടിവാതിലിലും മുട്ടിവിളിച്ചേക്കുമെന്ന ചകിതമായ ദിനരാത്രങ്ങളിലൂടെയുമാണ് ഓരോ ഋതുവും വന്നുപോകുന്നത്. കേരളത്തിലിന്ന് ഏറ്റവും ലാഭകരമായ വ്യവസായം ആശുപത്രി വ്യവസായമാണ്. സ്വദേശി വിദേശി രോഗികള്‍ക്കായി നടപ്പിലാക്കപ്പെടുന്ന `ഹെല്‍ത്ത് ടൂറിസം' ആരോഗ്യമേഖലയുടെ വാണിജ്യ വ്യവസായ സാധ്യതകളെയാണ് വെളിപ്പെടുത്തുന്നത്. എല്ലാവരും രോഗികളായ/രോഗത്തെ ഭയപ്പെടുന്ന ഒരു സാമൂഹ്യാവസ്ഥ സൃഷ്‌ടിക്കുന്നിലൂടെ മാത്രമെ ആശുപത്രി വ്യവസായം നഷ്‌ടമില്ലാതെ നിലനിര്‍ത്താന് സാധിക്കുകയുള്ളു. ആഗോര്യ സേവനവും ആരോഗ്യവിദ്യാഭ്യാസ മേഖലയും അപകടകരമാംവിധം വാണിജ്യവല്‍ക്കരിക്കപ്പെട്ട വര്‍ത്തമാന കേരള സാമൂഹ്യാന്തരീക്ഷത്തില് മറ്റൊരുപാട് ചോദ്യങ്ങള്‍പക്കൊപ്പം ഉന്നയിക്കപ്പെടുന്നഒരാശങ്കണ്ട്; ഇവിടെ ആരാണ് ഡോക്‌ടര്? ദൈവമോ ആരാച്ചാരോ?\nകേരളപൊതുസമൂഹം ഒരുമിച്ച് പങ്കിടുന്ന ഈ ആശങ്കയുടെ ഇടയിലാണ് ഖദീജാ മുംതാസിന്റെ ഡോക്‌ടര് ദൈവമല്ല' എന്ന അനുഭവക്കുറിപ്പുകള് വായിക്കുന്നത്. രോഗീ ഡോക്‌ടര് ബന്ധത്തിന്റെ ജൈവികതയെ തൊട്ടുനില്‍ക്കുന്ന മനുഷ്യപ്പറ്റിന്റെ അഗാധസ്‌പര്‍ശമാണ് ഇതിലെ ഓരോ കുറിപ്പും. ഒരു പക്ഷെ, വരുംകാലം അത്ഭുതത്തോടെ വായിക്കാവുന്ന കൃതി. കാരണം വൈദ്യശാസ്‌ത്രത്തെ മനുഷ്യകുലത്തിന്റെ ദൈന്യതമാറ്റാനുള്ള ഉപകരണമായി കണ്ട് ആതുരസേവനം നടത്തുന്ന സാമഹ്യപ്രതിബദ്ധതയുള്ള ഭിഷഗ്വര സമൂഹത്തിന്റെ അവസാനിക്കുന്ന കണ്ണികളിലാണ് കദീജാ മുംതാസിന്റെ തലമുറയും പെട്ടുപോവുക. രോഗി `പേഷ്യന്റ്' എന്നതില് നിന്നും `ക്ലൈന്റ്' ആയി മാറുന്ന കാലത്തിലൂടെയാണ് ആരോഗ്യമേഖല കടന്നുപോകുന്നത്. സര്‍ക്കാര് പൊതുമേഖലാ ആരോഗ്യ കേന്ദ്രങ്ങള് പൊതുജനാരോഗ്യമേഖലയില് വഹിച്ചിരുന്ന പങ്ക് ചരിത്രത്തിലേക്ക് പിന്‍വാങ്ങുകയാണ്. ആ ചരിത്രസ്‌മരണകളുടെ അലമാരകളിലാണ് ഡോക്‌ടര് രോഗീ ബന്ധത്തിന്റെ അസാധാരണ അനുഭവസാക്ഷ്യമായ ഖദീജാ മുംതാസിന്റെ ഡോക്‌ടര് ദൈവമല്ല എന്ന ഗ്രന്ഥം നമ്മെ പിന്തുടരുന്നത്. രോഗികള് അധഃകതരും ഡോക്‌ടര്‍മാര് വരേണ്യരുമായിത്തീര്‍ന്ന വര്‍ത്തമാന കാലത്തില് നിന്നും ഈ അനുഭവക്കുറിപ്പുകളിലേക്ക് ഒരുപാട് ദൂരമുണ്ട്. മനുഷ്യത്വത്തിന്റെ കാതരമായ ദൂരം.\nകേരളത്തിന്റെ മെഡിക്കല് വിദ്യാഭ്യാസത്തിന് നേതൃത്വം വഹിച്ചിരുന്നത് സര്‍ക്കാര് തന്നെയായരുന്നു. നമ്മുടെ സര്‍ക്കാര് മെഡിക്കല് കോളെജുകളില്‍നിന്നും പഠിച്ചിറങ്ങിയ ഡോക്‌ടര്‍മാരുടെ സേവനങ്ങള്‍കൂടി ഉള്‍ക്കൊള്ളുന്നതാണ് നമ്മുടെ ആരോഗ്യ മേഖലയിലെ നേട്ടങ്ങള്. ആ പാരമ്പര്യത്തിന്റെ തുടര്‍ച്ചയാണ് ഖദീജാ മുംതാസ് പങ്കുവയ്‌ക്കുന്ന അനുഭവങ്ങളില് തുടിച്ചുനില്‍ക്കുന്നത്. വ്യത്യസ്‌ത മത വര്‍ഗ്ഗ വംശങ്ങളില്‍നിന്നും രോഗം എന്ന ഒറ്റബിന്ദുവില് സംഗമിക്കുന്ന മനുഷ്യാവസ്ഥയുടെ വൈവിധ്യവും ദൈന്യതയും ആര്‍ദ്രമായ ഭാഷയില് പങ്കുവയ്‌ക്കുകയാണ് ഈ കൃതി. ചെറിയ ചെറിയ കുറിപ്പുകളിലൂടെ ഹൃദയത്തില് തൊടുന്ന ഓരോ അനുഭവങ്ങളും നമ്മെ കൂടുതല് മനുഷ്യത്വമുള്ളവരാക്കിത്തീര്‍ക്കുന്നു. ദൈവമായിരിക്കലല്ല, മറിച്ച് ഹൃദയാലുവായ മനുഷ്യരായിരിക്കുകയാണ് ഏറെ ശ്രമകരമെന്ന് നിരന്തരം ഓര്‍മ്മപ്പെടുത്തുന്നുണ്ട് ഈ അനുഭവക്കുറിപ്പുകള്.\nഓര്‍മ്മകള് പലപ്പോഴും വ്യക്തിപരമാണ്. സ്വകാര്യമായ നൊമ്പരങ്ങളും സന്തോഷങ്ങളും അത് പകര്‍ത്തിവയ്‌ക്കുന്നു. എന്നാല് ഒരു ഡോക്‌ടറുടെ ഓര്‍മ്മകള് ഒരിക്കലും വ്യക്തിപരമാവുന്നില്ല, അതിലേറെ ആത് സാമൂഹ്യപരമാണ്. `സാമ്പത്തികമായും ശാരീരിക അവശതകളാലും നിരാലംബരും നിസ്സഹായരുമായ ഒരുകൂട്ടം രോഗികളുടെയും അവരുടെ കുടുംബാംഗങ്ങളുടെയും പച്ചയായ ജീവിതകഥകളാണ് അവരുടെ സ്വന്തം വാക്കുകളില് ഇവിടെ പ്രകാശിതമാകുന്നത്. രോഗം ഏതെങ്കിലും ശാരീരികാവയവത്തെ ബാധിക്കുന്ന മെഡിക്കല് പ്രശ്‌നം മാത്രമല്ല, വ്യക്തിബന്ധങ്ങളിലും കുടുംബ ജീവിതത്തിലും സാമൂഹ്യ ജീവിതത്തിലും സംഘര്‍ഷങ്ങള് സൃഷ്‌ടിക്കുന്ന ധാര്‍മ്മികപ്രശ്‌നം കൂടിയാണെന്ന് തിരിച്ചറിഞ്ഞ സാമൂഹ്യപ്രതിബദ്ധതയുള്ള ഒരു ഡോക്‌ടറുടെ ആത്മസംഘര്‍ഷങ്ങള് തുടിച്ചുനില്‍ക്കുന്ന ചെറുകുറിപ്പുകളാണ് പുസ്‌തകത്തില് ഉള്‍ക്കൊള്ളിച്ചിട്ടുള്ളത്.' എന്ന് ഒരു ഡോക്‌ടര് കൂടിയായ ബി ഇക്‌ബാല് അവതാരികയില് രേഖപ്പെടുത്തുന്നുണ്ട്.\nസ്വാശ്രയ മെഡിക്കല് കോളെജുകള് വരുന്നതിന് മുമ്പുതന്നെ പ്രത്യേകിച്ച് എന്‍ട്രന്‍സ് പരീക്ഷ എന്നൊരു സമ്പ്രദായം വന്നതോടുകൂടി മക്കളെ ഡോക്‌ടര്‍മാരാക്കുന്നതിന് കേരളത്തിലെ സമ്പന്ന വിഭാഗങ്ങള്‍ക്ക് താല്‌പര്യം വരുകയും ചെയ്‌തതോടുകൂടി മെഡിക്കല് വിദ്യാഭ്യാസ മേഖലയില് ഒരു വരേണ്യവല്‍ക്കരണം സംഭവിച്ചു തുടങ്ങുന്നു. നഗരപ്രദേശങ്ങള് കേന്ദ്രീകരിച്ചുള്ള വന്‍കിട എന്‍ട്രന്‍സ് കോച്ചിംഗ് സെന്ററുകള് വരുകയും ആവിടെ പഠിച്ചിറങ്ങിയ ആളുകള് പ്രവേശനം നേടി മെഡിക്കല് കോളെജുകളില് എത്തുകയും ചെയ്‌തു. ആ മാറ്റങ്ങള് വന്നതോടുതന്നെ സാമൂഹ്യ പ്രതിബദ്ധതയില് കുറവും മൂല്യങ്ങളുടെ തകര്‍ച്ചയുമൊക്കെ ആരംഭിച്ചു കഴിഞ്ഞു. സ്വാശ്രയ മെഡിക്കല് കോളെജുകല് വന്നതോടെ സാമൂഹ്യ നീതി മാത്രമല്ല അപകടപ്പെടുന്നത്. എം ബി ബി എസ് കുട്ടികളെ സാധാരണ ഒരു ജനറല് ആശുപത്രിയിലാണ് പരിശീലിപ്പിക്കേണ്ടത്. അത്തരമൊരു ജനറല് ആശുപത്രി സംവിധാനമോ അവിടെയെത്തുന്ന രോഗികളോ സ്വാശ്രയ മെഡിക്കല് കോളെജുകളില് പോകുന്നില്ല. രോഗികള് ഇല്ലാതെയാണ് അവിടെ പഠനം നടക്കുന്നത്. മനുഷ്യശരീരത്തില് സ്‌പര്‍ശിക്കാനും വേണ്ടവിധത്തില് രോഗനിര്‍ണ്ണയം നടത്താനും പരിശീലനം കിട്ടാത്ത ഒരുവിഭാഗമാളുകള് ഡോക്‌ടര്‍മാരായി പുറത്തുവരാന് പോവുകയാണ്. ഓര്‍മ്മകളുടെ പ്രദേശം തരിശായിപ്പോയ ഒരു ഭിഷഗ്വരസമൂഹത്തിനുമുന്നിലാണ് ഒരു പക്ഷെ, `ഡോക്‌ടര് ദൈവമല്ല' എന്ന ഈ ഗ്രന്ഥം ഒരു വിശുദ്ധഗ്രന്ഥമായിത്തീരുന്നത്.\nPosted by bookmalayalam at 3:54 AM\nLabels: കെ പി ജയകുമാര്, ഖദീജ മുംദാസ്, ഡി si ബുക്സ്\nbookmalayalam September 2, 2010 at 4:02 AM\nആരോഗ്യം എന്നാല് എന്താണ്? നല്ല ഭക്ഷണം, വസ്‌ത്രം, പാര്‍പ്പിടം, സുചിത്വമുള്ള അന്തരീക്ഷം... എന്നിങ്ങനെയാണ് ചെറിയ ക്ലാസില് പഠിച്ചത്. മുതിര്‍ന്നപ്പോള് ഈ നിര്‍വചനം നല്ല ആശുപത്രി, മികച്ച ഡോക്‌ടര്‍മാര്, വിലക്കൂടിയ മരുന്നുകള്, പേരറിയാത്ത ടെസ്റ്റുകള് എന്നതിലേക്ക് വഴിമാറി. ഓരോതരം രോഗങ്ങളുടെ ഭയാനകമായ വാര്‍ത്തകളിലൂടെയും അവ നമ്മുടെ ശരീരത്തിന്റെ പടിവാതിലിലും മുട്ടിവിളിച്ചേക്കുമെന്ന ചകിതമായ ദിനരാത്രങ്ങളിലൂടെയുമാണ് ഓരോ ഋതുവും വന്നുപോകുന്നത്. കേരളത്തിലിന്ന് ഏറ്റവും ലാഭകരമായ വ്യവസായം ആശുപത്രി വ്യവസായമാണ്.\nമുരളീമുകുന്ദൻ ബിലാത്തിപട്ടണം BILATTHIPATTANAM. September 2, 2010 at 12:44 PM\nരോഗികള് ഇല്ലാതെയാണ് അവിടെ പഠനം നടക്കുന്നത്. മനുഷ്യശരീരത്തില് സ്‌പര്‍ശിക്കാനും വേണ്ടവിധത്തില് രോഗനിര്‍ണ്ണയം നടത്താനും പരിശീലനം കിട്ടാത്ത ഒരുവിഭാഗമാളുകള് ഡോക്‌ടര്‍മാരായി പുറത്തുവരാന് പോവുകയാണ്. ഓര്‍മ്മകളുടെ പ്രദേശം തരിശായിപ്പോയ ഒരു ഭിഷഗ്വരസമൂഹത്തിനുമുന്നിലാണ് ഒരു പക്ഷെ, `ഡോക്‌ടര് ദൈവമല്ല' എന്ന ഈ ഗ്രന്ഥം ഒരു വിശുദ്ധഗ്രന്ഥമായിത്തീരുന്നത്.\nRainbow September 2, 2010 at 5:13 PM\nDr.Khadeejayude ee pusthakam parichayappeduthiyathinu nanni.theerchayaayum vaayiikanamennudu.\nകത്തുകള് പരസ്യപ്പെടുത്തുന്ന ജീവിതം


വുമണ് ഇന് കളക്ടീവ് ഇന്ത്യന് ഭരണഘടനയ്‌ക്കൊപ്പം നിലകൊളളുന്നു; ആര്‍ത്തവകാലത്ത് അമ്പലത്തില് പോകുമെന്ന പാര്‍വതിയുടെ നിലപാടിനെ പരോക്ഷമായി പിന്തുണച്ച് ഡബ്ല്യുസിസിMalayali Life | The Largest Malayalam Online Lifestyle Portal\nവുമണ് ഇന് കളക്ടീവ് ഇന്ത്യന് ഭരണഘടനയ്‌ക്കൊപ്പ...\nവുമണ് ഇന് കളക്ടീവ് ഇന്ത്യന് ഭരണഘടനയ്‌ക്കൊപ്പം നിലകൊളളുന്നു; ആര്‍ത്തവകാലത്ത് അമ്പലത്തില് പോകുമെന്ന പാര്‍വതിയുടെ നിലപാടിനെ പരോക്ഷമായി പിന്തുണച്ച് ഡബ്ല്യുസിസി\nThursday 8 November 2018 03:40:37 PM\nആര്‍ത്തവം അശുദ്ധി അല്ലെന്നും ആര്‍ത്തവകാലത്ത് അമ്പലത്തില് പോകണമെന്ന് തോന്നിയാല് പോകുമെന്നുമുളള പാര്‍വ്വതിയുടെ നിലപാടിനെ പരോക്ഷമായി പിന്തുണച്ച് ഡബ്ല്യുസിസി. കഴിഞ്ഞ ദിവസം സോഷ്യല് മീഡിയയിലെ ഡബ്ല്യുസിസിയുടെ ഒരു പോസ്റ്റാണ് ഇപ്പോള് ചര്‍ച്ചയാകുന്നത്.വുമണ് ഇന് സിനിമാ കലക്ടീവ് ഇന്ത്യന് ഭരണഘടനക്കൊപ്പം നിലകൊള്ളുന്നു. സ്ത്രീയുടെ മാന്യമായ ജീവിതം ഉറപ്പാക്കാന് നടത്തുന്ന ഒരോ ഇടപെടലിനുമൊപ്പവും ഞങ്ങള് നിലകൊള്ളുന്നു. ഈ പോസ്റ്റിന് കടുത്ത വിമര്‍ശനമാണ് നേരിടുന്നത്.\nസോഷ്യല്‍മീഡിയയില് വലിയ വിവാദമായി നിലനില്‍ക്കുന്ന ഒരു വിഷയമാണ് ശബരിമലയിലെ സ്ത്രീ പ്രവേശനം. ഏതു പ്രായത്തിലുമുള്ള സ്ത്രീകള്‍ക്ക് ശബരിമലയില് പ്രവേശിക്കാം എന്ന സുപ്രീം കോടതിയുടെ നിലപാടിന് കടുത്ത എതിര്‍പ്പാണ് നിലവിലുളളത്. എന്നാല് കഴിഞ്ഞ ദിവസം ശബരിമല വിഷയത്തില് കോടതി വിധി സ്വാഗതം ചെയ്തു കൊണ്ട് അഭിനേത്രി പാര്‍വതി തിരുവോത്ത് രംഗത്തെത്തിയിരുന്നു. ആര്‍ത്തവം അശുദ്ധിയാണെന്ന് വിശ്വസിക്കുന്നില്ലെന്നും ആര്‍ത്തവമുള്ള ദിവസങ്ങളില് ക്ഷേത്രത്തില് പോകണമെന്ന് തോന്നുകയാണെങ്കില് പോകുക തന്നെ ചെയ്യുമെന്നുമായിരുന്നു പാര്‍വതിയുടെ നിലപാട്. ഇതിനെതിരെ കടുത്ത വിമര്‍ശനമാണ് ഉയര്‍ന്നത്.\nഅതിനു പിന്നാലെയാണ് ഡബ്ല്യുസിസി ഫെയ്സ്ബുക്ക് പേജിലൂടെ ഇന്ത്യന് ഭരണഘടനയ്ക്കൊപ്പം എന്നു പ്രഖ്യാപിച്ചത്. ശബരിമല എന്ന വാക്ക് പറഞ്ഞിട്ടില്ലെങ്കിലും ശബരിമലയില് സുപ്രീംകോടതിയുടെ ഭരണഘടനാ ബെഞ്ച് പുറപ്പെടുവിച്ച വിധിക്കൊപ്പമാണ് തങ്ങളെന്ന് പരോക്ഷമായി പ്രഖ്യാപിക്കുകയാണ് ഇതിലൂടെ വനിതാ കുട്ടായ്മ ചെയ്തതെന്നാണ് സോഷ്യല് മീഡിയയുടെ വിലയിരുത്തല്. അതോടെ കടുത്ത വിമര്‍ശനവുമായി നിരവധി പേര് രംഗത്ത് എത്തിയിരിക്കുകയാണ്. വനിതാ കൂട്ടായ്മയ്ക്കു പുറകിലും രാഷ്ട്രീയമുണ്ട് എന്നും വാദങ്ങള് ഉയരുന്നുണ്ട്.\nRead more topics: # WCC,# supporting,# facebook,# post ,# court order\nWCC supporting facebook post on court order\nആങ്ങളയുടെ കുഞ്ഞിനെയും എടുത്തുളള പോസ്റ്റിന് ആരാധകരുടെ കമന്റ്; സെലിബ്രിറ്റികളെക്കുറിച്ചുളള ഗോസിപ്പുകളെക്കുറിച്ച് തമാശരൂപേണ അശ്വതിയുടെ താക്കീത്\nവ്യാജ ഗ്രൂപ്പുകളെയും പേജുകളെയും നിയന്ത്രിക്കാന് ഫെയ്‌സ്ബുക്കിന്റെ പുതിയ നീക്കങ്ങള് ആരംഭിച്ചു...!\nപേളിഷ് നിശ്ചയത്തിന് ക്ഷണിച്ചില്ല..!! ബോധം കെടാന് ശ്രീനി എന്റെ ബോയ്ഫ്രണ്ടുമല്ല; ബോധംകെട്ടുവീണ വാര്‍ത്തകളോട് പൊട്ടിത്തെറിച്ച് അര്‍ച്ചന സുശീലന്


നിരവധി കാരണങ്ങള് കൊണ്ട് ഒരാള് പ്രമേഹരോഗിയായിത്തീരാം. ചിട്ടയല്ലാത്ത ജീവിതരീതി, കുടുംബ പാരമ്പര്യം, മാനസിക സമ്മര്‍ദം, പൊണ്ണത്തടി എന്നിവയെല്ലാം ഒരാളെ പ്രമേഹ രോഗിയാക്കുന്നതിന് കാരണമാണ്. പ്രമേഹ നിയന്ത്രണത്തില് ഭക്ഷണക്രമീകരണത്തിന് പ്രധാന പങ്കുണ്ട്. സസ്യഭക്ഷണമായിരിക്കും പൊതുവെ നല്ലത്. പച്ചക്കറികള്, ഇലക്കറികള്, പഴവര്‍ഗങ്ങള്, ബീന്‍സ്, ഓട്‌സ്, ഗോതമ്പ് ഇവയിലൊക്കെ നാരുകള് ധാരാളം അടങ്ങിയിരിക്കുന്നു. വ്യായാമവും ശരിയായ ഭക്ഷണക്രമവും മരുന്നുകളുടെ ഉപയോഗവും നടത്തി പ്രമേഹത്തെ നിയന്ത്രിച്ചുനിര്‍ത്താന് സാധിക്കും.\nപ്രമേഹ രോഗികള് ഫല വര്‍ഗങ്ങള് കഴിയ്ക്കുമ്പോള് ശ്രദ്ധിയ്‌ക്കേണ്ട ചില പ്രത്യേക കാര്യങ്ങള്:\nപഴങ്ങളുടെ തോലിലാണ് ധാരാളം ഫൈബര് അടങ്ങിയിരിയ്ക്കുന്ന്ത്. ഇതാണ് പെട്ടെന്നു തന്നെ ഗ്ലൂക്കോസ് തോതുയരാന് കാരണമാകുന്നത്. ഇതു കൊണ്ടു തന്നെ കഴിവതും പഴങ്ങള് തൊലി കളയാതെ കഴിയ്ക്കുവാന് ശ്രമിക്കുക. പ്രത്യേകിച്ചും പ്രമേഹ രോഗികള്. ഇത് രക്തത്തിലെ ഗ്ലൂക്കോസ് തോതു നിയന്ത്രിയ്ക്കാന് സഹായിക്കും.\nഅതുപോലെ കൃത്രിമ നിറങ്ങളോ ചേരുവകളോ കലര്‍ത്തിയ പഴങ്ങള് അരുത്. തികച്ചും ഫ്രഷായവ മാത്രം ശീലമാക്കുക. പഞ്ചസാരയിലും മറ്റുമിട്ടു ലഭിയ്ക്കുന്ന പഴങ്ങള് നല്ലതല്ല. ഫ്രൂട്ട് സാലഡാക്കി കഴിയ്ക്കുമ്പോഴും ഇതില് കൃത്രിമ മധുരം ചേര്‍ക്കുന്നില്ലെന്ന് ഉറപ്പു വരുത്തുക. നിര്‍ബന്ധമെങ്കില് തേന് പോലുള്ള സ്വാഭാവിക മധുരം മിതമായ തോതില് മാത്രം ഉപയോഗിയ്ക്കുക.


കാലാവസ്ഥാ ശാസ്ത്രത്തിന്റെ മതദ്രാഹവിചാരണ – നേരിടം\nകാലാവസ്ഥാ ശാസ്ത്രത്തിന്റെ മതദ്രാഹവിചാരണ\nPosted on നവംബര് 25, 2011 ജൂലൈ 28, 2020 by admin\nഭൂമിയല്ല സൂര്യനാണ് സൌരയൂഥത്തിന്റെ കേന്ദ്രമെന്ന ആശയം സ്വീകരിച്ചതിനാല് പതിനാറാം നൂറ്റാണ്ടില് കത്തോലിക്കാ പള്ളി ഗലീലിയോയെ കുറ്റക്കാരനായി വിധിച്ചു. ആധുനിക കാലത്ത് കാലാവസ്ഥാ ശാസ്ത്രജ്ഞരെയാണ് ശാസ്ത്രത്തെ എതിര്‍ക്കുന്നവര് അതുപോലെ മതദ്രാഹവിചാരണ ചെയ്യുന്നത്. Reed College ന്റെ പഴയ പ്രസിഡന്റും National Science Board അംഗവുമായ James Powell ന്റെ പുസ്തകമായ The Inquisition of Climate Science കാലാവസ്ഥാ ശാസ്ത്രത്തിന്റേയും ശാസ്ത്രജ്ഞരുടേയും പീഡനത്തെക്കുറിച്ച് വിശദമായ ചിത്രം നല്‍കുന്നു.\nഗലീലിയോയെ പോലെ കാലാവസ്ഥാ ശാസ്ത്രജ്ഞരും തെളിവിനെ ആണ് ആധാരമാക്കിയത്. എങ്ങനെ ലോകം എങ്ങനെ പ്രവര്‍ത്തിക്കുന്നു എന്ന് നമുക്ക് അറിവ് തരുന്ന ശാസ്ത്രത്തിന്റെ രീതിയാണ് അവര് അവലംബിച്ചത്. എന്നാല്, കാലാവസ്ഥാ സംശയാലുക്കള്, യാഥാസ്ഥിക ചിന്തകര്, ideologues, ഫോസില് ഇന്ധന വ്യവസായികള് തുടങ്ങിയവര് ആധുനിക കാലത്ത് പഴയ അധികാരിവര്‍ഗ്ഗത്തെ പോലെ ശാസ്ത്രത്തിനെതിരെ യുദ്ധം നടത്തുന്നു. Powell ന്റെ പുസ്തകം നിഷേധ-വ്യവസായത്തെ രേഖപ്പെടുത്തുകയും കാലവസ്ഥാ ശാസ്ത്രത്തിനെതിരെയുള്ള അവരുടെ ആക്രമണത്തെ വിശദമാക്കുകയും ചെയ്യുന്നു.\nഎന്നാല് കത്തോലിക്കാ പള്ളിയുടെ മതദ്രാഹവിചാരണയും ആധുനിക കാലാവസ്ഥാ മതദ്രാഹവിചാരണയും തമ്മില് ഒരു വ്യത്യാസം ഉണ്ട്. സഭയുടെ മതദ്രാഹവിചാരണക്ക് ഒരു ബദല് സിദ്ധാന്തം ഉണ്ടായിരുന്നു. ടോളമിയുടെ രണ്ടാം നൂറ്റാണ്ടിലെ ഭൌമ കേന്ദ്ര ജ്യോതിശാസ്ത്രം ആയിരുന്നു അത്. എന്നാല് മനുഷ്യന് കാരണമായ ആഗോളതാപനത്തിന്റെ തെളിവുകള്‍ക്കെതിരെ കാലാവസ്ഥാ മതദ്രാഹവിചാരണക്ക് ബദല് സിദ്ധാന്തങ്ങളൊന്നുമില്ല.\nഗലീലിയോയുടെ പീഡനം സത്യത്തില് ഇന്നത്തെ കാലാവസ്ഥാ വിവാദം ശരിക്കുള്ള പശ്ചാത്തലത്തില് (context) നിര്‍ത്തുകയാണ് ചെയ്യുന്നത്.\nTagged കാലാവസ്ഥ ദുരന്തം,ശാസ്ത്രം,സാമൂഹികം\nമുമ്പത്തെ ലേഖനം ഭാവി കൈയ്യേറുക\nഅടുത്ത ലേഖനം സാമ്പത്തിക രംഗമാണ് ശരിക്കുള്ള ശത്രു


പാലാരിവട്ടം പാലം അഴിമതിക്കേസില് അറസ്റ്റിലായ മുന് മന്ത്രി വി.കെ ഇബ്രാഹിംകുഞ്ഞിനെ പ്രത്യേക മെഡിക്കല് സംഘം ഇന്ന് പരിശോധിക്കും. എറണാകുളം ജനറല് ആശുപത്രി സൂപ്രണ്ട് അനിതയുടെ നേതൃത്വത്തിലുള്ള ആറംഗ സംഘമാണ് ഇബ്രാഹിംകുഞ്ഞിനെ പരിശോധിക്കുക. ശാരീക-മാനസിക-ആരോഗ്യ പരിധോന നടത്തണമെന്ന് മൂവാറ്റുപുഴ വിജിലന്‍സ് കോടതി നിര്‍ദേശിച്ചിരുന്നു. മെഡിക്കല് സംഘം നല്‍കുന്ന റിപ്പോര്‍ട്ടിന്റെ അടിസ്ഥാനത്തിലായിരിക്കും വിജിലന്‍സ് സംഘത്തിന്റെ കസ്റ്റഡി അപേക്ഷ പരിഗണിക്കുക. വി.കെ ഇബ്രാഹിംകുഞ്ഞിന്റെ ജാമ്യാപേക്ഷയും, വിജിലന്‍സിന്റെ കസ്റ്റഡി അപേക്ഷയും ചൊവാഴ്ചയാണ് കോടതി പരിഗണിക്കുക.\nതിരുവനന്തപുരം: ചലച്ചിത്ര നിര്‍മ്മാതാക്കള്‍ക്ക് ഇനി സര്‍ക്കാര് സ്ഥാപനമായ കേരള ഫിനാന്‍സ് കോര്‍പ്പറേഷനില് നിന്ന് വായ്പ ലഭിക്കില്ല. കൃത്യമായ തുക തിരിച്ചടക്കാത്തതിനാലാണ് നിര്‍മ്മാതാക്കള്‍ക്ക് താല്‍ക്കാലികമായി ലോണ് നല്‍കേണ്ടതില്ലെന്ന് പുതിയ തീരുമാനം. നിലവില് ലോണ് എടുത്ത 19 പേരില് 17 പേരും വായ്പ തുക തിരിച്ചടക്കാനുണ്ട്. ഇവരുടെ പേരു വിവരങ്ങള് കെഎഫ്സി പുറത്തു വിട്ടു. ഇത്തരത്തില് കോര്‍പ്പറേഷനില് നിന്ന് ലോണ് എടുത്തവരില് പ്രമുഖ നിര്‍മ്മാതാവും ഉള്‍പ്പെടുന്നുണ്ട്. കോടികളാണ് വായ്പയായി നല്‍കിയത്. ഇവയൊന്നും തിരികെ […]


സമ്മറാവുമ്പോഴേയ്ക്കും രോഗപകര്‍ച്ച ജര്‍മനിയില് ഒരു ലക്ഷം പേരില് : Deepika.com Nri News Europe\nSunday, January 24, 2021 2:49 PM IST\nഇപ്പോള് തന്നെ അപകട സാധ്യതയുള്ള മേഖലകളില്‍നിന്നുള്ളവര്‍ക്ക് പലതരം യാത്രാ നിയന്ത്രണങ്ങള് നിലവിലുണ്ട്. എന്നാല്, ഇത് ഓരോ രാജ്യങ്ങളും അവരവരുടെ രീതിയില് നടപ്പാക്കിയിട്ടുള്ളതാണ്. ഇവ ഏകീകരിച്ച് യൂറോപ്യന് യൂണിയന് തലത്തില് കര്‍ക്കശമായി നടപ്പാക്കുന്നതാണ് പരിഗണനയിലുള്ളത്. ബ്രിട്ടനില് കണ്ടെത്തിയ കൊറോണ വൈറസ് മ്യൂട്ടേഷന് കൂടുതല് പകര്‍ച്ചവ്യാധിയും മാരകവുമാണ് പുതിയ വിലയിരുത്തല്.ഇംഗ്ളണ്ടില് ആദ്യമായി കണ്ടെത്തിയ കൊറോണ വൈറസ് മ്യൂട്ടന്റ് ബ.1.1.7, മുന് വൈറസ് വകഭേദങ്ങളേക്കാള് മാരകമാണ് എന്നാണ് റിപ്പോര്‍ട്ട്.\n2020 അവസാനം മുതല് വ്യാപകമായിക്കൊണ്ടിരിക്കുന്ന ബ്രിട്ടീഷ് മ്യൂട്ടേഷന് 70 ശതമാനം വരെ പകര്‍ച്ചവ്യാധിയാണെന്ന് ഇതുവരെ പറഞ്ഞിട്ടുണ്ട്; എന്നിരുന്നാലും, SARSCoV2 ന്റെ യഥാര്‍ത്ഥ വേരിയന്റിനേക്കാള് മാരകമല്ലെന്ന് വിദഗ്ദ്ധര് സംശയിക്കുന്നു. പുതിയ കണ്ടെത്തലുകള് ഗവേഷകരുടെ മുന് വിലയിരുത്തല് മാറ്റാന് പ്രേരിപ്പിക്കുന്നതായി ഇപ്പോള് തോന്നുന്നതായും പ്രധാനമന്ത്രി പറഞ്ഞു. പുതിയ വേരിയന്റ് കെന്റ് അറുപതുകാരില് പിടിപെട്ടാല് 50 ശതമാനം ആളുകളും മരണം സംഭവിയ്ക്കുമെന്നാണ് പുതിയ നിഗമനം.ഇതിന്റെ ലക്ഷണം കണ്ടുതുടങ്ങിയാല് തന്നെ ആശുപത്രിയില് അഭയം തേടണമെന്നും പറയുന്നുണ്ട്. ഇക്കാര്യത്തില് യൂറോപ്യന് യൂണിയന് ഉടന്‍തതന്നെ തീരുമാനം എടുത്തേക്കും. അങ്ങനെയെങ്കില് അതിര്‍ത്തികള് എല്ലാം തന്നെ അടക്കും എന്നാണ് കരുതുന്നത്.\nഎന്നാലിപ്പോള് ജര്‍മ്മനിയില് ബ്രസീല് മ്യൂട്ടേഷനും കണ്ടെത്തിയിട്ടുണ്ട്. അതേസമയം പുതിയ വേരിയന്റ് അടിസ്ഥാനത്തില് ഹോളണ്ടില് നൈറ്റ് കര്‍ഫ്യൂ ശനിയാഴ്ച മുതല് നിലവില് വന്നിട്ടുണ്ട്.


കാലവർഷം വൈകുമെന്ന് കേന്ദ്രകാലാവസ്ഥാ നിരീക്ഷണകേന്ദ്രം, മഴ നേരത്തെയെന്ന് സ്വകാര്യ കാലാവസ്ഥ വിദഗ്ദ്ധർ | IMD predicts delay in the arrival of monsoon in kerala\nകാലവർഷം വൈകുമെന്ന് കേന്ദ്രകാലാവസ്ഥാ നിരീക്ഷണകേന്ദ്രം, മഴ നേരത്തെയെന്ന് സ്വകാര്യ കാലാവസ്ഥ വിദഗ്ദ്ധർ\nജൂണ് 1 മുതല് സെപ്റ്റംബര് 30 വരെയാണ് സംസ്ഥാനത്ത് കാലവര്‍ഷക്കാലമായി കണക്കാക്കുന്നത്. തെക്ക് പടിഞ്ഞാറന് ബംഗാള് ഉള്‍ക്കടലില് ന്യൂനമര്‍ദ്ദം രൂപം കൊണ്ടിട്ടുണ്ട്\nDelhi, First Published May 15, 2020, 1:34 PM IST\nതിരുവനന്തപുരം: സംസ്ഥാനത്ത് കാലവര്‍ഷം ഇത്തവണ വൈകും. ജൂണ് 5- ന് കാലവര്‍ഷം എത്തിയേക്കുമെന്ന് കേന്ദ്ര കാലാവസ്ഥ നിരീക്ഷണ കേന്ദ്രം അറിയിച്ചു. കാലവർഷം നാലു ദിവസം വൈകാനോ, നേരത്തെയാകാനോ സാധ്യതയുണ്ട്.. ഇത്തവണ സാധരണ മഴ കിട്ടുമെന്നാണ് വിലയിരുത്തല്.\nജൂണ് 1 മുതല് സെപ്റ്റംബര് 30 വരെയാണ് സംസ്ഥാനത്ത് കാലവര്‍ഷക്കാലമായി കണക്കാക്കുന്നത്. തെക്ക് പടിഞ്ഞാറന് ബംഗാള് ഉള്‍ക്കടലില് ന്യൂനമര്‍ദ്ദം രൂപം കൊണ്ടിട്ടുണ്ട്. ഇത് ശക്തി പ്രാപിച്ച് ചുഴലിക്കാറ്റായി മാറാന് സാധ്യതയുണ്ട്. കാലവര്‍ഷത്തിന്‍റെ ഗതിയെ ഇത് ബധിച്ചേക്കാം. അഞ്ച് ദിവസം കാലവര്‍ഷം വൈകാന് ഇത് വഴി വച്ചേക്കും.\nഇത്തവണ സാധാരണ മഴ പെയ്യുമെന്നാണ് വിലയിരുത്തലൽ. കഴിഞ്ഞ വര്‍ഷം ജൂണ് 6ന് കാലവര്‍ഷം എത്തുമെന്നായിരുന്നു പ്രവചനം. എന്നാല് ജൂണ് 8നാണ് കാലവര്‍ഷം എത്തിയത്. നാലു ദിവസം മുന്നോട്ടോ പിന്നോട്ടോ കണക്കാക്കിയാണ് കാലാവസ്ഥ നിരീക്ഷണ കേന്ദ്രത്തിന്‍റെ പ്രവചനം. കഴിഞ്ഞ 15 വർഷത്തിനിടെ 2015-ലൊഴിച്ച് എല്ലാ വര്‍ഷത്തേയും പ്രവചനം ശരിയായിരുന്നു.\nഅന്ന് മെയ് 30ന് കാലവര്‍ഷം തുടങ്ങുമെന്ന് പ്രവചിച്ചെങ്കിലും ജൂണ് 5നാണ് മഴ എത്തിയത്. സ്വകാര്യ കാലവസ്ഥാ ഏജന്‍സികള് ഇത്തവണ മെയ് മാസം അവസാനത്തോടെ കാലവര്‍ഷം എത്തുമെന്നാണ് പ്രവചിച്ചിരിക്കുന്നത്. മെയ് 28-കേരളത്തിൽ കാലവർഷം എത്തുമെന്ന് സ്വകാര്സംസ് ഓഗസ്റ്റില് അതിവര്‍ഷമുണ്ടായേക്കാമെന്നും അതിനാല് സംസ്ഥാനം അടിയന്തര തയ്യാറെടുപ്പ് തുടങ്ങിയെന്നും മുഖ്യമന്ത്രി വ്യക്തമാക്കിയിട്ടുണ്ട്. എന്നാല് കാലാവസ്ഥ വകുപ്പ് അതിവര്‍ഷ സാധ്യത ഇതുവരെ സ്ഥരീകരിച്ചിട്ടില്ല.\nLast Updated May 15, 2020, 1:40 PM IST\nയാസ് പ്രഭാവത്തിൽ കേരളത്തിലും മഴ കിട്ടും; ചുഴലിക്കാറ്റ് സൂപ്പർ സെക്ലോണായി മാറില്ലെന്ന് എന്‍എംഡി ഡയറക്ടർ ജനറൽ\nടൗട്ടേക്ക് പിന്നാലെ യാസ്; കേരളത്തില് കനത്തമഴക്ക് സാധ്യത


ചൈനീസ് വാക്‌സിനുകള് എടുത്തവര്‍ക്ക് സൗദി അറേബ്യയിൽ വിലക്ക്\nJun 8, 2021, 09:34 pm IST\nയാദ് : ചൈനീസ് വാക്‌സിനുകളായ സിനോവാക്, സിനോഫാം വാക്‌സിനുകള് എടുത്തവര്‍ക്ക് വിലക്കേര്‍പ്പെടുത്തി സൗദി അറേബ്യ. ഈ വാക്‌സിനെടുത്ത പാകിസ്ഥാനികളെയാണ് ഏറെ ബാധിക്കുന്നത്. തീരുമാനം പുനപരിശോധിക്കണമെന്നും, ചൈനീസ് വാക്‌സിനുകളെ അംഗീകൃത വാക്‌സിനുകളുടെ പട്ടികയില് ഉള്‍പ്പെടുത്തണമെന്നും പാക് വിദേശകാര്യ മന്ത്രാലയം സൗദി അറേബ്യയോട് ആവശ്യപ്പെട്ടു.\nചൈനീസ് വാക്‌സിനേഷന് സര്‍ട്ടിഫിക്കറ്റുകള് സൗദി അറേബ്യ ഇതുവരെ അംഗീച്ചിട്ടില്ല . സൗദിയുടെ അംഗീകൃത വാക്സിനുകളുടെ പട്ടികയില് ഫൈസര്, അസ്ട്രസെനെക്ക, മോഡേണ, ജോണ്‍സണ് ആന്‍ഡ് ജോണ്‍സണ് എന്നിവയാണ് ഉള്‍പ്പെടുത്തിയിട്ടുള്ളത് . ചൈനയുടെ വാക്‌സിനുകള്‍ക്ക് ഐക്യരാഷ്ട്ര ആരോഗ്യ ഏജന്‍സി അംഗീകാരം നല്‍കിയിട്ടുണ്ടെങ്കിലും, വാക്‌സിനുകളുടെ ഫലപ്രാപ്തിയെക്കുറിച്ചുള്ള ആശങ്കകള് ഇപ്പോഴും നിലനില്‍ക്കുന്നുണ്ട് .\nആഗോള ഉപയോഗത്തിനായി ചൈനയുടെ സിനോവാക് വാക്‌സിന് ലോകാരോഗ്യ സംഘടനയുടെ അംഗീകാരം\nചൈനയുടെ വാക്സിന് സ്വീകരിച്ചു; പിന്നാലെ പാകിസ്ഥാന് പ്രസിഡന്റിന് കോവിഡ്\nTags: sinophamchineese covid vaccinesinovacSaudi ban chinees vaccine\nപണത്തിന്റെ ബിജെപി ബന്ധം തെളിയിക്കാന് ശ്രമിക്കുന്ന പൊലീസിന് തിരിച്ചടി; കൊടകരയില് നഷ്ടപ്പെട്ട 3.5 കോടി രൂപയുടെ ഉറവിടം കാണിച്ച് ധര്‍മരാജന്


കോവിഡ് പരിശോധനയുടെ വിവിധ മാർഗങ്ങൾ എന്തൊക്കെ ? . | kanjirappallyNEWS.com\nആർടി പിസിആർ പരിശോധന :\nഐസിഎംആർ അനുമതിയുള്ള ലാബുകളിലാണ് ആർടിപിസിആർ പരിശോധന നടത്തുന്നത്. ആർഎൻഎ ടെസ്റ്റാണു യഥാർഥത്തിൽ ഇവിടെ ചെയ്യുന്നത്. ശേഖരിക്കുന്ന സ്രവം പ്രത്യേക ട്രാൻസ്പോർട് മീഡിയത്തിൽ സൂക്ഷിച്ച്, താപനില ക്രമീകരിച്ചാണു ലാബിൽ എത്തിക്കുന്നത്. ഫലം ലഭിക്കാൻ 8 മണിക്കൂർ എടുക്കും.\nപ്രോട്ടീൻ ആവരണത്തിലെ ന്യൂക്ലിയോ ക്യാപ്സിഡ് ആന്റിജനാണു പരിശോധിക്കുന്നത്. പ്രത്യേകം ക്രമീകരിച്ചിരിക്കുന്ന ബൂത്തിനുള്ളിൽ സുരക്ഷാവസ്ത്രങ്ങൾ ധരിച്ചിരിക്കുന്ന ഡോക്ടർ ആളുകളുടെ സ്രവം ശേഖരിക്കും. ലാബ് ടെക്നിഷ്യന്റെ സഹായത്തോടെ ഇതു പ്രത്യേക ബഫർ സൊലൂഷനിൽ യോജിപ്പിക്കും.\nഇതിൽ2തുള്ളി ആന്റിജൻ ടെസ്റ്റ് കാർഡിൽ ഒഴിക്കുമ്പോൾ2വരകൾ തെളിഞ്ഞാൽ കോവിഡ് പോസിറ്റീവ് ആകും. 15 മുതൽ 20 മിനിറ്റിനുള്ളിൽ ഫലം അറിയാം. നെഗറ്റീവ് ആകുന്നവരിൽ പിന്നീടു രോഗലക്ഷണങ്ങൾ ഉണ്ടായാൽ ആർടിപിസിആർ പരിശോധനയ്ക്കു നിർദേശിക്കും. ഓരോ തവണയും ഗ്ലൗസുകൾ മാറ്റുന്നതിനും സ്രവം എടുക്കുന്ന ആൾക്കു നൽകിയിരിക്കുന്ന ടിഷ്യു പേപ്പർ മാറ്റുന്നതിനും ഒരു സഹായിയും പരിശോധനാസംഘത്തിൽ ഉണ്ടാകും.\nസ്രവം ശേഖരിക്കുന്നത്3ഭാഗങ്ങളിൽ നിന്ന്\nമൂക്ക്, മൂക്കിനുള്ളിലെ ഭാഗം, തൊണ്ടയുടെ ഭാഗം എന്നിവിടങ്ങളിൽ നിന്നാണു പരിശോധനയ്ക്കായി സ്രവം ശേഖരിക്കുന്നത്. അത്യാവശ്യ സന്ദർഭങ്ങളിൽ (അപകട മരണം, അടിയന്തര ശസ്ത്രക്രിയ) ഒരു മണിക്കൂറിൽ ഫലം ലഭിക്കുന്ന ട്രൂനാറ്റ് ടെസ്റ്റും രക്തം പരിശോധിക്കുന്ന ആന്റിബോഡി ടെസ്റ്റും കോവിഡ് കണ്ടെത്തുന്നതിനു നടത്താറുണ്ട്. ജില്ലയിൽ മെഡിക്കൽ കോളജിലാണു ട്രൂനാറ്റ് ടെസ്റ്റ് നടത്താൻ സൗകര്യമുള്ളത്.


Cinema News Updates: വരുന്നൂ; സിനിമാലോകത്തിന്റെ ക്രിക്കറ്റ് ലീഗ്\nവരുന്നൂ; സിനിമാലോകത്തിന്റെ ക്രിക്കറ്റ് ലീഗ്\nഐപിഎല് വന് വിജയമായതോടെ ട്വന്റി 20 മത്സരത്തിന് ഉണ്ടായ ജനപ്രീയത അപാരമാണ്. എങ്ങനെ ഇതിനു കൂടുതല് കൂടതല് വിപണി ഉണ്ടാക്കാം എന്ന് തലപുകയ്ക്കുന്നവരാണ് ക്രിക്കറ്റ് മേലാളന്‍മാര്. ഐപിഎല് മാതൃകയില് സിനിമാ താരങ്ങളുടെ ട്വന്റി 20 ലീഗ് എന്ന ആശയം ബിസിസിഐ മുന്നോട്ടു വച്ചിരിക്കുകയാണ്. അതായത് സിനിമാലോകം തമ്മിലുള്ള പോരാട്ടമാണ് ഉദ്ദേശിക്കുന്നത്. ബോളിവുഡ്, ടോളിവുഡ്, കോളിവുഡ്, നമ്മുടെ മോളിവുഡ്, സാണ്ടല്‍വുഡ്, ബംഗാള് ടോളിവുഡ് എന്നിവ പരസ്പരം മത്സരിക്കുന്ന ലീഗ് എന്ന നിര്‍ദ്ദേശമാണ് ഉയര്‍ന്നിരിക്കുന്നത്. വാണിജ്യാടിസ്ഥാനത്തില് എല്ലാവര്‍ഷവും സംഘടിപ്പിക്കാന് പറ്റുന്ന തരത്തിലാണ് കാര്യങ്ങള് നീങ്ങുന്നത്.\nഓരോ ഭാഷക്കാരും തങ്ങളുടെ താരങ്ങളെ എല്ലാവര്‍ഷവും സൗജന്യമായി അയയ്ക്കണം. ഇതിന്റെ നേട്ടം പതിന്‍മടങ്ങായി തിരിച്ചുകിട്ടും. തെലുങ്കില് താരങ്ങള് തമ്മില് നടന്ന ട്വന്റി 20 വന് വിജയമായതിന്റെ പശ്ചാത്തലത്തില് ആണ് മുഴുവന് സിനിമാലോകത്തെയും അണിനിരത്തി ഒരു ലീഗ് നടത്താന് ആലോചന വന്നത്. സിനിമാതാരങ്ങളുടെ ക്രിക്കറ്റ് ലീഗ് യാഥാര്‍ത്ഥ്യം ആയാല് ഇന്ത്യയില് ഐപിഎല്ലിനൊപ്പം തന്നെ അതിനു ജനപ്രീതിയും കച്ചവട സാധ്യതയും ഉണ്ടാകുമെന്ന് ഉറപ്പാണ്. താരമൂല്യമുള്ള ഏതാനും താരങ്ങളെ ഓരോ ടീമിലും ലഭിച്ചാല് പറയാനുമില്ല. താരങ്ങളുടെ ജനപ്രീതി കൂടുകയും ചെയ്യും കൈയില് കാശ് നിറയുകയും ചെയ്യും.\nസിനിമാലോകത്തിന്റെ ക്രിക്കറ്റ് ലീഗ് വന്നാല് അതുകൊണ്ട് ഏറ്റവും കൂടുതല് പ്രയോജനം കിട്ടുക അവസരങ്ങള് കുറഞ്ഞ യുവതാരങ്ങള്‍ക്ക് ആയിരിക്കും. ഓരോ ടീമിനെയും പ്രോത്സാഹിപ്പിക്കാന് നായികമാര് വേദിയില് ഉണ്ടെങ്കില് കാഴ്ചക്കാരുടെ ആവേശം അണപൊട്ടും. നായകര്‍ക്ക് മാത്രമല്ല, നായികമാര്‍ക്ക് വേണ്ടി വേണമെങ്കിലും ടീമുകള് ഉണ്ടാക്കാം(പക്ഷെ എത്ര താരങ്ങള് വെയിലത്ത് ഇറങ്ങാന് ധൈര്യപ്പെടും?). ക്രിക്കറ്റ് പ്രേമികളെയും സിനിമാ ഭ്രാന്തന്‍മാരെയും ഒരു കുടക്കീഴില് എത്തിക്കാനുള്ള തന്ത്രമാണിത്. എന്തായാലും ബിസിസിഐയുടെ ലക്‌ഷ്യം നിറവേറട്ടെ.\nPosted by MATHEWS (Tinsmonmathew) at 4:38 AM\nLabels: bollywood, collywood, cricket board, hollywood, ipl, mollywood, T20, tollywood


കിഫ്‌ബി വിവാദം ; സിഎജിക്കെതിരെ നവംബർ 25 ന് പ്രതിഷേധം നടത്തുമെന്ന് എൽഡിഎഫ്\nകിഫ്‌ബി വിവാദത്തിൽ എൽഡിഎഫ് സിഎജിക്കെതിരെ സമരം പ്രഖ്യാപിച്ചു. നവംബർ 25 ന് പ്രതിഷേധം നടത്താനാണ് തീരുമാനം. ദേശീയ അന്വേഷണ ഏജൻസികൾക്കെതിരെ സമരപാതയിലേക്ക് നീങ്ങിയ സർക്കാരും സിപിഎമ്മും, സിഎജി രാഷ്ട്രീയം കളിക്കുന്നുവെന്ന് ആവർത്തിച്ചാണ് കിഎഫ്ബി വിവാദത്തിൽ പ്രതിരോധം തീർക്കുന്നത്. സംസ്ഥാനത്തെ എല്ലാ പഞ്ചായത്തുകളിലും ഇടതുമുന്നണി പ്രതിഷേധ കൂട്ടായ്‌മകൾ സംഘടിപ്പിക്കും.\nസിഎജിക്കെതിരെ ധനമന്ത്രി തോമസ് ഐസക് വിമർശനവുമായി രംഗത്തെത്തിയത് ആയിരുന്നു വിവാദത്തുടക്കം. കിഫ്ബി ഓഡിറ്റിൽ സിഎജി റിപ്പോർട്ടിലെ വിവരങ്ങൾ പുറത്തുവിട്ടുകൊണ്ടാണ് ധനമന്ത്രി തോമസ് ഐസക് വിവാദ പരാമർശം ഉന്നയിച്ചത്. സർക്കാരിന് നൽകിയ റിപ്പോർട്ട് നിയമസഭയിലെത്തുന്നതിന് മുൻപ് പുറത്ത് വിട്ടാണ് ധനമന്ത്രി സിഎജിയെപ്രതിക്കൂട്ടിലാക്കിയത് . കിഫ്ബി വായ്പ ഭരണഘടനാ വിരുദ്ധമെന്ന സിഎജി കണ്ടെത്തൽ അട്ടിമറിയാണെന്നും, ബിജെപിയും കോൺഗ്രസും ഇതിനായി ഗൂഢാലോചന നടത്തിയെന്നും തോമസ് ഐസക് ആരോപിച്ചു.\nഉത്തർപ്രദേശിൽ ഗോശാലകളുടെ സംരക്ഷണം തടവുകാർക്ക്.\nകർഷകർക്ക് ഡൽഹിയിൽ പ്രവേശിക്കാൻ പോലീസിന്റെ അനുമതി\nഇന്ത്യയിലെ 70 ശതമാനവും കൊവിഡ് രോഗികൾ എട്ട് സംസ്ഥാനങ്ങളിൽ


|22 Nov 2019 9:56 AM GMT\nപോര്‍ട്ട്‌ഫോളിയോ മാനേജ്‌മെന്റ് സര്‍വീസു(പിഎംഎസ്)കള്‍ക്കു മേല് സെബി പുതുതായി ഏര്‍പ്പെടുത്തിയ നിയന്ത്രണം കടുത്തതായിപ്പോയെന്ന നിരീക്ഷണം ശക്തം. നിക്ഷേപകര്‍ക്കും പോര്‍ട്ട്‌ഫോളിയോ മാനേജര്‍മാര്‍ക്കും ബുദ്ധിമുട്ടുണ്ടാക്കുന്ന വ്യവസ്ഥകള് പിഎംഎസ് മേഖലയുടെ വളര്‍ച്ചയ്ക്കു തടസമാകുമെന്ന് ബന്ധപ്പെട്ടവര് പറയുന്നു.\nപിഎംഎസിലെ ചുരുങ്ങിയ നിക്ഷേപം 25 ലക്ഷത്തില്‍നിന്ന് 50 ലക്ഷം രൂപയായി ഉയര്‍ത്തിയതാണ് സെബിയുടെ നിര്‍ണ്ണായക നടപടി. പോര്‍ട്ട്‌ഫോളിയോ മാനേജര്‍മാരുടെ 'നെറ്റ്‌വര്‍ത്ത്' യോഗ്യതയും സെബി പുനര്‍നിര്‍ണയിച്ചു. ഇതനുസരിച്ച് മൊത്തം ഇടപാട് മൂല്യം ചുരുങ്ങിയത് രണ്ടു കോടി രൂപയായിരിക്കണമെന്ന നിബന്ധനയാണ് അഞ്ചു കോടി രൂപയാക്കി ഉയര്‍ത്തിയിട്ടുള്ളത്.\nനിലവിലുള്ള പോര്‍ട്ട്ഫോളിയോ മാനേജര്‍മാര്‍ക്ക് അഞ്ചു കോടി രൂപയുടെ ഇടപാട് മൂല്യം കൈവരിക്കാന് 36 മാസം സമയം നല്‍കിയിട്ടുണ്ട്. പോര്‍ട്ട്ഫോളിയോ മാനേജര്‍മാര്‍ക്ക് ഈടാക്കാവുന്ന കമ്മീഷനും പരിഷ്‌കരിച്ചു. തെറ്റായ വില്പനയിലൂടെ നിക്ഷേപം സമാഹരിക്കുന്നത് ഉള്‍പ്പടെയുള്ള ക്രമക്കേടുകള് തടയുകയാണ് പുതിയ നിബന്ധനകളിലൂടെ സെബി ലക്ഷ്യമിടുന്നത്. ലിസ്റ്റ് ചെയ്യാത്ത സെക്യൂരിറ്റികളില് പോര്‍ട്ട്‌ഫോളിയോ മാനേജര്‍മാര്‍ക്ക് നിക്ഷേപിക്കാവുന്ന ആസ്തിയുടെ (എയുഎം) ഉയര്‍ന്ന പരിധി 25 ശതമാനമായും നിജപ്പെടുത്തി.\n'പിഎംഎസ് നിക്ഷേപ പരിധി 25 ലക്ഷം രൂപയില് നിന്ന് 50 ലക്ഷം രൂപയായി ഉയര്‍ത്തുന്നത് അല്‍പ്പം കടന്ന കൈ തന്നെ. ഇതുമൂലം ഒട്ടേറെ നിക്ഷേപകര്‍ക്ക് പിഎംഎസിന്റെ ആനുകൂല്യങ്ങള് നിഷേധിക്കപ്പെടാന് സാധ്യതയുണ്ട് '- ജിയോജിത് ഫിനാന്‍ഷ്യല് സര്‍വീസസ് ചീഫ് ഇന്‍വെസ്റ്റ്മെന്റ് സ്ട്രാറ്റജിസ്റ്റ് വി കെ വിജയകുമാര് പറഞ്ഞു. നിക്ഷേപത്തിനുള്ള താഴ്ന്ന പരിധി ഇരട്ടിയാക്കിയതും പോര്‍ട്ട്ഫോളിയോ മാനേജര്‍മാര്‍ക്കുള്ള ചുരുങ്ങിയ ഇടപാട് മൂല്യം രണ്ടു കോടി രൂപയില്‍നിന്ന് അഞ്ചു കോടി രൂപയാക്കിയതും മൂലം പിഎംഎസ് വ്യവസായത്തിലെ വളര്‍ച്ച മന്ദഗതിയിലാകുമെന്ന് ഇന്‍ഡെക്‌സ് ആല്‍ഫ സ്ഥാപകന് അനിഷ് ടെലി അഭിപ്രായപ്പെട്ടു. നിരവധി നിക്ഷേപകരെയും പോര്‍ട്ട്ഫോളിയോ മാനേജര്‍മാരെയും ഈ മേഖലയില് നിന്നകറ്റാന് ഇതിടയാക്കും.\n2014 മെയ് മാസത്തില് ഏകദേശം 48,000 കോടി രൂപ കൈകാര്യം ചെയ്തിരുന്ന പിഎംഎസ് മേഖലയിലെ ആസ്തി ഇക്കഴിഞ്ഞ ജൂണ് അവസാനത്തോടെ ഏകദേശം മൂന്നു മടങ്ങ് വര്‍ധിച്ച് 1.41 ലക്ഷം കോടി രൂപയായി. അതേസമയം 26 ലക്ഷം കോടിയിലധികം രൂപയുടെ ആസ്തി കൈകാര്യം ചെയ്യുന്ന മ്യൂച്വല് ഫണ്ട് വ്യവസായത്തിന് കൂടുതല് ഗുണകരമാകും സെബിയുടെ പുതിയ നിയന്ത്രണങ്ങളെന്ന് പോര്‍ട്ട്ഫോളിയോ മാനേജര് പറയുന്നു. മ്യൂച്വല് ഫണ്ടുകള്‍ക്ക് ഏര്‍പ്പെടുത്തിയിട്ടുള്ളതുപോലെ കടുത്ത നിബന്ധനകള് പോര്‍ട്ട്ഫോളിയോ മാനേജര്‍മാര്‍ക്ക് ഇതുവരെ കൊണ്ടുവന്നിട്ടില്ലായിരുന്നു. അതുകൊണ്ടുതന്നെ നിരവധി വെല്‍ത്ത് മാനേജര്‍മാര് ഈ രംഗത്ത് സജീവമായുണ്ട്.\ninvestment tips investment updates sebi news sebi updates share market


സെറ്റും മുണ്ടും ഉടുത്ത് മലയാളി മങ്കയായി ക്ഷേത്രദർശനം നടത്തി പി.വി സിന്ധു | PV Sindhu visit Sree Padmanabha temple – News18 Malayalam\nസെറ്റും മുണ്ടും ഉടുത്ത് മലയാളി മങ്കയായി ക്ഷേത്രദർശനം നടത്തി പി.വി സിന്ധു\nബാഡ്മിന്റൺ ലോക ചാമ്പ്യൻഷിപ്പിൽ സ്വർണം നേടുന്ന ആദ്യ ഇന്ത്യക്കാരിയാണ് പി.വി. സിന്ധു എന്ന പുസർല വെങ്കട്ട സിന്ധു\nLast Updated : October 09, 2019, 18:17 IST\nതിരുവനന്തപുരം: മലയാളത്തിന്‍റെ സ്നേഹം ഏറ്റുവാങ്ങാൻ കേരളത്തിൽ എത്തിയ ബാഡ്മിന്‍റൺ ലോകചാമ്പ്യൻ പി.വി സിന്ധു ക്ഷേത്ര ദർശനവും നടത്തി. തിരുവനന്തപുരം ശ്രീ പദ്മനാഭ സ്വാമി ക്ഷേത്രത്തിലും ആറ്റുകാൽ ക്ഷേത്രത്തിലുമാണ് സിന്ധു തൊഴുതു പ്രാർത്ഥിക്കാൻ എത്തിയത്. സെറ്റും മുണ്ടും ഉടുത്ത് മലയാളി മങ്കയായി എത്തിയ സിന്ധുവിനൊപ്പം അമ്മ പി വിജയയും ഉണ്ടായിരുന്നു.\nഹൈദരാബാദിൽ നിന്ന് ചൊവ്വാഴ്ച രാത്രി ഒമ്പതു മണിക്കാണ് സിന്ധു കേരളത്തിലെത്തിയത്. ഇന്ന് വൈകുന്നേരം ജിമ്മി ജോർജ് സ്റ്റേഡിയത്തിൽ നടന്ന ചടങ്ങിൽ സിന്ധുവിനെ ആദരിച്ചു. തെരഞ്ഞെടുപ്പ് പെരുമാറ്റച്ചട്ടം നിലനിൽക്കുന്നതിനാൽ സർക്കാർ പ്രഖ്യാപിച്ച 10 ലക്ഷം രൂപ ഒളിമ്പിക് അസോസിയേഷൻ പ്രസിഡന്റ് രാവിലെ സമ്മാനിച്ചിരുന്നു.\nലോക ബാഡ്മിന്റൺ ചാമ്പ്യൻ പി വി സിന്ധുവിന് കേരളത്തിന്റെ ആദരം\nസെൻട്രൽ സ്റ്റേഡിയം മുതൽ ജിമ്മി ജോർജ് സ്റ്റേഡിയം വരെയുള്ള റോഡ് ഷോയോട് കൂടിയായിരുന്നു സ്വീകരണ പരിപാടികളുടെ തുടക്കം. വിമർശനങ്ങളെ ഇന്ധനമാക്കി മുന്നേറിയ പി വി സിന്ധു കളിക്കളത്തിൽ പോരാളിയാണെന്ന് തെളിയിച്ചതായി മുഖ്യമന്ത്രി പിണറായി വിജയൻ പറഞ്ഞു.\nബാഡ്മിന്റൺ ലോക ചാമ്പ്യൻഷിപ്പിൽ സ്വർണം നേടുന്ന ആദ്യ ഇന്ത്യക്കാരിയാണ് പി.വി. സിന്ധു എന്ന പുസർല വെങ്കട്ട സിന്ധു.\nFirst published: October 09, 2019, 18:17 IST


ടാങ്കറില് മനുഷ്യമാലിന്യം: മൂന്നുപേര് അറസ്റ്റില് :: Janmabhumi Daily\nടാങ്കറില് മനുഷ്യമാലിന്യം: മൂന്നുപേര് അറസ്റ്റില്\nMonday 15 June 2015 8:27 pm IST\nചവറ: ജില്ലയിലെ വിവിധ പ്രദേശങ്ങളില് രാത്രികാലങ്ങളില് മനുഷ്യമാലിന്യം ടാങ്കറില് കടത്തിക്കൊണ്ടുവന്ന് പൊതുസ്ഥലത്ത് ഒഴുക്കികളയുന്ന സംഘത്തില്‍പ്പെട്ട മൂന്നുപേരെ ചവറ പോലീസ് അറസ്റ്റ് ചെയ്തു. മലപ്പുറം മഞ്ചേരി നെഞ്ചിക്കുന്ന് പാറയ്ക്കല് വീട്ടില് ഇസ്മയില്(40), എറണാകുളം കാഞ്ഞിരമുറ്റം മണ്ണാലത്ത് പറമ്പില് ബാബു(49), കരുനാഗപ്പള്ളി പണിക്കരുകടവ് സ്വദേശി അനീഷ്(32) എന്നിവരാണ് അറസ്റ്റിലായത്. ഞയറാഴ്ച രാത്രി കെഎംഎംഎല്ലിന്റെ മുന്‍വശം ഒഴുക്കുവാന് ടാങ്കര് ലോറിയില് കൊണ്ടുവന്ന മനുഷ്യമാലിന്യവുമായാണ് ഇവരെ പിടികൂടിയത്. ചവറ സര്‍ക്കിള് ഇന്‍സ്‌പെക്ടര് ബിനു ശ്രീധര്, സബ് ഇന്‍സ്‌പെക്ടര് ജി. ഗോപകുമാര്, ജൂനിയര് സബ് ഇന്‍സ്‌പെക്ടര് പ്രസാദ് എബ്രഹാം ഹൈവേ പോലീസ് സബ് ഇന്‍സ്‌പെക്ടര് ശശികുമാര്; സിനിയര് സിവില് പോലീസ് ഓഫീസര് നിസാക്ക് എന്നിവരടങ്ങിയ സംഘമാണ് ഇവരെ പിടികൂടിയത്. ആലപ്പുഴ ജില്ല കേന്ദ്രീകരിച്ച് പ്രവര്‍ത്തിക്കുന്ന ഈ സംഘം ഇത്തരത്തില് നിരവധി ടാങ്കര് ലോറികളില് മനുഷ്യമാലിന്യം കടത്തി ജനവാസമേഖലയില് ഒഴുക്കിവരുന്നതായി നിരവധി പരാതികള് ലഭിച്ചതിനെ തുടര്‍ന്ന് നടത്തിയ പരിശോധനയിലാണ് ഇവരെ പിടികൂടിയത്. കഴിഞ്ഞ ദിവസം ചവറ ഗവണ്‍മെന്റ് കോളേജിന് മുന്‍വശം ദേശീയപാതയോരത്ത് മനുഷ്യമാലിന്യം ഒഴുക്കിയതായി കാണപ്പെട്ടിരുന്നു.\nബൈക്ക് മോഷണം മൂന്നുപേര് അറസ്റ്റില്\nമാരകായുധങ്ങളുമായി മൂന്നുപേര് അറസ്റ്റില്\nഓട്ടോയില് മദ്യംകടത്തുകയായിരുന്ന മൂന്നുപേര് അറസ്റ്റില്\nആഗ്രയിലെ പള്ളിയാക്രമണം; മൂന്നുപേര് അറസ്റ്റില്\nഅയ്യപ്പഭക്തന് വെട്ടേറ്റു; മൂന്നുപേര് അറസ്റ്റില്\nപോക്കറ്റടി: മൂന്നുപേര് അറസ്റ്റില്\nപിടിച്ചുപറി സംഘത്തിലെ മൂന്നുപേര് അറസ്റ്റില്\nവനത്തില് തീയിട്ടു; മൂന്നുപേര് അറസ്റ്റില്


1 ആ സമയത്തു തന്നേ അവിടെ ഉണ്ടായിരുന്ന ചിലർ പീലാത്തൊസ് ചില ഗലീലക്കാരുടെ ചോര അവരുടെ യാഗങ്ങളോടു കലർത്തിയ വർത്തമാനം അവനോടു അറിയിച്ചു.\n2 അതിന്നു അവൻ ഉത്തരം പറഞ്ഞതു: ആ ഗലീലക്കാർ ഇതു അനുഭവിക്കായാൽ എല്ലാ ഗലീലക്കാരിലും പാപികൾ ആയിരുന്നു എന്നു നിങ്ങൾക്കു തോന്നുന്നുവോ?\n3 അല്ലല്ല, മാനസാന്തരപ്പെടാഞ്ഞാൽ നിങ്ങൾ എല്ലാവരും അങ്ങനെതന്നേ നശിച്ചുപോകും” എന്നു ഞാൻ നിങ്ങളോടു പറയുന്നു.\n4 അല്ല, ശീലോഹാമിലെ ഗോപുരം വീണു മരിച്ചുപോയ ആ പതിനെട്ടുപേർ യെരൂശലേമിൽ പാർക്കുംന്ന സകല മനുഷ്യരിലും കുറ്റക്കാർ ആയിരുന്നു എന്നു തോന്നുന്നുവോ?\n5 അല്ലല്ല, മാനസാന്തരപ്പെടാഞ്ഞാൽ നിങ്ങൾ എല്ലാവരും അങ്ങനെ തന്നേ നശിച്ചുപോകും എന്നു ഞാൻ നിങ്ങളോടു പറയുന്നു.\n6 അവൻ ഈ ഉപമയും പറഞ്ഞു: ഒരുത്തന്നു തന്റെ മുന്തിരിത്തോട്ടത്തിൽ നട്ടിരുന്നോരു അത്തിവൃക്ഷം ഉണ്ടായിരുന്നു; അവൻ അതിൽ ഫലം തിരഞ്ഞുവന്നു, കണ്ടില്ലതാനും.\n7 അവൻ തോട്ടക്കാരനോടു: ഞാൻ ഇപ്പോൾ മൂന്നു സംവത്സരമായി ഈ അത്തിയിൽ ഫലം തിരഞ്ഞുവരുന്നു കാണുന്നില്ലതാനും; അതിനെ വെട്ടിക്കളക അതു നിലത്തെ നിഷ്ഫലമാക്കുന്നതു എന്തിന്നു എന്നു പറഞ്ഞു.\n8 അതിന്നു അവൻ : കർത്താവേ, ഞാൻ അതിന്നു ചുറ്റും കിളെച്ചു വളം ഇടുവോളം ഈ ആണ്ടും കൂടെ നിൽക്കട്ടെ.\n9 മേലാൽ കായിച്ചെങ്കിലോ - ഇല്ലെങ്കിൽ വെട്ടിക്കളയാം എന്നു ഉത്തരം പറഞ്ഞു.\n18 പിന്നെ അവൻ പറഞ്ഞതു: ദൈവരാജ്യം ഏതിനോടു സദൃശം? ഏതിനോടു അതിനെ ഉപമിക്കേണ്ടു?\n19 ഒരു മനുഷ്യൻ എടുത്തു തന്റെ തോട്ടത്തിൽ ഇട്ട കടുകുമണിയോടു അതു സദൃശം; അതു വളർന്നു വൃക്ഷമായി, ആകാശത്തിലെ പക്ഷികളും വന്നു അതിന്റെ കൊമ്പുകളിൽ വസിച്ചു.\n20 പിന്നെയും അവൻ ദൈവരാജ്യത്തെ ഏതിനോടു ഉപമിക്കേണ്ടു? അതു പുളിച്ചമാവിനോടു തുല്ല്യം;\n21 അതു ഒരു സ്ത്രീ എടുത്തു മൂന്നുപറ മാവിൽ ചേർത്തു എല്ലാം പുളിച്ചുവരുവോളം അടക്കിവെച്ചു എന്നു പറഞ്ഞു.\n22 അവൻ പട്ടണംതോറും ഗ്രാമംതോറും സഞ്ചരിച്ചു യെരൂശലേമിലേക്കു യാത്ര ചെയ്തു.\n23 അപ്പോൾ ഒരുത്തൻ അവനോടു: കർത്താവേ, രക്ഷിക്കപ്പെടുന്നവർ ചുരുക്കമോ എന്നു ചോദിച്ചതിന്നു അവനോടു പറഞ്ഞതു:\n24 ഇടുക്കുവാതിലൂടെ കടപ്പാൻ പോരാടുവിൻ . പലരും കടപ്പാൻ നോക്കും കഴികയില്ലതാനും എന്നു ഞാൻ നിങ്ങളോടു പറയുന്നു.\n25 വീട്ടുടയവൻ എഴുന്നേറ്റു കതകു അടെച്ചശേഷം നിങ്ങൾ പുറത്തുനിന്നു: കർത്താവേ, തുറന്നു തരേണമേ എന്നു പറഞ്ഞതുകൊണ്ടു കതകിന്നു മുട്ടിത്തുടങ്ങുമ്പോൾ: നിങ്ങൾ എവിടെ നിന്നു എന്നു ഞാൻ അറിയുന്നില്ല, എന്നു അവൻ ഉത്തരം പറയും.\n26 അന്നേരം നിങ്ങൾ: നിന്റെ മുമ്പിൽ ഞങ്ങൾ തിന്നുകയും കുടിക്കയും ഞങ്ങളുടെ തെരുക്കളിൽ നീ പഠിക്കയും ചെയ്തുവല്ലൊ എന്നു പറഞ്ഞുതുടങ്ങും.\n27 അവനോ: നിങ്ങൾ എവിടെ നിന്നു എന്നു ഞാൻ അറിയുന്നില്ല എന്നു ഞാൻ നിങ്ങളോടു പറയുന്നു; അനീതി പ്രവൃത്തിക്കുന്ന ഏവരുമായുള്ളോരേ, എന്നെ വിട്ടുപോകുവിൻ എന്നു പറയും.\n28 അവിടെ അബ്രാഹാമും യിസ്ഹാക്കും യാക്കോബും സകല പ്രവാചകന്മാരും ദൈവ രാജ്യത്തിൽ ഇരിക്കുന്നതും നിങ്ങളെ പുറത്തു തള്ളിക്കളഞ്ഞതും നിങ്ങൾ കാണുമ്പോൾ കരച്ചലും പല്ലുകടിയും ഉണ്ടാകും.\n31 ആ നാഴികയിൽ തന്നേ ചില പരീശന്മാർ അടുത്തുവന്നു: ഇവിടം വിട്ടു പൊയ്ക്കാൾക ഹെരോദാവു നിന്നെ കൊല്ലുവാൻ ഇച്ഛിക്കുന്നു എന്നു അവനോടു പറഞ്ഞു.\n32 അവൻ അവരോടു പറഞ്ഞതു: നിങ്ങൾ പോയി ആ കുറുക്കനോടു: ഞാൻ ഇന്നും നാളെയും ഭൂതങ്ങളെ പുറത്താക്കുകയും രോഗശാന്തി വരുത്തുകയും മൂന്നാം നാളിൽ സമാപിക്കുകയും ചെയ്യും.\n33 എങ്കിലും ഇന്നും നാളെയും മറ്റെന്നാളും ഞാൻ സഞ്ചരിക്കേണ്ടതാകുന്നു; യെരൂശലേമിന്നു പുറത്തുവെച്ചു ഒരു പ്രവാചകൻ നശിച്ചുപോകുന്നതു അസംഭവ്യമല്ലോ എന്നു പറവിൻ .\n34 യെരൂശലേമേ, യെരൂശലേമേ, പ്രവാചകന്മാരെ കൊല്ലുകയും നിന്റെ അടുക്കൽ അയച്ചിരിക്കുന്നവരെ കല്ലെറികയും ചെയ്യുന്നവളേ, കോഴി തന്റെ കുഞ്ഞുങ്ങളെ ചിറകിൻ കീഴിൽ ചേർക്കുംപോലെ നിന്റെ മക്കളെ എത്രവട്ടം ചേർത്തുകൊൾവാൻ എനിക്കു മനസ്സായിരുന്നു; നിങ്ങൾക്കോ മനസ്സായില്ല.\n35 നിങ്ങളുടെ ഭവനം ശൂന്യമായ്ത്തീരും; കർത്താവിന്റെ നാമത്തിൽ വരുന്നവൻ അനുഗ്രഹിക്കപ്പെട്ടവൻ എന്നു നിങ്ങൾ പറയുവോളം നിങ്ങൾ എന്നെ കാണുകയില്ല എന്നു ഞാൻ നിങ്ങളോടു പറയുന്നു.


'ജില്ല'യ്ക്ക് കലാഭവന്‍മണിയുടെ ഫ്‌ളക്‌സ്\nകൊച്ചി: ആം ആദ്മി പാര്‍ട്ടിയുടെ സംസ്ഥാന സമിതി ഓഫിസ് ഇന്ന് മുതല് പ്രവര്‍ത്തനം ആരംഭിക്കുന്നു. എറണാകുളം എം.ജി റോഡില് ഷേണായീസ് തിയറ്ററിന് സമീപത്താണ് ഓഫിസ്.\nരാവിലെ 10.30നായിരുന്നു ഓഫീസിന്റെ പ്രവര്‍ത്തനം ആരംഭിച്ചത്.\nലോക്‌സഭാ തിരഞ്ഞെടുപ്പില് മല്‍സരിക്കാന് ആഗ്രഹിക്കുന്നവരില്‍നിന്ന് അപേക്ഷ സ്വീകരിച്ചു തുടങ്ങിയതായി പാര്‍ട്ടി വക്താവ് കെ.പി. രതീഷ് പറഞ്ഞു.\nഅപേക്ഷകള് www.aamaadmiparty.org വെബ്‌സൈറ്റില്‍നിന്നു ഡൗണ്‍ലോഡ് ചെയ്തു പൂരിപ്പിച്ച ശേഷം ഗാസിയാബാദ് കൗശാംബി ഓഫിസിലേക്ക് തപാലിലോ സ്‌കാന് ചെയ്ത കോപ്പി ഇ-മെയിലായോ അയയ്ക്കണം.\nലോക്‌സഭാ തെരഞ്ഞെടുപ്പ് പോലൊരു മത്സരത്തില് മറ്റു പാര്‍ട്ടിക്കാര് മുതിര്‍ന്ന നേതാക്കളെ മത്സരിപ്പിക്കുമ്പോള് രാഷ്ട്രീയ പ്രസ്ഥാനത്തിന്റെ ഭാഗമല്ലാത്ത സാമൂഹ്യപ്രവര്‍ത്തകരെ പാര്‍ട്ടിയുടെ ഭാഗമാക്കി മത്സരിപ്പിക്കാനാണു തീരുമാനമെന്നു രതീഷ് പറഞ്ഞു.\nകഴിഞ്ഞ ഫെബ്രുവരിയില് കേരളത്തില് നിലവില് വന്ന ആം ആദ്മി പാര്‍ട്ടി ഒന്‍പതു ജില്ലകളില് ജില്ലാ കമ്മിറ്റികള് രൂപീകരിച്ചിട്ടുണ്ട്.\nജനവരി ഇരുപത്തിയാറിനകം ആം ആദ്മി പാര്‍ട്ടിയില് (എ.എ.പി.) ഒരു കോടി അംഗങ്ങളെ ചേര്‍ക്കുമെന്ന് ദല്‍ഹി മുഖ്യമന്ത്രി അരവിന്ദ് കെജ്‌രിവാള് പറഞ്ഞു. ലോക്‌സഭാ തിരഞ്ഞെടുപ്പിന് മുന്നോടിയായി പാര്‍ട്ടിയെ ശക്തിപ്പെടുത്തുകയാണ് ലക്ഷ്യം.\nഅംഗമാകാന് താത്പര്യമുള്ളവര് 07798220033 എന്ന മൊബൈല് ഫോണ് നമ്പറിലേക്ക് മിസ്ഡ് കോളയച്ചാലും മതി. എസ്.എം.എസ്. അയച്ചും അംഗത്വം നേടാം. പേര്, എസ്.ടി.ഡി. കോഡ്, നിയമസഭാ മണ്ഡലം എന്നിവ അയച്ചാലും അംഗത്വം ലഭിക്കും.


മരംമുറിക്കാനുള്ള കത്ത് ചോര്‍ന്ന സംഭവത്തില് പൊലീസ് കേസ്; സിപിഐയില് വിവാദം കൊഴുക്കുന്നു – News18 Malayalam\nഒപ്പിട്ടത് താനാണെങ്കിലും കത്ത് തന്റെതല്ലെന്നും ലെറ്റര്‍പാര്‍ഡും സീലും ദുരൂപയോഗം ചെയ്തെന്നും കാണിച്ച് മലപ്പുറം ജില്ലാ സെക്രട്ടറി പി കെ കൃഷ്ണദാസ് എസ് പിക്ക് പരാതി നല്‍കിയിരുന്നു.\nLast Updated : August 05, 2021, 21:21 IST\nകോഴിക്കോട്: പട്ടയഭൂമിയിലെ ചന്ദനമൊഴികെയുള്ള മരങ്ങള് മുറിക്കാന് നടപടി സ്വീകരിക്കണമെന്നാവശ്യപ്പെട്ട് സിപിഐ മലപ്പുറം ജില്ലാസെക്രട്ടറി പി കെ കൃഷ്ണദാസ് കാനം രാജേന്ദ്രന് അയച്ച കത്ത് ചോര്‍ന്നതിലാണ് സിപിഐയില് പുതിയ വിവാദം. നിലമ്പൂരിലെ സ്വതന്ത്ര ടിമ്പര് മര്‍ച്ചന്റ് അസോയിയേഷന് പട്ടയഭൂമിയിലെ ചന്ദനമൊഴികെയുള്ള മരങ്ങള് മുറിക്കാന് സര്‍ക്കാരില് സമ്മര്‍ദ്ദം ചെലുത്തണമെന്നാവശ്യപ്പെട്ട് സിപിഐ മലപ്പുറം ജില്ലാ കമ്മിറ്റിയ്ക്ക് കത്ത് നല്‍കിയിരുന്നു. നടപടിയെടുക്കണമെന്നാവശ്യപ്പെട്ട് ഈ കത്ത് സിപിഐ ജില്ലാ സെക്രട്ടറി പി കെ കൃഷ്ണദാസിന്റെ ലെറ്റര്‍പാഡില് മറ്റൊരു കത്തും 2020 സെപ്തംബര് 11ന് കാനം രാജേന്ദ്രന് അയച്ചിരുന്നു. ഈ കത്താണ് കഴിഞ്ഞ ദിവസം ചോര്‍ന്നത്. ഒപ്പിട്ടത് താനാണെങ്കിലും കത്ത് തന്റെതല്ലെന്നും ലെറ്റര്‍പാര്‍ഡും സീലും ദുരൂപയോഗം ചെയ്തെന്നും കാണിച്ച് മലപ്പുറം ജില്ലാ സെക്രട്ടറി പി കെ കൃഷ്ണദാസ് എസ് പിക്ക് പരാതി നല്‍കിയിരുന്നു.\nപി കെ കൃഷ്ണദാസിന്റെ ഒപ്പം സീലും ലെറ്റര്‍പാര്‍ഡും ദുരൂപയോഗം ചെയ്തെന്ന ആരോപണം ചെന്നുപതിക്കുന്നത് സിപിഐയിലെ തന്നെ മറ്റ് ചിലരിക്കേണ്. സംഭവത്തില് പൊലീസ് അന്വേഷണം തുടങ്ങിയെങ്കിലും കത്ത് ചോര്‍ന്നത് സിപിഐയെ പ്രതിരോധത്തിലാക്കിയിരിക്കുകയാണ്. കര്‍ഷകര്‍ക്ക് പട്ടയഭൂമിയിലെ മരങ്ങള് മുറിയ്ക്കാനാണ് ഉത്തരവിറക്കിയതെന്ന് സിപിഐ ആവര്‍ത്തിച്ചുപറയുമ്പോഴാണ് സംഭവത്തില് മരക്കച്ചവടക്കാരുടെ ഇടപെടലും പുറത്തുവന്നിരിക്കുന്നത്. മരക്കച്ചവടക്കാര്‍ക്ക് വേണ്ടി താനിങ്ങനെയൊരു കത്തെഴുതിയിട്ടില്ലെന്ന് സിപിഐ മലപ്പുറം ജില്ലാ സെക്രട്ടറി പി കെ കൃഷ്ണദാസ് ന്യൂസ് 18നോട് പറഞ്ഞു. കൃഷ്ണദാസ് അറിയാതെ മറ്റാരോ എഴുതിയതയാണ് കത്തെന്ന സംശയവും ബലപ്പെട്ടിട്ടുണ്ട്. കത്ത് ചോര്‍ത്തി ന്യൂസ് 18ന് നല്‍കിയതിനെക്കുറിച്ചും സിപിഐ അന്വേഷണം തുടങ്ങിയിട്ടുണ്ട്. മരംമുറി സംഭവത്തില് പ്രതിരോധത്തിലായ സിപിഐയ്ക്ക് കടുത്ത പ്രഹരമായിരിക്കുകയാണ് കത്ത് വിവാദം.\nഅതേസമയം വയനാട്ടിലെ മുട്ടില് വില്ലേജിലെ അനധികൃത മരംമുറിയുമായി ബന്ധപ്പെട്ട് പൊലീസ് കസ്റ്റഡി കാലാവധി നാളെ അവസാനിക്കും. ജനുവരിയിലാണ് മുട്ടില് വില്ലേജില് നിന്ന് ഈട്ടിമരങ്ങള് മുറിച്ചു കടത്തിയത്. വയനാട്ടിലെ മുട്ടില് മരംമുറിയുമായി ബന്ധപ്പെട്ട് മാസങ്ങള് പിന്നിട്ടിട്ടും അന്വേഷണം എവിടെയുമെത്തിയിട്ടില്ല. മുട്ടില് വില്ലേജിലെ പലയിടങ്ങളില് നിന്ന് മുറിച്ചുകടത്തിയ 247ക്യുബിക് മീറ്റര് ഈട്ടിത്തടികളാണ് പിടികൂടിയത്. മൊത്തം 505 ക്യുബിക് മീറ്റര് ഈട്ടിത്തടികള് മുറിച്ചതായാണ് വനംവകുപ്പിന്റെ കണ്ടെത്തല്.\nമുട്ടില് മരംമുറിക്കേസ് പ്രതിപക്ഷം ഏറ്റെടുത്ത് നിയമസഭയില് ബഹളമായതോടെയാണ് അന്വേഷണത്തിന് ജീവന് വച്ചിട്ടുണ്ട്. മരംമുറി കേസ് അട്ടിമറിക്കാന് നീക്കം നടത്തിയ ഉന്നത ഉദ്യോഗസ്ഥനെതിരെ വകുപ്പുതല നടപടി ഉണ്ടായേക്കും. ഉന്നത വനപാലകരുടെ ഒത്താശയോടെ നടന്ന മരംമുറിക്കേസ് അട്ടിമറിക്കാന് നീക്കം നടത്തിയ ഉന്നത ഉദ്യോഗസ്ഥനെ വിജിലന്‍സിന്റെ തലപ്പത്ത് നിയമിക്കാനുള്ള നീക്കം വിവാദമായിരുന്നു. റവന്യുവകുപ്പും അന്വേഷണം തുടങ്ങിയിട്ടുണ്ട്.\nമേപ്പാടി റെയ്ഞ്ചിന് കീഴിലെ മരംമുറിയുമായി ബന്ധപ്പെട്ട് അഞ്ച് വനംവകുപ്പ് ഉദ്യോഗസ്ഥരുടെ പങ്ക് അന്വേഷിക്കണമെന്ന് പരിസ്ഥിതി പ്രവര്‍ത്തകര് ആവശ്യപ്പെട്ടിരുന്നു. സംഭവുമായി ബന്ധപ്പെട്ട് വകുപ്പുതല അന്വേഷണം നടത്തി കുറ്റക്കാരായ വനപാലകര്‍ക്കെതിരെ ഇതുവരെയും നടപടിയുണ്ടായിട്ടില്ല.കൃഷിഭൂമിയില് നിന്ന് കര്‍ഷകര്‍ക്ക് മരംമുറിയ്ക്കാമെന്ന ഉത്തരവിന്റെ മറവിലാണ് വയനാട്ടില് 15 കോടിയുടെ ഈട്ടിക്കൊള്ള അരങ്ങേറിയത്. പ്രതികള്‍ക്കെതിരെ ജൈവവൈവിധ്യ സംരക്ഷണ നിയമ പ്രകാരം വനംവകുപ്പ് കേസെടുത്തതോടെ ജാമ്യമില്ലാ വകുപ്പുകളായി എല്ലാ കേസുകളും മാറിയിരുന്നു.\nമുട്ടില് ഈട്ടിക്കൊള്ളക്കേസില് അറസ്റ്റിലായ റോജി, ആന്റോ, ജോസൂട്ടി എന്നിവര്‍ക്കെതിരെ വനംവകുപ്പ് 42 കേസുകളെടുത്തിട്ടുണ്ട്. മരംമോഷണം ഉള്‍പ്പെടെ അഞ്ച് പൊലീസ് കേസുകളും. പ്രതികളെ തിങ്കളാഴ്ച്ച മുതല് കസ്റ്റഡിയില് കിട്ടാന് വനംവകുപ്പ് കോടതിയില് ആവശ്യപ്പെടും. വനത്തില് നിന്ന് മരങ്ങള് മുറിച്ചിട്ടുണ്ടെന്ന നിഗമനത്തിലാണ് വനംവകുപ്പ്. അങ്ങനെയെങ്കില് ഈ സ്ഥലങ്ങളില് പ്രതികളെകൊണ്ടുപോയി വനംവകുപ്പ് തെളിവെടുപ്പ് നടത്തും. വയനാട്, എറണാകുളം ജില്ലകളില് പൊലീസും പ്രതികളുമായി തെളിവെടുപ്പ് നടത്തും.\nFirst published: August 05, 2021, 21:21 IST\ncpikanam rajendranMuttil casep k krishnadastree felling


വെങ്ങർ ഇൻ | Fanport | Premier League News Malayalam\nHome Football Premier League വെങ്ങർ ഇൻ\nഅഭ്യൂഹങ്ങൾക്ക് വിരാമമിട്ട് ആർസെൻ വെങ്ങർ ആഴ്സണലുമായുള്ള കരാർ പുതുക്കി. കരാർ പ്രകാരം 2019 വരെ വെങ്ങർ തന്നെയാവും ലണ്ടൻ ക്ലബ്ബിന്റെ പരിശീലകൻ.\nവെങ്ങർ പരിശീലകനായി തുടരുന്നതിൽ ഒരു വിഭാഗം ആർസെനൽ ബോർഡ് അംഗങ്ങൾക്കും ആരാധകർക്കും എതിർപ്പ് ഉണ്ടായിരുന്നെങ്കിലും ക്ലബ്ബിന്റെ ഉന്നത സംഘം വെങ്ങർക്ക് ഒരു അവസരം കൂടി നൽകുകയായിരുന്നു. ഈ സീസണിൽ പ്രീമിയർ ലീഗിൽ ദയനീയ പ്രകടനം നടത്തിയ ആർസെനൽ5ആം സ്ഥാനത്താണ് ലീഗ് അവസാനിപ്പിച്ചത്. അടുത്ത വർഷം ചാമ്പ്യൻസ് ലീഗ് യോഗ്യതയും ഇല്ല. ഈ ഘട്ടത്തിൽ വെങ്ങർ ആഴ്സണൽ വിട്ടേക്കുമെന്ന് സൂചനകൾ ഉണ്ടായിരുന്നെങ്കിലും എഫ് എ കപ്പ് ഫൈനലിൽ ചെൽസിയെ തകർത്ത് കപ്പ് നേടാനായത് വെങ്ങർക്ക് ആശ്വാസമായി. ഒരു പക്ഷെ ഈ കിരീടം നേടിയില്ലായിരുന്നെങ്കിൽ വെങ്ങർക്ക് ലണ്ടൻ വിടേണ്ടി വന്നേനെ.\nസീസണിൽ ഉടനീളം ഒരു വിഭാഗം ആഴ്സണൽ ആരാധകരിൽ നിന്ന് കടുത്ത എതിർപ്പാണ് വെങ്ങർ നേരിട്ടത്. പരസ്യമായി വെങ്ങറോട് ക്ലബ്ബ് വിടാൻ ആവശ്യപ്പെടുന്നതിൽ എത്തി കാര്യങ്ങൾ. ഇതേ ആരാധകരെ കൂടെ നിർത്തുക എന്നതാവും വരുന്ന സീസണുകളിൽ വെങ്ങർ നേരിടുന്ന പ്രധാന വെല്ലുവിളി. കൂടാതെ ചാമ്പ്യൻസ് ലീഗ് ഇല്ലാത്ത സ്ഥിതിയിൽ സൂപ്പർ താരങ്ങളായ സാഞ്ചസ് , ഓസിൽ എന്നിവരെ ക്ലബ്ബിൽ തന്നെ പിടിച്ചു നിർത്തുക എന്നതും ഫ്രഞ്ചുകാരന് കനത്ത വെല്ലുവിളിയാവും.\nPrevious articleജര്‍മ്മനിയെ തകര്‍ത്ത് സാംബിയ\nNext articleകേരള പ്രീമിയർ ലീഗ് കിരീടം കെ.എസ്.ഇ.ബി-ക്ക്.


Good Friday 2021: Images, History, Quotes, Wishes, Whatsapp status And Significance In Malayalam | കുരിശുമരണത്തിന്റെ അനുസ്മരണം; ദുഃഖവെള്ളി ചരിത്രവും, പ്രാധാന്യവും - Malayalam Oneindia\n53 min ago കേരളത്തില് യുകെ വേരിയന്റ് വൈറസിന്റെ സാന്നിധ്യം പലയിടത്തും; 'ഇമ്യൂണ് എസ്‌കേപ്' ശേഷിയുള്ള വൈറസ്\ngood friday ദുഖവെള്ളി\nകുരിശുമരണത്തിന്റെ അനുസ്മരണം; ദുഃഖവെള്ളി ചരിത്രവും, പ്രാധാന്യവും\nക്രൈസ്തവ വിശ്വാസികളെ സംബന്ധിച്ചടുത്തോളം അവരുടെ വിശ്വാസത്തിന്റെ അടിസ്ഥാനമാണ് ക്രിസ്തുവിന്റെ കുരിശുമാരണം. രണ്ടായിരം വർഷങ്ങൾക്ക് മുൻപ് ദൈവപുത്രൻ മനുഷ്യനായി അവതരിക്കുകയും മനുഷ്യ കുലത്തിന്റെ പാപങ്ങൾക്ക് പരിഹാരമായി കുരിശുമരണം വരിക്കുകയും ചെയ്തു. ക്രൈസ്തവ ആരാധന ക്രമത്തിലെ ഏറ്റവും വിശേഷപ്പെട്ട ആചരണമായി ദുഃഖവെള്ളി ഇത്തവണ ഏപ്രിൽ രണ്ടിനാണ്. മാർച്ച് 29 ഓശാന ഞായറിലൂടെ ആരംഭിച്ച് പെസഹ ത്രിദിനത്തിന്റെ ഭാഗമായ പെസഹായും ദുഃഖവെള്ളിയും ദുഃഖശനിയും കഴിഞ്ഞ് ഈസ്റ്റർ ഞായറാഴ്ചയോടെ യാണ് വലിയ നോയമ്പിനും അവസാനം കുറിക്കുന്നത്.\nകുരിശു മരണത്തേക്കുറിച്ചും തനിക്ക് മുന്നിലുള്ള പീഡാനുഭവങ്ങളേക്കുറിച്ചും അറിയാമായിരുന്ന, കഴിയുമെങ്കില് അത് മാറ്റിത്തരാന് പിതാവായ ദൈവത്തോട് രക്തം വിയര്‍ത്ത് പ്രാര്‍ത്ഥിക്കുന്ന ദൈവപുത്രനെക്കുറിച്ച് പുതിയ നിയമത്തിലെ നാല് സുവിശേഷകരും പറയുന്നുണ്ട്. ഒടുവില് "എന്‍റെ പിതാവേ, ഞാന് കുടിക്കാതെ ഇത് കടന്നു പോകയില്ലെങ്കില് അങ്ങയുടെ ഹിതം നിറവേറട്ടെ,"(മത്തായി 26:42) എന്ന് പറഞ്ഞ് യേശു കുരിശുമരണത്തിന് യേശു ഒരുങ്ങുന്നു.\nപെസഹ ആചരണത്തിന് മുൻപ് തന്നെ അന്നേ ദിനം താൻ ക്രൂശിക്കപ്പെടാനായി ഏൽപ്പിച്ചുകൊടുക്കുമെന്ന് യേശു തന്റെ ശിഷ്യന്മാരോട് പറയുന്നതായി ബൈബിൽ നിന്ന് വ്യക്തമാണ്. പുളിപ്പില്ലാത്ത അപ്പത്തിന്റെ ഒന്നാം ദിവസം പെസഹ ആചരിക്കുമ്പോൾ പുതിയ ഉടമ്പടിയും സ്ഥാപിച്ച ശേഷം തന്നെ ഒറ്റുകൊടുക്കുന്ന ശിഷ്യനെക്കുറിച്ചും പത്രോസ് തന്നെ തള്ളി പറയുന്നതിനെക്കുറിച്ചും പറയുന്നുണ്ട്.\nഗത്സേമനിയിലെ പ്രാര്‍ത്ഥനയ്ക്കൊടുവില് ശിഷ്യന്‍മാരിലൊരുവനായ യൂദാസ് സ്കറിയോത്ത ക്രിസ്തുവിനെ പുരോഹിതപ്രമാണികള്‍ക്ക് ചൂണ്ടിക്കാണിച്ച് കൊടുക്കുന്നു. അവിടെ നിന്ന് കയ്യാഫാസ് എന്ന പ്രധാന പുരോഹിതന്റെ അടത്തും പിന്നീട് ദേശാധിപതിയായ പീലാത്തോസിന്റെ അടുത്തുമെത്തുന്ന യേശുവിൽ യാതൊരു കുറ്റവും കാണുന്നില്ലെന്ന് പീലത്തോസ് ആവർത്തിച്ചെങ്കിലും, ജനങ്ങളുടെ ആവശ്യപ്രകാരം യേശുവിനെ കുരിശുമരണത്തിന് അദ്ദേഹം വിധിക്കുന്നു. ഇതിനിടയില് ശിഷ്യരിലൊരുവനായ പത്രോസ് മൂന്നു തവണ ക്രിസ്തുവിനെ തളളിപ്പറഞ്ഞു.\nഅന്ന് നിലനിന്നിരുന്നതില് ഏറ്റവും മോശമായ വധശിക്ഷ രീതിയായിരുന്നു കുരിശുമരണം. പീലത്തോസിന്റെ ഭവനം മുതൽ ഗാഗുൽത്താ വരെ കുരിശിനൊപ്പം ചാട്ടവാറടി ഉൾപ്പടെയുള്ള ക്രൂര മർദനങ്ങളും പരിഹാസങ്ങളും ഏറ്റുവാങ്ങിയാണ് യേശുവിന്റെ മരണ യാത്ര. അത്തരത്തിലുള്ള പീഢകളെല്ലാം സഹിച്ച് മൂന്നാണിയിൽ ദൈവപുത്രൻ കുരിശിലേറ്റപ്പെട്ടതിന്റെ, കൊല്ലപ്പെട്ടതിന്റെ അനുസ്മരണമാണ് ദുഃഖവെള്ളി.\nവിവിധ ക്രൈസ്തവ വിഭാഗങ്ങളിൽ വ്യത്യസ്തമായ ആരാധന ക്രമമാണ് നിലനിൽക്കുന്നതെന്നതിനാൽ ഏറെ പ്രാധാന്യമുള്ള ദുഃഖവെള്ളി ദിനത്തിലും പല തരത്തിലുള്ള ആചാരങ്ങളും ചടങ്ങുകളും പ്രാർഥനകളും നടക്കാറുണ്ട്. എന്നാൽ കത്തോലിക്ക ദേവാലയങ്ങളിൽ ഒന്നും ദുഃഖവെള്ളിയാഴ്ച വിശുദ്ധ കുർബാന അർപ്പിക്കാറില്ല. യേശുവിന്‍റെ പീഡാനുഭവ വഴികളിലെ സംഭവങ്ങള് അനുസ്മരിച്ച് കൊണ്ടുള്ള 'കുരിശിന്‍റെ വഴി' പ്രധാനമാണ്. പതിനാല് സ്ഥലങ്ങളായി തിരിച്ചാണ് കുരിശിന്‍റെ വഴി പൂര്‍ത്തിയാക്കുന്നത്. മലകയറ്റവും കുരിശാരാധനയുമാണ് മറ്റ് പ്രധാന ആചാരങ്ങൾ.\nപാവയ്ക്കാ നീര് (കയ്പ് നീര്) കൊടുക്കുന്ന പതിവും ചിലയിടങ്ങളിലുണ്ട്. കുരിശില് കിടക്കുമ്പോള്, തൊണ്ട വരണ്ടപ്പോള് കുടിക്കാന് വെള്ളം ചോദിച്ച ക്രിസ്തുവിന് വിനാഗിരിയാണ് പടയാളികള് വച്ചു നീട്ടിയത്. ഈ സംഭവത്തിന്‍റെ പ്രതീകമായാണ് കയ്പ് നീര് കുടിക്കല്. ദുഃഖവെള്ളിയാഴ്ച ഒരു നേരം മാത്രമാണ് ഭക്ഷണം കഴിക്കുക. അതും സസ്യാഹാരമായിരിക്കും. പൊതുവെ ക്രൈസ്തവ ഭവനങ്ങളില് മരിച്ച വീടിന്‍റെ പ്രതീതിയായിരിക്കും അന്ന്. ദേവാലയങ്ങളിൽ പ്രത്യേകം ഒരുക്കിയ നേർച്ച കഞ്ഞിയും ഉണ്ടാകാറുണ്ട്.\nഎന്തുകൊണ്ട് ദുഃഖവെള്ളി 'ഗുഡ് ഫ്രൈഡ്' ആകുന്നു\nദുഃഖവെള്ളിയാഴ്ച ഇംഗ്ലീഷിൽ അറിയപ്പെടുന്നത് ഗുഡ് ഫ്രൈഡേ എന്ന പേരിലാണ്. യേശുവിന്റെ കുരിശുമരണത്തിന്റെ ഓർമ പുതുക്കുന്ന ദിനം എങ്ങനെയാണ് ഗുഡ് ഫ്രൈഡേ ആകുന്നതെന്ന സംശയം ഓരോ കാലഘട്ടങ്ങളിലും വരുന്ന തലമുറകളിലുണ്ടാകാറുള്ളതാണ്. പ്രത്യക്ഷത്തിൽ വിരോധാഭാസമായി തോന്നാവുന്ന ഈ പേരിന് പിന്നിലും വ്യക്തമായ കാരണങ്ങളുണ്ട്.\nക്രിസ്തു തന്‍റെ കുരിശുമരണത്തിലൂടെ മാനവരാശിയുടെ പാപങ്ങള് കഴുകിക്കളഞ്ഞ് ദൈവരാജ്യത്തിന് അര്‍ഹത നേടിത്തന്നതിനെയാണ് പാശ്ചാത്യര് ദുഖഃവെള്ളിയാഴ്ചയായി ഓര്‍ക്കുന്നത്. അതു കൊണ്ട് തന്നെ അവര്‍ക്കിത് പ്രത്യാശയുടെ അടയാളമാണ്, പ്രതീക്ഷയുടെ നല്ല വെള്ളിയാണ്. അതു കൊണ്ട് അവര് ഈ ദിവസത്തെ ഗുഡ് ഫ്രൈഡേ എന്ന് വിളിച്ച് തുടങ്ങി. ഗോഡ് ഫ്രൈഡേയാകാം ഗുഡ് ഫ്രൈഡേ ആയതെന്നും കഥയുണ്ട്. ഗ്രീക്കിൽ 'ദി ഹോളി ആൻഡ് ഗ്രേറ്റ് ഫ്രൈഡേ' എന്നും റോമൻ ഭാഷയിൽ 'ഹോളി ഫ്രൈഡേ' എന്നുമാണ് ഈ ദിവസം അറിയപ്പെടുന്നത്.\nഗുഡ് ഫ്രൈഡേ എന്ന വാക്കിന്റെ ആദ്യകാല ഉപയോഗം കണ്ടെത്തിയിട്ടുള്ളത് 1290-ൽ നിന്നുള്ള 'കൃതിയായ ദി സൗത്ത് ഇംഗ്ലീഷ് ലെജൻഡറി'യിലാണ് എന്ന് ബി ബി സി പ്രസിദ്ധീകരിച്ച ഒരു ലേഖനത്തിൽ പറയുന്നു. 1885 മുതൽ 1960 വരെ യു എസ് കത്തോലിക്കാ സ്‌കൂളുകളിലെ അടിസ്ഥാന പാഠമായിരുന്ന 'ബാൾട്ടിമോർ കാറ്റിസം' എന്ന പുസ്തകം പ്രകാരം ക്രിസ്തു മാനവരാശിയോടുള്ള അദ്ദേഹത്തിന്റെ അഗാധമായ സ്നേഹം വെളിപ്പെടുത്തുകയും എല്ലാവരുടെയും അനുഗ്രഹാശിർവാദങ്ങൾക്ക് പാത്രമാവുകയും ചെയ്ത ദിവസം എന്ന നിലയ്ക്കാണ് ഗുഡ് ഫ്രൈഡേ നല്ലതാകുന്നത് എന്ന് സൂചിപ്പിക്കുന്നു.\nയേശു ക്രിസ്തുവിന്റെ പീഡാനുഭവത്തെയും കുരിശുമരണത്തെയും അനുസ്മരിക്കുന്ന പ്രാർത്ഥനാ സമാഹാരമാണ് കുരിശിന്റെ വഴി അഥവാ സ്ലീവാ പാത. അൻപതു നോമ്പിന്റെ സമയത്ത് എല്ലാ കത്തോലിക്കാ ദേവാലയങ്ങളിലും കുരിശിന്റെ വഴി നടത്താറുണ്ട്. യേശുവിന്റെ പീഡാനുഭവത്തിലെ ശ്രദ്ധേയമായ സംഭവങ്ങളെ ആസ്പദമാക്കിയുള്ള ധ്യാനവും പ്രാർത്ഥനകളും അടങ്ങിയ ഈ ഭക്ത്യഭ്യാസം, പതിനാല് സ്ഥലങ്ങളായിട്ടാണ് ക്രമീകരിച്ചിരിക്കുന്നത്.\nയേശു മരണത്തിനു വിധിക്കപ്പെടുന്നത് മുതൽ കുരിശിൽ മരിക്കുന്നത് വരെയുള്ള മുഹൂർത്തങ്ങളായ ഈ സ്ഥലങ്ങൾ ബൈബിളിലേയും ക്രിസ്തീയപാരമ്പര്യത്തിലേയും പീഡാനുവഭചരിത്രത്തെ അടിസ്ഥാനമാക്കിയുള്ളതാണ്. പള്ളികൾക്കു പുറത്തു വച്ചും കുരിശിന്റെ വഴി നടത്താറുണ്ട്. മിക്കവാറും ദുഃഖ വെള്ളിയാഴ്ചകളിലെ കുരിശ്ശിന്റെ വഴിയാണ് ഇങ്ങനെ നടത്തുന്നത്. മലയാറ്റൂർ, എഴുകുംവയൽ, വാഗമൺ ഉൾപ്പടെയുള്ള സ്ഥലങ്ങൾ കേരളത്തിലെ പ്രസിദ്ധമായ കുരുമല തീർത്ഥാടന കേന്ദ്രങ്ങളാണ്.\nപുരാതന കത്തോലിക്കാ കുടുംബങ്ങളില് അന്‍പത് നോയമ്പിന്‍റെ കാലത്ത് പുത്തന്‍പാന വായന പതിവായിരുന്നു. ശവസംസ്കാരത്തിന്‍റെ തലേ രാത്രിയും പുത്തന്‍പാന വായിക്കുന്ന പതിവുണ്ടായിരുന്നു. പുത്തന്‍പാന ചൊല്ലുന്നതിന് പ്രത്യേക രീതിയും ശൈലിയുമൊക്കെയുണ്ട്. ഇപ്പോള് പുത്തന്‍പാന വായന ദുഃഖവെള്ളിയാഴ്ചകളില് മാത്രമായി ചുരുങ്ങി.\nGood Friday 2021 significance and history and why do we call it Good Friday way of cross and puthen pana


ജനനേന്ദ്രിയം മുറിച്ച സംഭവം; സ്വാമിക്ക് ജാമ്യമില്ല; പെൺകുട്ടിക്ക് നുണപരിശോധനയ്ക്കു ഹാജരാവാൻ കഴിയുമോയെന്ന് കോടതി\nSat Apr 21 2018 01:44:11 GMT+0530 (IST)\nNarada Desk| Updated On: 2017-06-20 08:12:25.0 | Location :\nഅന്വേഷണം പുരോഗമിക്കുന്ന സാഹചര്യത്തിൽ സ്വാമിക്ക് ജാമ്യം നൽകിയാൽ കേസിനെ ബാധിക്കുമെന്നും അതിനാൽ അത് പാടില്ലെന്നും പൊലീസ് ആവശ്യപ്പെട്ടു. ഇത് പരിഗണിച്ചാണ് കോടതി ജാമ്യാപേക്ഷ തള്ളിയത്.\nജനനേന്ദ്രിയം മുറിച്ച സംഭവത്തിൽ സ്വാമിക്ക് ജാമ്യമില്ല. ജാമ്യം തേടി ഗംഗേശാനന്ദ സമർപ്പിച്ച ഹരജി പോക്സോ കോടതി തള്ളി. സ്വാമിക്ക് ജാമ്യം നൽകുന്നതിനെ പ്രോസിക്യൂഷൻ ശക്തമായി എതിർത്തു. അന്വേഷണം പുരോഗമിക്കുന്ന സാഹചര്യത്തിൽ സ്വാമിക്ക് ജാമ്യം നൽകിയാൽ കേസിനെ ബാധിക്കുമെന്നും അതിനാൽ അത് പാടില്ലെന്നും പൊലീസ് ആവശ്യപ്പെട്ടു. ഇത് പരിഗണിച്ചാണ് കോടതി ജാമ്യാപേക്ഷ തള്ളിയത്.\nഅതേസമയം, സംഭവത്തിൽ മൊഴി മാറ്റിയ കാരണത്താൽ നുണ പരിശോധനയ്ക്കു വിധേയയാകുവാൻ കഴിയുമോയെന്ന് ആരാഞ്ഞ് കോടതി പെൺകുട്ടിക്ക് നോട്ടീസ് അയച്ചു. പെണ്‍കുട്ടിയെ നുണപരിശോധനയ്ക്കു വിധേയയാക്കണമെന്ന പൊലീസിന്‍റെ അപേക്ഷയിലാണ് കോടതി നടപടി. ഈ മാസം 26ന് കോടതിയിൽ ഹാജരാൻ കഴിയുമോയെന്നു വ്യക്തമാക്കണമെന്നാണു കോടതി ആരാഞ്ഞിരിക്കുന്നത്.\nപീഡനശ്രമത്തിനിടെ സ്വാമിയുടെ ജനനേന്ദ്രിയം താൻ മുറിക്കുകയായിരുന്നുവെന്നാണ് കേസിൽ ആദ്യം പെണ്‍കുട്ടി പൊലീസിനു നൽകിയ മൊഴി. എന്നാൽ ഇതു പിന്നീട് മാറ്റി. കാമുകനാണ് ഇത് ചെയ്തതെന്നായിരുന്നു രണ്ടാമത്തെ വാദം. എന്നാൽ വീണ്ടും മൊഴി മാറ്റിയ പെൺകുട്ടി താൻ തന്നെയാണു ചെയ്തതെന്നും എന്നാൽ ഇത് മനഃപ്പൂർവ്വമല്ലെന്നും കാമുകന്റെ നിർദേശപ്രകാരമായിരുന്നെന്നും പൊലീസിനോടു പറയുകയായിരുന്നു.\nസ്വാമി തന്നെ പീഡിപ്പിക്കാൻ ശ്രമിച്ചിട്ടില്ലെന്നും പെണ്‍കുട്ടി പറഞ്ഞു. ഇതോടെയാണ് പെണ്‍കുട്ടിയെ നുണപരിശോധനയ്ക്ക് വിധേയയാക്കണമെന്ന് ആവശ്യപ്പെട്ട് പോലീസ് കോടതിയിൽ അപേക്ഷ നൽകിയത്.\npenis chopping off


LATEST ARTICLES-Government services in website\nഇ പേയ്‌മെന്റ്, ഇ ബാങ്കിംഗ് സൗകര്യങ്ങള് സര്‍വീസ് ചാര്‍ജില്ലാതെ ലഭ്യമാകും\nഓണ്‍ലൈന് വഴിയുള്ള എല്ലാ സേവനങ്ങളും ഒരു കുടക്കീഴിലാക്കി സംസ്ഥാന സര്‍ക്കാരിന്റെ ഔദ്യോഗിക വെബ്‌സൈറ്റ് സജ്ജമാകുന്നു.\nഒരു യൂസര്‍നെയിമും പാസ്‌വേഡും വഴി എല്ലാ വകുപ്പുകളുടേയും സേവനങ്ങള് www.kerala.gov.in എന്ന വെബ്‌സൈറ്റിലൂടെ ലഭിക്കും. ഉടന്‍തന്നെ നവീകരിച്ച വെബ്‌സൈറ്റ് എല്ലാ സൗകര്യങ്ങളുമായി പ്രവര്‍ത്തനസജ്ജമാകും. മൊബീലിലും സൗകര്യപ്രദമായി ഉപയോഗിക്കാന് വിധമാണ് വെബ്‌സൈറ്റ് ക്രമീകരിച്ചിരിക്കുന്നത്.\nവിവിധ വകുപ്പുകളുടെ 60 ഓളം സേവനങ്ങള് ഇതുവഴി ലഭിക്കും. വൈദ്യുതി ബില്, വെള്ളക്കരം, യൂനിവേഴ്‌സിറ്റി ഫീസ് തുടങ്ങിയ അനേകം സേവനങ്ങള്‍ക്ക് പണമടയ്ക്കാന് വെബ്‌സൈറ്റ് വഴി കഴിയും. പഞ്ചായത്ത്, ഗ്രാമവികസനം, വാട്ടര് അതോറിറ്റി, വി.എച്ച്.എസ്.ഇ, ഇലക്ട്രിസിറ്റി ബോര്‍ഡ്, റവന്യൂ, മോട്ടോര് വാഹനം, രജിസ്‌ട്രേഷന് തുടങ്ങിയ വകുപ്പുകളുടെയും യൂണിവേഴ്‌സിറ്റികളുടെയും സര്‍ട്ടിഫിക്കറ്റുകളും ബില്ലുകള് അടയ്ക്കാനും സൗകര്യമാണ് ഇങ്ങനെ ലഭിക്കുക.\nഎസ്.ബി.ഐയുമായി ചേര്‍ന്നാണ് ഈ സംവിധാനങ്ങള് സജ്ജീകരിച്ചിരിക്കുന്നത്. കൂടാതെ 54 ബാങ്കുകളുടെ ബാങ്ക് ടു ബാങ്ക്, ഇന്റര്‍നെറ്റ് ബാങ്കിംഗ്, ഡെബിറ്റ് കാര്‍ഡ്, ക്രെഡിറ്റ് കാര്‍ഡ് തുടങ്ങിയ സൗകര്യങ്ങളുമുണ്ടാകും. സര്‍ക്കാരിലേക്ക് പണമടയ്ക്കാന് ഇട്രഷറി വഴിയുള്ള ഏകോപനവും ലഭ്യമാക്കിയിട്ടുണ്ട്.\nഇന്റര്‍നെറ്റ് ബാങ്കിംഗ് വഴി പണമടയ്ക്കുന്നതിന് സര്‍വീസ് ചാര്‍ജ് ഈടാക്കില്ല. പണമിടപാടിന്റെ വിവരങ്ങളും ലഭിക്കും. വിവിധ വകുപ്പുകളില് ലഭിക്കുന്ന സേവനങ്ങളും അപേക്ഷകളും വകുപ്പ് തിരിച്ച് ലഭിക്കും.\nസര്‍ക്കാര് മുഖേനയുള്ള ഇസേവനങ്ങള് ജനനം മുതല് മരണം വരെയുള്ള ക്രമത്തില് 'ലൈഫ് ഇവന്റ് മോഡല്' എന്ന വിഭാഗത്തില് ക്രമീകരിച്ചിട്ടുണ്ട്. ഗര്‍ഭധാരണസമയം അമ്മയും കുഞ്ഞും പദ്ധതി മുതല്, സ്‌കൂള്, പഠന സംബന്ധ അപേക്ഷകള്, ഉന്നതവിദ്യാഭ്യാസം, തൊഴിലവസരങ്ങള്, വിവാഹം, വീട്ടാവശ്യ സര്‍ട്ടിഫിക്കറ്റുകളും ബില്ലടവുകളും, ജീവിതശൈലി, ആരോഗ്യം, യാത്രാആവശ്യങ്ങള്, പെന്‍ഷന്, മരണശേഷമുള്ള മരണ സര്‍ട്ടിഫിക്കറ്റ്, അവകാശ സര്‍ട്ടിഫിക്കറ്റ് വരെയുള്ളവ വിഭാഗം തിരിച്ച് ക്രോഡീകരിച്ചിട്ടുണ്ട്.\nഇതിനുപുറമേ, പുറത്തുനിന്നുള്ളവര്‍ക്ക് കേരളത്തെപ്പറ്റി മനസിലാക്കാനും പ്രധാന വിനോദസഞ്ചാരകേന്ദ്രങ്ങള് അറിയാനും എത്തിപ്പെടാനുള്ള മാര്‍ഗങ്ങളും ഇന്‍ഫര്‍മേഷന് സെന്റര് വിവരങ്ങളും പോര്‍ട്ടലിലുണ്ട്.\nപൊതുജനപങ്കാളിത്തം ഉറപ്പാക്കുംവിധം നവീകരിച്ച പോര്‍ട്ടലില് സര്‍ക്കാരുമായി സംവദിക്കാനും മാര്‍ഗങ്ങളുണ്ട്.\nസംസ്ഥാന ഐ.ടി മിഷന്റെ നേതൃത്വത്തിലാണ് പോര്‍ട്ടല് തയാറാകുന്നത്. ആദ്യം പോര്‍ട്ടലിന്റെ ഇംഗ്ലീഷ് പതിപ്പും പിന്നാലെ മലയാളം പതിപ്പും ലഭ്യമാകും.


ചാപ്ലിന്‍റെ ചിരി - Sathyadeepam\n|^| Home -> Editorial -> ചാപ്ലിന്‍റെ ചിരി\nദുഃഖസാഗരത്തെ പ്രതിഭാവിലാസത്തില് നീരാവിയും കാര്‍മേഘവുമാക്കി അതിനെ തപ്തമനസ്സുകള്‍ക്കു മുകളില് ശുദ്ധ ഹാസ്യമായി പെയ്യിച്ച ചാര്‍ളി ചാപ്ലിന് ഈ ഭൂമിയെ സന്ദര്‍ശിച്ചതിന് 125 വയസ്സ്. അഡോള്‍ഫ് ഹിറ്റ്ലറിന്‍റെയും ചാര്‍ളി ചാപ്ലിന്‍റെയും ജന്മദിനങ്ങള് തമ്മില് നാലു ദിവസത്തെ വ്യത്യാസമേയുള്ളൂ. ഒരാള് ക്രൂരതയുടെ പര്യായമായിരുന്നെങ്കില് മറ്റെയാള് ശുദ്ധഹാസ്യത്തിന്‍റെ ആള്‍രൂപമായിരുന്നു. രണ്ടു പേരുടെയും ജീവിതങ്ങളില് ദുരന്തങ്ങളുടെ പെരുമഴയുണ്ടായിരുന്നു. ഹിറ്റ്ലര് അതെടുത്തു മറ്റുള്ളവരെ ഇല്ലാതാക്കാനുള്ള ആയുധമുണ്ടാക്കി. ചാപ്ലിനാകട്ടെ, അതുകൊണ്ടു ഹാസ്യത്തിന്‍റെ ലേപനവും. ഈ രണ്ടു പേരും സ്വജീവിതത്തിന്‍റെ ദുരന്തങ്ങളെ നോക്കിക്കണ്ടതു രണ്ടു വീക്ഷണകോണിലൂടെയായിരുന്നു.\nശുദ്ധ ഹാസ്യവും അതിന്‍റെ ആസ്വാദനവും മലയാളിക്കു നഷ്ടമായിക്കൊണ്ടിരിക്കുകയാണ്. ജീവിതത്തിരക്കുകളും അതിമോഹങ്ങളും നമ്മെ പ്ലാസ്റ്റിക് പരുവത്തിലാക്കിയിരിക്കുന്നു. അതിനാല്‍ത്തന്നെ വേണ്ടതിനെ ആസ്വദിക്കാന് മലയാളിക്കാവുന്നില്ല; വേണ്ടാത്ത ഒത്തിരി കാര്യങ്ങള് ആസ്വാദനത്തിന്‍റെ വിഷയവും ആക്കുന്നു. വര്‍ദ്ധിച്ചുവരുന്ന ചിരിക്ലബ്ബുകളും കോമഡിഷോകളും വിരല്‍ചൂണ്ടുന്നത് ഇതിലേക്കാണ്. തിരശ്ശീലയിലും ജീവിതത്തിലും അപരന്‍റെ വീഴ്ചയാണു മലയാളിയെ ചിരിപ്പിക്കുന്നതെന്ന മലയാള സിനിമയിലെ ഹാസ്യസാമ്രാട്ടുകളില് ഒരാളുടെ നിരീക്ഷണം സത്യമാണ്. മറ്റുള്ളവരുടെ വീഴ്ചയും അബദ്ധങ്ങളും ജീവിതദുരന്തങ്ങളും നമ്മുടെ ചിരിവിഷയങ്ങളാകരുത്, ചിന്താവിഷയങ്ങളാണാകേണ്ടത്.\nസ്വന്തം ജീവിതത്തിന്‍റെ കുറവുകളെ നര്‍മത്തില് ചാലിച്ച് അവതരിപ്പിക്കാന് കഴിഞ്ഞു എന്നതാണു ചാപ്ലിന്‍റെ പ്രത്യേകത. ദുരന്തങ്ങളുടെ പെരുമഴക്കാലം ജീവിതത്തില് അനുഭവിച്ചവനാണു ചാപ്ലിന്. പന്ത്രണ്ടാം വയസ്സില് പിതാവിന്‍റെ നിര്യാണം; മാനസികാരോഗ്യകേന്ദ്രത്തില് അടയ്ക്കപ്പെട്ട അമ്മ, അനാഥശാലകളിലും തൊഴില്‍ശാലകളിലും ബാല്യകൗമാരങ്ങള്, നാലു തവണ വിവാഹം; അതില് 11 മക്കള്. “The Great Dictator” എന്ന ചിത്രത്തില് ഹിറ്റ്ലറായി വേഷമിട്ടതിനു യു.എസ്. പൗരത്വം നിഷേധിക്കപ്പെട്ടയാള്, കമ്യൂണിസ്റ്റ് ചിന്തകളുടെ പേരില് ഹോളിവുഡിന്‍റെ “Walk of Fame”ല് നിന്നു സ്വന്തം പാദമുദ്രകള് തുടച്ചുനീക്കപ്പെട്ടവന്… 84-ാം വയസ്സില് അന്തരിച്ച ചാപ്ലിന്‍റെ സ്വകാര്യജീവിതത്തിലെ ദുരിതപര്‍വത്തിന്‍റെ അദ്ധ്യായങ്ങള് നീളുന്നു.\nഈ ദുരന്തഭൂമിയിലൂടെ കടന്നുപോയിത്തന്നെയാണു ചാപ്ലിന് ഹാസ്യത്തിന്‍റെ ഉയരങ്ങള് കീഴടക്കിയത്. 82-ഓളം സിനിമകള് എഴുതി, സംവിധാനം ചെയ്ത് അതില് അഭിനയിച്ചു. 500-ല്‍പ്പരം മെലഡികള് ഉണ്ടാക്കി. ടൈം വാരികയുടെ കവര്‍പേജില് പ്രത്യക്ഷപ്പെട്ട ആദ്യനടനാണു ചാപ്ലിന്. തന്‍റെ അവസാനത്തെ മകന് ജനിക്കുമ്പോള് ചാപ്ലിനു വയസ്സ് 72. സിനിമകളില് അദ്ദേഹം എപ്പോഴും ഉപയോഗിച്ചുകൊണ്ടിരുന്ന സ്ഥിരവേഷമായ തൊപ്പിയും വടിയും ലേലത്തില് പോയത് ഒരു ലക്ഷത്തി അമ്പതിനായിരം ഡോളറിന്. 1978-ല് മോഷ്ടിക്കപ്പെട്ട അദ്ദേഹത്തിന്‍റെ മൃതശരീരത്തിനും ശവപ്പെട്ടിക്കും വരെ തസ്കരസംഘം അധികൃതരോട് ആവശ്യപ്പെട്ടതു നാലു ലക്ഷം ഫ്രാങ്ക്.\nഅപരന്‍റെ ദുഃഖം അവതരിപ്പിച്ചല്ല, അപരനെ വേദനിപ്പിച്ചുമല്ല ചാപ്ലിന് ഹാസ്യത്തെ ആസ്വാദനത്തിന്‍റെ പുത്തന് പുറങ്ങളിലേക്കെത്തിച്ചത്. സ്വന്തം ജീവിതദുഃഖങ്ങളെ, പ്രതിസന്ധികളെ അതിന്‍റെ പുറത്തുനിന്നു കണ്ടതുകൊണ്ടാണു ഹാസ്യത്തിന്‍റെ ക്ലാസിക് ഭാവങ്ങളിലേക്കു ചാപ്ലിന് സിനിമകള് ഉയര്‍ന്നത്. ഒരു വാക്കുപോലും ഉച്ചരിക്കാതെ എത്ര പ്രചോദാത്മകപ്രസംഗങ്ങളാണ് അദ്ദേഹം തന്‍റെ നിശ്ശബ്ദചിത്രങ്ങളിലുടെ നല്കിയത്! ഹാസ്യത്തിന്‍റെ മേമ്പൊടിയില് അദ്ദേഹം നമുക്കു സമ്മാനിച്ചതു ജീവിതദര്‍ശനങ്ങളുടെ മുത്തുകളാണ്. “ക്യാമറയുടെ ക്ലോസപ് ലെന്‍സിലൂടെ നോക്കുമ്പോള് ജീവിതം ട്രാജഡിയാണ്. എന്നാല് ലോങ്ങ് ഷോട്ടിലോ, അതു കോമഡിതന്നെയാണ്.” ചാപ്ലിന്‍റെ ഈ വാക്കുകള് നമ്മുടെ സ്വകാര്യജീവിതത്തിന്‍റെ ട്രാജഡികളില് നിന്നു ശുദ്ധ കോമഡികള് ഉണ്ടാക്കാന് നമുക്കു കരുത്തേകട്ടെ.\nപാപ്പ പറയാതെ പറഞ്ഞത്\nസാമൂഹ്യസമ്പര്‍ക്ക മാധ്യമങ്ങളുടെ ശക്തി


British Milk Company prints malayali boys image | അഞ്ചു വയസു മുതൽ കുടിക്കുന്ന പാലിനോടുള്ള ഇഷ്ടം കമ്പനിക്ക് കത്തു രൂപത്തിൽ അയച്ചു നൽകി; പാൽ പായ്ക്കറ്റിൽ മലയാളി ബാലന്റെ മുഖം പ്രിന്റ് ചെയ്തു സന്തോഷം പ്രകടിപ്പിച്ച് കമ്പനിയും; ബ്രിട്ടനിലെ പത്തു ലക്ഷം പാൽ പായ്ക്കറ്റിൽ ജിയോർബിൻ ബിലോയിയുടെ പാൽ പുഞ്ചിരി - MarunadanMalayalee.com\nസംസ്ഥാനത്ത് ഇന്ന് 6591 പേർക്ക് കോവിഡ്; 7375 പേർ രോഗമുക്തി നേടി; 24 മരണങ്ങൾ കൂടി; 5717 പേർക്ക് സമ്പർക്കത്തിലൂടെ രോഗം; 707 പേരുടെ സമ്പർക്ക ഉറവിടം വ്യക്തമല്ല; തിരുവനന്തപുരത്ത് രോഗവ്യാപനം കുറയുന്നു; ചികിത്സയിലുള്ളവർ 91,922; ഇതുവരെ രോഗമുക്തി നേടിയവർ 2,60,243; കഴിഞ്ഞ 24 മണിക്കൂറിനിടെ 53,901 സാമ്പിളുകൾ പരിശോധിച്ചു; ഇന്ന്6പുതിയ ഹോട്ട് സ്പോട്ടുകൾ; 14 പ്രദേശങ്ങളെ ഒഴിവാക്കി എന്നും ആരോഗ്യമന്ത്രി\nയാത്രക്കാർ ചൂടായാൽ അതേ രീതിയിൽ അങ്ങോട്ടും ചൂടാകരുത്; പെരുമാറ്റം മാന്യമായിരിക്കണം; സ്ത്രീകൾക്കും കുട്ടികൾക്കും മുതിർന്ന പൗരന്മാർക്കും അടക്കം സഹായം ആവശ്യമുള്ളവർക്കെല്ലാം ബസുകളിൽ സൗകര്യം ഒരുക്കണം; സംവരണ സീറ്റുകൾ കണ്ടക്ടർ തന്നെ ലഭ്യമാക്കണം; കെഎസ്ആർടിസി ബസിലെ യാത്രയിൽ അടി ഒഴിവാക്കാൻ എംഡി ബിജു പ്രഭാകറിന്റെ പുതിയ മാർഗ്ഗനിർദ്ദേശങ്ങൾ\nകോവിഡിന് കേരളത്തിലും ഹോമിയോ ചികിത്സ വരുമോ? മഹാരാഷ്ട്രയിലും ഗുജറാത്തിലും ആകാമെങ്കിൽ എന്തുകൊണ്ട് കേരളത്തിൽ ആയിക്കൂടെന്ന് ഹോമിയോ സംഘടനകൾ; ചികിത്സക്ക് അനുവദിക്കണമെന്ന് ആവശ്യപ്പെട്ട് മുഖ്യമന്ത്രിക്ക് കത്തു നൽകി; രോഗ പ്രതിരോധത്തിന് ഫലപ്രദമായെന്നും ഹോമിയോക്കാരുടെ അവകാശവാദം\nമദ്രസകൾ മൗലികവാദവും വർഗീയതയും വളർത്തുന്നു; രൂക്ഷ വിമർശനവുമായി മധ്യപ്രദേശ് മന്ത്രി ഉഷാ താക്കൂർ\nഅഞ്ചു വയസു മുതൽ കുടിക്കുന്ന പാലിനോടുള്ള ഇഷ്ടം കമ്പനിക്ക് കത്തു രൂപത്തിൽ അയച്ചു നൽകി; പാൽ പായ്ക്കറ്റിൽ മലയാളി ബാലന്റെ മുഖം പ്രിന്റ് ചെയ്തു സന്തോഷം പ്രകടിപ്പിച്ച് കമ്പനിയും; ബ്രിട്ടനിലെ പത്തു ലക്ഷം പാൽ പായ്ക്കറ്റിൽ ജിയോർബിൻ ബിലോയിയുടെ പാൽ പുഞ്ചിരി\nSeptember 23, 201711:37 AM IST Permalink\nകെ ആർ ഷൈജുമോൻ, ലണ്ടൻ\nലണ്ടൻ: സ്ഥിരമായി കുടിക്കുന്ന ആട്ടിൻ പാലിനോട് ഇഷ്ടം കൂടിയപ്പോൾ ബ്രിട്ടനിലെ മലയാളി ബാലൻ കമ്പനിക്ക് കത്തെഴുതി നൽകി. കത്തു കിട്ടി സന്തോഷം തോന്നിയ കമ്പനി ചെയ്തത് മലയാളി ബാലന്റെ മുഖം പാൽ പാക്കറ്റിൽ പ്രിന്റ് ചെയ്തു പാലിനൊപ്പം വിറ്റു. ബ്രിട്ടനിൽ നിന്നു ഈ മലയാളി വിജയകഥ. ചെറു പ്രായത്തിൽ മടി കാട്ടുന്ന കുഞ്ഞുങ്ങളെ എങ്ങനെ മിടുക്കരാക്കാൻ കഴിയും എന്നതിന് ഒരു സൂത്ര വിദ്യയാണ് ജിയോർബിൻ ബിലോയ് എന്ന ഒൻപതു വയസ്സുകാരനിലൂടെ തെളിയിക്കാൻ കഴിയുക. അഞ്ചു വയസു മുതൽ താൻ കുടിക്കുന്ന പാലിനോടുള്ള ഇഷ്ടം മധുരമൂറുന്ന ഒരു കത്താക്കി ജിയോർബിൻ പാൽ കമ്പനിക്ക് അയച്ചതാണ് പത്തു ലക്ഷം പാൽ പായ്ക്കറ്റിൽ ഈ മിടുക്കന്റെ മുഖം തെളിയാൻ കാരണമായത്.\nഅത്രയൊന്നും പ്രയാസം സഹിക്കാതെയാണ് ജിയോർബിൻ ഈ നേട്ടം സ്വന്തമാക്കിയത് എന്നതാണ് മറ്റു കുഞ്ഞുങ്ങൾക്കും മാതൃക ആയി മാറേണ്ടത്. മാത്രമല്ല, നിസ്സാരമെന്നു തോന്നിക്കുന്ന പല കാര്യങ്ങളും പലപ്പോഴും വലിയ വിജയങ്ങളിലേക്കു നയിക്കുന്നു എന്നതും ജിയോർബിൻ തന്റെ കത്തിലൂടെ തെളിയിച്ചിരിക്കുന്നു. പഠനത്തിലും പഠനേതര വിഷയങ്ങളിലും മിടുക്കനായ ജിയോർബിൻ കാര്യമായ ഒച്ചപ്പാട് സൃഷ്ടിക്കാത്ത പ്രകൃതക്കാരനാണ്. ഹണ്ടിങ്ങ്ടൺ മലയാളികളുടെ കൂട്ടായ്മയായ ഹായ് നടത്തുന്ന ഏതു പരിപാടിയിലും തന്റെ സാന്നിധ്യം അറിയിക്കാൻ ജിയോർബിൻ മുന്നിലുണ്ടാകും. മധുരമായി പാടുന്ന ഇംഗ്ലീഷ് പാട്ടുകളിലൂടെയാണ് ജിയോർബിൻ മലയാളികൾക്കിടയിൽ അറിയപ്പെട്ട്ന്നത്. എന്നാൽ പാട്ടൊന്നും പഠിക്കുന്നില്ല എന്നത് മറ്റൊരു കൗതുകം. ജന്മ സിദ്ധമായ കഴിവിലൂടെ പ്രതിഭ തെളിയിക്കുന്ന ജിയോർബിൻ നന്നായി ചിത്രം വരയ്ക്കും എന്നതും മറ്റൊരു കൗതുകം. ബ്രിട്ടീഷ് രാജ്ഞിയെ വരച്ചു ഏറെ പ്രശംസ നേടിയ ഈ മിടുക്കൻ ഇപ്പോൾ സ്‌കൂളിലും താരമാണ്.\nപാൽ പായ്ക്കറ്റ് കർട്ടൺ വഴി പലരും ജിയോർബിന്റെ മുഖത്തേക്ക് നോക്കാൻ തുടങ്ങിയിരിക്കുന്നു. ജിയോർബിൻ കത്തെഴുതിയ കാര്യം കമ്പനി തന്നെ വെളിപ്പെടുത്തിയതോടെ ഹണ്ടിങ്ങ്ടൺ പ്രദേശങ്ങളിൽ പ്രചാരത്തിലുള്ള പ്രാദേശിക മാധ്യമങ്ങളിലും ഈ മിടുക്കനെ കുറിച്ചുള്ള ഫീച്ചറുകൾ പ്രത്യക്ഷപ്പെട്ടിരിക്കുകയാണ്. ഇതോടെ താനൊരു സംഭവമായി മാറിയിരിക്കുന്നു എന്ന് ജിയോർബിൻ പോലും അറിയുന്നില്ല. ജിയോർബിൻ കൂടുതൽ പോപ്പുലർ ആകാൻ ഏറെ സിമ്പിൾ ആയി എഴുതിയിരിക്കുന്ന കത്തും കമ്പനി പാൽ കാർട്ടണിൽ അച്ചടിച്ചിട്ടുണ്ട്. തങ്ങളുടെ കുടുംബ സുഹൃത്ത് പറഞ്ഞത് അനുസരിച്ചു അഞ്ചു വയസ്സു മുതൽ ആട്ടിൻപാൽ കുടിക്കുന്ന തനിക്കു സെന്റ് ഹെലൻ കമ്പനിയുടെ പാൽ അതീവ ഇഷ്ടമാണെന്നും ആട്ടിൻ പാലിലൂടെ തനിക്കാവശ്യമായ കാൽസ്യവും പ്രൊറ്റീനും ലഭിക്കുന്നു എന്ന് പറയുന്ന ജിയോർബിൻ തന്റെ ഇളം പ്രായത്തിൽ ആവശ്യമായ ഊർജ്ജം മുഴുവൻ നൽകാൻ ആട്ടിൻ പാലിന് കഴിയുന്നുണ്ടെന്ന് കുട്ടിത്ത ഭാഷയിൽ എഴുതിയത് സ്വന്തം ഉൽപ്പന്നത്തിന് ലഭിക്കാവുന്ന ഏറ്റവും വലിയ അംഗീകാരമായി മാറ്റിയിരിക്കുകയാണ് സെന്റ് ഹെലൻ ഫാം.\nനാല് വർഷം തുടർച്ചയായി ആട്ടിൻ പാൽ കുടിച്ചത് വഴിയുള്ള നേട്ടമാണ് ജിയോർബിൻ കത്തിലൂടെ സൂചിപ്പിച്ചത്. മുൻപ് സാധാരണ കുട്ടികളെ പോലെ താനും പശുവിൻ പാലായിരുന്നു കുടിച്ചിരുന്നതെന്നും എന്നാൽ ആട്ടിൻ പാൽ ഏറെ രുചികരവും പോഷക സമ്പുഷ്ടവും ആയതിനാൽ കഴിഞ്ഞ നാല് വർഷവും അത് തന്നെ ഉപയോഗിക്കുക ആയിരുന്നു എന്നും ജിയോർബിൻ വെളിപ്പെടുത്തുന്നു. തങ്ങൾക്കു കത്തെഴുതാൻ ജിയോർബൻ കാണിച്ച നല്ല മനസ്സിന് തങ്ങൾ കടപ്പെട്ടിരിക്കുകയാണ് എന്നായിരുന്നു സെന്റ് ഹെലൻ ഫാം മാർക്കറ്റിങ് മാനേജർ വിക്കി അന്വിനിന്റെ പ്രതികരണം. പശുവിൻ പാൽ ഉപയോഗിക്കുന്നത് വഴി ശാരീരിക അസ്വസ്ഥ കൂടുതൽ പ്രകടിപ്പിക്കുന്ന കുഞ്ഞുങ്ങൾക്കും പ്രായമായവർക്കും ഏറ്റവും അനുയോജ്യമായത് ആട്ടിൻ പാൽ ആണെന്നതിനാൽ ആണ് ജിയോർബിൻ ചെയ്തത് പോലെ പോസിറ്റിവ് ആയി ലഭിക്കുന്ന പ്രതികരണങ്ങൾ തങ്ങൾ പ്രചാരണത്തിന് ഉപയ്ഗിക്കുന്നതെന്നും കമ്പനി വെളിപ്പെടുത്തുന്നു.\nആട്ടിൻ പാലിന്റെ രുചി തന്നെ ഏറെ കീഴടക്കി എന്ന് കത്തിൽ പറഞ്ഞവസാനിപ്പിക്കുന്ന ജിയോർബിന്റെ പേരും സ്ഥലവും വയസും കൂടി പാൽ കാർട്ടണിൽ നൽകിയാണ് കമ്പനി തങ്ങളുടെ സന്തോഷം ഉപയോക്താക്കളുമായി പങ്കിടുന്നത്. ജിയോർബിന്റെ കത്ത് കിട്ടിയ കാര്യവും അത് തങ്ങൾ നന്ദി സൂചകമായി പാൽ കാർട്ടണിൽ ഉപയോഗിക്കാൻ തയ്യാറാവുകയുമാണ് എന്ന കമ്പനിയുടെ വിവരണം അത്ഭുതത്തോടെയാണ് തങ്ങളെ തേടി എത്തിയതെന്ന് മാതാപിതാക്കളായ ബിലോയ് വർഗ്ഗീസും ആൻസിയും വെളിപ്പെടുത്തുന്നു. കോട്ടയം പള്ളിക്കത്തോട് സ്വദേശിയായ ബിലോയ് പുത്തൻപുരയ്ക്കൽ കുടുംബാംഗമാണ്. ഹിച്ചിനബ്രോക്ക് ഹോസ്പിറ്റലിൽ ഡെപ്യൂട്ടി മാനേജരായി ജോലി ചെയ്യുകയാണ് ആൻസി ബിലോയ്. ഇവർക്ക് ജിസേൽ എന്നൊരു കുഞ്ഞുവാവയുമുണ്ട്.\nഏകദേശം ഒന്നര മാസം ഉൽപ്പാദിപ്പിക്കാൻ ഉള്ള പാൽ പായ്ക്കറ്റുകളിലാണ് ജിയോർബിന്റെ ചിത്രവും കത്തും അച്ചടിച്ച് വിൽപ്പനക്ക് എത്തുക. കുഞ്ഞു ജിയോർബിനെ സംബന്ധിച്ചിടത്തോളം ജീവിതകാലം മുഴുവൻ സൂക്ഷിക്കാനുള്ള മധുരമുള്ള സമ്മാനമായി മാറുകയാണ് സെന്റ് ഹെലൻ ഫാമിന്റെ ഓരോ പാൽ പായ്ക്കറ്റ് കൂടും. ഇതിനകം തന്നെ തന്റെ ചിത്രമുള്ള നിരവധി പാൽ കവറുകൾ ജിയോർബിൻ ശേഖരിച്ചു കഴിഞ്ഞു രാജ്യമെങ്ങും എത്തിക്കുന്ന തരത്തിൽ ശക്തമായ വിൽപ്പന ശൃംഖലയുള്ള ഉൽപ്പാദകരാണ് സെന്റ് ഹെലൻ ഫാം. ടെസ്‌കോയും സെയിൻസ്ബറിയുമാണ് ഏറ്റവും കൂടുതൽ സെന്റ് ഹെലൻ ഫാം പാൽ വിൽക്കുന്നത്. വെയ്ൽ ഓഫ് യോർക്കിൽ നിന്നാണ് കഴിഞ്ഞ മുപ്പതു വർഷമായി സെന്റ് ഹെലൻ പാൽ ഉപയോക്താക്കളെ തേടി എത്തുന്നത്. പാലിന്റെ മറ്റുൽപ്പന്നങ്ങളായ യോഗർട്, ചീസ്, ബട്ടർ, ഐസ് ക്രീം എന്നിവയൊക്കെ ഇവർ വിപണിയിൽ എത്തിക്കുന്നു. സ്വന്തമായി ആട്ടിൻ ഫാമിൽ നിന്നാണ് ഇവരുടെ ഉത്പന്നങ്ങൾ കൂടുതൽ എത്തുന്നത് എന്നതും പ്രത്യേകതയാണ്.\nസ്റ്റുഡന്റ് വിസ എടുത്ത് 97 ൽ ജേക്കബ് ലണ്ടനിൽ എത്തിയത് എം ബി എ പഠിച്ചു മടങ്ങാൻ; ടോണി ബ്ലെയർ തുറന്നിട്ട അവസരത്തിന്റെ ആകാശത്തേക്ക് എടുത്തുചാടിയപ്പോൾ പൊടുന്നനെ ശത കോടീശ്വരനായി; ബ്രിട്ടീഷ് രാജ്ഞി ഒടുവില പത്മശ്രീക്ക് തുല്യമായ പുരസ്‌കാരം നൽകിയപ്പോൾ ആദരിക്കപ്പെട്ടത് മലയാളികളുടെ ഇച്ഛാശക്തി തന്നെ; ജേക്കബ് തുണ്ടിയിലിനെ അറിയാം


Actress attack case Kerala HC allows more time for re-investigation | Indian Express Malayalam\nactress attack case kerala hc allows more time for re investigation\nUpdated: April 19, 2022 5:12:34 pm\nകൊച്ചി: നടിയെ ആക്രമിച്ച കേസിൽ തുടരന്വേഷണത്തിന് അന്വേഷണ സംഘത്തിന് ഹൈക്കോടതി കൂടുതൽ സമയം അനുവദിച്ചു. ഒന്നര മാസം കൂടിയാണ് അനുവദിച്ചിട്ടുള്ളത് .മേയ് 30 ന് മുൻപ് അന്വേഷണം പൂർത്തിയാക്കണം. ഇനി കൂടുതൽ സമയം അനുവദിക്കില്ലെന്നും കോടതി അറിയിച്ചു.\nകൂടുതൽ സമയം അനുവദിക്കരുതെന്ന് നടൻ ദിലീപ് ആവശ്യപ്പെട്ടെങ്കിലും കോടതി ആവശ്യം തള്ളി. തുടന്വേഷണത്തിന് മുന്നു മാസം കൂടി സമയം തേടി ക്രൈംബ്രാഞ്ച് സമർപ്പിച്ച ഹർജിയിലാണ് ജസ്റ്റീസ് കൗസർ എടപ്പഗത്തിൻ്റെ ഉത്തരവ്.\nകാവ്യ മാധവൻ അടക്കം കുടുതൽ സാക്ഷികളെ ചോദ്യം ചെയ്യേണ്ടതുണ്ടന്നും തെളിവുകൾ ശസ്ത്രീയ പരിശോധനക്ക് വിധേയമാക്കണമെന്നും കുടുതൽ സമയം വേണമെന്നുമാണ് ക്രൈംബ്രാഞ്ച് കോടതിയെ അറിയിച്ചത്.\nനടിയെ ആക്രമിച്ച സംഭവത്തിൽ അന്വേഷണ ഉദ്യോഗസ്ഥരെ വധിക്കാൻ ശ്രമിച്ച കേസിൽ തുടരുന്വഷണം റദ്ദാക്കണമെന്ന ദിലിപിന്റെ ഹർജിയും ഹൈക്കോടതി ഇന്ന് തള്ളിയിരുന്നു. കേസ് കെട്ടിച്ചമച്ചതാണന്ന ദിലിപിന്റെ വാദവും കോടതി തള്ളി.\nനടൻ ദിലിപ് തെളിവ് നശിപ്പിച്ചെന്നും വധഗൂഢാലോചന കേസിൽ ദിലിപ് അടക്കമുള്ളവർക്കെതിരെ തെളിവുണ്ടെന്നുമുള്ള പ്രോസിക്യൂഷൻ വാദം അംഗീകരിച്ചാണ് ഹർജി കോടതി തള്ളിയത്. തനിക്കെതിരെ പൊലീസ് കള്ളത്തെളിവുണ്ടാക്കുകയാണെന്നും കേസ് കെട്ടിച്ചമച്ചതാണെന്നും റദ്ദാക്കണമെന്നും ആവശ്യപ്പെട്ടാണ് ദിലിപ് കോടതിയെ സമീപിച്ചത്. ബാലചന്ദ്രകുമാറിന്റെ വെളിപ്പെടുത്തലിന്റെ അടിസ്ഥാനത്തിലാണ് പൊലീസ് കേസെടുത്തത്.\nWeb Title: Actress attack case kerala hc allows more time for re investigation